url
stringlengths 15
6.61k
| text
stringlengths 104
66k
|
|---|---|
https://hkbuschannel.com/2021/04/20210411-tw-train-fire/
|
臺灣喺2021年4月2號發生工程車跌入路軌，令「太魯閣號」列車未及煞車而撞毀，引致50人死亡後，臺鐵連日成為臺灣當地傳媒焦點，而事發9日後，臺鐵又發生令乘客擔憂嘅事故。
2021年4月11號1809時，臺鐵旗下由斗南開往七堵嘅126車次「EMU300」型「自強號」列車駛入桃園中壢車站第一月台，並且喺1811時停定。
然而，列車組第3車「EMC307號」第1軸海側疑似鬆軔不良，到1814時列車底部冒出濃濃白煙同火光，站務人員立即報警。
桃園市消防局未敢怠慢，即時派出8架消防車、2架救護車、27名救援人員趕去中壢車站，拖喉滅火，火勢15分鐘內撲熄，消防其後射水降溫。今次所幸無人傷亡，財物損失則有待查證。
臺鐵回應傳媒查詢時表示，「EMU300」型係老舊車輛，車齡已經超過30年（編按：1989年投入服務），故障率較高，臺鐵已經列咗佢做優先汰換車輛。
中壢車站副站長賴欣民表示，仲評估緊受影響嘅車次，暫時採用單線運轉方式，南下、北上互相用空檔開車，南下開一班北上再開一班，相互交替。
|
https://holiday.presslogic.com/article/118117/%E8%97%9D%E8%A1%93%E4%B8%96%E7%95%8C-%E6%A2%B5%E9%AB%98%E5%A4%9A%E6%84%9F%E5%AE%98%E4%BD%9C%E5%93%81%E5%B1%95%E7%99%BB%E9%99%B8%E9%A6%99%E6%B8%AF-%E6%B2%89%E9%86%89%E5%96%BA%E6%A2%B5%E9%AB%98%E5%98%85%E7%95%AB%E4%BD%9C%E5%85%A5%E9%9D%A2-%E4%B8%8D%E4%B8%80%E6%A8%A3%E5%98%85%E8%97%9D%E8%A1%93
|
藝術世界！梵高多感官作品展登陸香港！沉醉喺梵高嘅畫作入面！不一樣嘅藝術！
期待已久嘅「梵高在世：多感官體驗展覽」終於嚟到香港喇！
梵高嘅作品十分為人熟悉，但可以多感官體驗大師嘅作品真係機會難得！
喺展覽入面，大家會俾多幅作品包圍，好似進入左梵高所創做嘅世界咁！
SENSORY4™憑住先端科技，將3000多幅擬真畫作同展覽場地結合，投影巨大嘅作品喺牆、柱、甚至地面，好震撼！
大家可以喺度探索唔同嘅角落，打吓卡、吸收吓藝術氣息！喺咁空曠又昏暗嘅空間，欣賞一幅幅以新形象示人嘅畫作，配埋悠悠嘅音樂，令人放鬆投入梵高嘅世界！同場仲有精品店，可以印梵高嘅畫作返屋企收藏～仲有小食、飲品攤檔添！宜家上官網可以訂飛喇！
|
https://www.kongaroohk.com/kongaroo-forum/school/unisa-dian-jing-jie
|
HKSA會係6月17-18號舉辦電競節，並分為兩日進行！
唔單止我地提供獎品，係18號仲會有booth，打機之餘仲可以有專業既升學資訊👨🏻🎓👩🏻🎓，簡直係一舉兩得！！
真係獎品非常豐富🎁🎁，唔單只有Razer🐍仲有Marshall既speaker🎵，屈機既你一次過贏曬咁多獎品都唔係冇可能，所以打開機既你千祈唔好錯過啦！！
6月17號：
6月18號：
另外，18號當日仲會有switch既section，費用係全免！！
💫會員唔單止參加活動有優惠，仲可以用係同我地合作既商戶享有優惠！！
|
https://hkofficedaily.com/%E6%8A%95%E9%96%92%E7%BD%AE%E6%95%A3%E6%88%91%E5%94%94%E9%A9%9A-%E8%AE%80%E5%9F%8Bmaster%E5%85%88%E6%9C%80%E7%B2%BE/
|
上一代對工作嘅熱誠我係尊重嘅，但係咪要做到好似隻牛咁先至叫叻，又或者係咪要聽聽話話唔say no先至叫乖呢？呢樣我就不敢苟同，始終時代唔同咗，無論係生活、工作、待人接物，甚至係溝通嘅方式已經有好大轉變，有時要到達一個地方，達到一個目的，唔係只得一條路嘅。
初初入嚟呢間公司嘅時候，上司係非常憎我，正確嚟講係直至而家都好憎我，簡直視我為眼中釘，記得佢曾經咁樣講：「請你因為你係一張白紙，諗住聽教聽話，點知你就成日走精面，你係咪覺得自己係性格小生呀？」真係唔好意思，原來我冇相關經驗會令上司產生錯覺，以為我入咗嚟就會不問原因事事遵從。
你話係咪擾民？Client visit要個客吸印喺張form度，唔止似小學生旅行回條，仲話埋畀人知你唔信個下屬，而且公司印唔係人人肯吸㗎！換轉我係個客，點知你要個印有咩企圖呀？人哋都要保障自己，更何況個客幫你買嘢，仲要另外抽時間應酬你？咪咁老土啦！
我部門班同事全部有同感，不過冇人敢出聲，得我會駁嘴同埋提出質疑，所以上司就視我為眼中釘，覺得我唔聽話，練精學懶，藉口多多唔想見客，其實我根本冇心同佢作對，只不過為件事好啫，唔使下下玩針對喎！
當時做到冇癮已經諗住遞辭職信，自己又想讀返個Master呢，最擔心係學費，諗起要搵兼職就頭痕，點知上司呢個時候將我調去Sales Support嘅部門，呢個department美其名係做下admin同埋backup嘅工作，實質就係「庶務部」，仲講到明係將我投閒置散。
嬲嬲地真係想將一早打定嘅遞辭信拎出嚟，不過諗諗下遞信都唔想遞畀佢，寧願過到去之後畀Support Team嘅主管。
喺上司嘅角度，佢覺得咁樣係懲罰緊我，因為「庶務部」冇嘢學又冇得見人，加上只可以食底薪，唔使跟客自然冇佣金。的而且確，最初我都係咁諗，點知轉Team之後先發現係天堂，呢個部門勝在人多，分完工之後workload近乎零咁滯。
咁呢條Team啲同事平日做咩呢？有人讀日文，話要考N2喎；另外有個女仔喺度整cushion，佢有個手作仔IG store；有人煲劇，有人睇小說，有人秘撈，點解咁過份而主管完全唔理？因為讀緊日文準備考N2嗰個咪就係主管囉！
跟住點？梗係撕咗封辭職信當冇打過啦！本身想resign走去讀Master，煩緊搵兼職，而家冇嘢做又有糧出，感覺就好似攞咗獎學金一樣，呢條Team啲同事仲好似有共識一齊做冗員，非常團結，上下一心冇人搞搞震。
之前個上司仲以為將我投閒置散，自此就會令我意志消沉，傻啦！Office已經變咗我嘅自修室，爽呀！其實我都唔慣咁得閒，不過未讀完書，之後upgrade咗個education background先慢慢搵新工都未遲，到時我派散水餅一定會預埋之前嗰位上司。
|
https://hkbuschannel.com/2020/03/%E5%9F%8E%E3%80%81%E6%96%B0%E6%8E%AA%E6%96%BD%E6%9C%89%E6%9B%B4%E6%96%B0-%E8%BB%8A%E9%95%B7%E5%A0%B1%E5%88%B0%E9%87%8F%E9%AB%94%E6%BA%AB/
|
為咗預防新型冠狀病毒（武漢肺炎）傳播，城巴、新巴已經要求營運部前線員工每日返工之前，喺屋企自行量度體溫。
而由2020年3月23號開始，城巴、新巴會喺下圖表列主要巴士車長簽到地點實施體溫檢查，以便公司加強監察。
巴士車長簽到前，需要佩戴好口罩，去到簽到地點嘅指定區域，由站長、車務督察或得到授權嘅車長用紅外線探熱器量體溫。
當日未曾量度體溫嘅巴士車長，將唔可以入去站長室、休息室、派更部、控制中心。
如果探熱器顯示黃色或紅色，代表員工有發燒，車長需要等5分鐘，再重新量度體溫。若然第2次量度體溫嘅時候，探熱器仍然顯示黃色或紅色，就必須即時上報控制中心，清楚列明體溫度數做記錄，有關車長當日唔可以返工，並且要立即求醫，相關診斷結果要盡快向公司報告。
公司提醒各站長，每日完成簽到後必須檢查探熱器電量，若有需要換電芯就通知控制中心。到站長交更時要當面確認交收探熱器，夜晚收工嗰陣要將探熱器收入夾萬鎖好。
由於紅外線探熱器係敏感電子裝置，公司指示要妥為使用，千祈唔好接觸到被量度體溫者嘅皮膚，唔好亂咁擺放，更加唔好拎嚟掟。
呢個措施遲啲會推展去其他有站長當值嘅站頭同埋簽到地點，屆時所有下列外勤員工都必須喺簽到前量度體溫：
|
https://orientaldaily.on.cc/cnt/finance/20161102/00202_030.html
|
天有不測風雲，唔只搭飛機要睇天氣，連招股都要！昨日上市嘅中糧肉食（01610）貴為央企中糧集團子公司，但招股反應麻麻哋，點解？
招股期間黑雨同八號波打孖嚟，連馬建平（右）都要叫投降！左為中糧董事長趙雙連。
中糧肉食董事長馬建平冇賴地硬，不過就賴個天：「招股三天半，一天遇着香港黑雨，一天遇着八號風球，對招股表現有一定影響」，計落得番一日半招股，又真係慘啲嘅。
唔知關唔關招股事，中糧肉食昨日首掛表現都無乜肉食，股價「潛水」17%，收報1.66元，唔計手續費，每手要蝕340蚊。
不過唔緊要，公司背後仲有中糧集團呢個大貴人照住，中糧肉食貴為集團第10家上市公司，上市就請到集團董事長嘅趙雙連孖住馬建平敲鑼！
趙總就話，中糧肉食唔係第10家，而係第11家，因為同中房重組之後多咗1家咁話。
咁嚟緊仲有無中糧旗下公司上市？趙總話一定有！希望再有子公司來港上市，唔好再橫風橫雨，影響招股就唔好啦。
|
https://www.bestestofferhk.com/%E6%96%B0%E6%8E%A8%E5%87%BA%E6%96%B0%E7%94%B3%E8%AB%8B%E5%8F%8A%E7%BA%8C%E7%B4%84nowtv%E5%AE%A2%E6%88%B6-%E5%8F%AF%E4%BB%A5%E5%84%AA%E6%83%A0%E5%83%B9%E5%8A%A0%E8%B3%BCps5%E8%A8%88%E5%8A%833980/
|
一直抽唔中PS5既你，唔洗灰心，依家申請NowTV新客或現有客都可以加購埋PS5 光碟版PlayStation 5一部啦，都係果句先到先得。
NowTV X PS5計劃，客人只需申請NowTV指定嘅新安裝計劃，月費低至$128，即可以$3980 購買PS5，並需要同時購買價值$1000嘅now Dollars*同額外一個手制。 即係大約都係$5528 (已包括$1000 now Dollars*)。
不過就先到先得數量有限！
而部機到手就要預計成功安裝或生效NowTV之後符合條件最快可以一至兩星期就拎到部機。
PS5依家仲係炒，想唔食炒價既用家不妨考慮呢個計劃有得睇電視又有得打機又唔洗捱貴機價。
詳情可參閱以下列表或向相關公司職員查詢：
^現有客戶可以搵返SALE查詢指定續約／加組合計劃。
|
https://www.singtaousa.com/2023-06-06/%E5%8F%A4%E5%A4%A9%E5%90%8E%E6%97%A5%E8%AA%8C%EF%BD%9C%E5%B8%82%E5%A0%B4%E6%86%A7%E6%86%AC%E4%B8%AD%E7%BE%8E%E9%97%9C%E4%BF%82%E7%B7%A9%E5%92%8C%E7%BA%8C%E5%8F%8D%E5%BD%88/4517465
|
6月7日，大致多雲，間中有狂風驟雨，兩勢有時頗大，天氣悶熱。隔晚議息前美股表現反覆，股份個別發展，道指早段受波音拖累下跌，收市回升10點；標指跟納指則分別升10點及46點，仍然係靠重磅科技股FAAMG力撐大市，美股暫時都仲係幾硬淨。
虛幣市場又爆鑊，Coinbase遭美國政府起訴，股價低開20%後，最終以大成交出陽，反映有買盤趁吸納。Coinbase公布業績後，已見有買盤介入。當時比特幣亦回升5%至27000以上，目前資本市場嘅各樣工具，仍然係好淡角力。
美國考慮要求銀行提升最低資本要求至20%，銀行股先跌後回升，市場情緒仍然偏樂觀，對利淡消息反應唔大。不過國多家銀行正以打折方式出售手上商廈貸款，以減少損失。可見未來商廈融資會變得更加困難。據資料顯示，首季度美國全國商廈空置率升至18.6%，其中以接近三藩市矽谷成為重災區。
隔晚反映中概股嘅金龍指數急升，連帶ADR及夜期亦升至19300水平，原因係美國國務卿未來幾週會訪問中國，本來中國之行係2月嘅事，但當時因為美國擊落中國嘅偵測氣球，令雙方關係惡化，訪華之行亦取消。如今再提訪華之旅，市場憧憬中美關係緩和，中概股急升，帶動港股持續反彈。
雖然港股繼續挾淡倉，但A股卻繼續向下尋底，上證更失守3200大關，並跌破大型橫行區，創業格指數更跌至去年低位附近，資金不斷流出，深滬兩市成交縮減至1萬億之下。噚晚再有消息指阿爺有意降準，意味阿爺打算放水，更有消息指阿爺要求國有銀行減息，放水消息叫做幫一幫上證險守3200。內地房企出事，阿爺以減息抗衡，但卻引起資金外流。
至於港股噚日升至20日線卻未能企穩，不過夜期受消息帶動再挾返上去，不過噚日嘅成交額只係一千億鬆啲，連日反彈成交都未見配合，挾淡倉意味濃到出汁。暫時走勢係技術反彈，今日大市跟隨夜期高開，若未能進一步向上突破，再失20日線嘅話，港股呢一輪反彈好大機會完結。相反今日能高開高走，並成功向上突破250日線，企穩19600水平，或能扭轉自1月以嚟展開嘅調整浪。不過欠缺成交配合，古天后都係傾向相信短線只係技術反彈，要修復250日線打大佬談何容易。
|
https://www.wepro180.com/20190916_iosbug/
|
Apple 嘅 iPhone 11 系列將於下星期五推出，伴隨住新機出爐，作業系統亦會升上 iOS 13。不過，早前 Apple 放出供測試嘅 iOS 13 GM（Golden Master） 版最然係最接近完成嘅版本，但就俾網絡安全研究員 Jose Rodriguez 篤爆 Apple 仲未修補到之前佢舉報嘅漏洞，可以喺唔使機主解鎖嘅情況下，讀取機主嘅聯絡人資料。
Rodriguez 已經唔係第一次發現 iOS 漏洞，上年 Apple 推出 iOS 12.1，佢已經示範咗點樣利用內置嘅 VoiceOver 功能繞過解鎖版面。今次佢發現嘅方法，其實都係借助 VoiceOver 功能，成個攻擊程序係首先用另一部 iPhone 用 FaceTime 致電目標裝置，呢個時候就喺目標裝置嘅畫面上點擊以 custom message 回覆，啟用然後關上 Siri VoiceOver 功能，之後再喺 custom message 上新增聯絡人，跟住就可以詳細查閱每個聯絡人嘅資料，或直接發送訊息俾佢哋進行詐騙。
雖然都預咗測試版 iOS 會有漏洞，好似七月中被舉報嘅繞過 FaceID 或 TouchID 驗證漏洞，可以俾黑客非法存取手機內儲存嘅網站及軟件密碼，據報已被修補。但同樣喺七月中由 Rodriguez 舉報嘅呢個漏洞，喺兩個月後推出嘅 iOS 13 GM 版竟然仲未修補，難怪上星期 iPhone 11 新機發佈會上 Apple 噤聲，完全唔提新機嘅安全功能。由於新機下星期就推出，估計 Apple 未必趕得切修補漏洞，所以買咗 iPhone 11 嘅機主到時一定要機不離身，舊 iOS 裝置就切記唔好升上 iOS 13 住！
上一篇文章 專家：唔用藍牙就閂咗佢啦！
叫得黑客就係犯？
|
https://msquarewine.com/5%E5%88%86%E9%90%98%E6%95%99%E4%BD%A0%E7%9D%87%E9%85%92%E6%A8%99-%E6%B3%A2%E7%88%BE%E5%A4%9A%E7%AF%87%F0%9F%87%AB%F0%9F%87%B7/
|
雖然而家好多葡萄酒，特別新世界產區嘅都會有背標，簡單介紹返酒莊同枝酒，令你未飲過都有初步了解。
波爾多嘅酒莊多數以 “Chateau” (城堡) 開頭，跟住Chateau後個個就係個酒莊名稱。例如Chateau Calon Segur, Chateau Lafite Rothschild等。亦有以”Domaine” 開頭的，如Domaine de Chevalier。
表示所有葡萄收成係黎自同一個年份。
細分葡萄酒係波爾多邊一個產區出產，亦畀到少少提示你枝酒係用咩葡萄混釀。例如Pauillac區多數以Cabernet Sauvignon佔最高比例，飲落單寧勁啲，口味濃郁。Margaux區則有機會Merlot比例高啲，重果香同soft啲。
法國葡萄酒法定評級，要符合生產條件先可標明。
裝瓶由酒莊自己做返，確保品質。
葡萄酒酒精平均為12% – 16%。
最常見為750ML，半瓶裝為375ML，亦有大format size如 1.5L /3L /6L。
1855評級制度中入選嘅61個酒款之中，只有最高評級嘅一級可標明自己係 ‘Premier Grand Cru Classe”，其他則係Grand Cru Classe或Cru Classe。
每十年評分一次，暫時只有2個最高等級 – “Premier Grand Cru A”。次一級為“Premier Grand Cru B”，暫有11個酒莊入選。 最後一級為Grand Cru Classe，共55個。
|
http://www.cantonese.org.cn/ungoo/
|
你可以喺呢度瞭解到我Highyun版主要整呢個網頁嘅根本原因同埋理想，你或者會對我嘅創意感到驚訝，並且被我嘅大志所感動。呢個網站有各種各樣有趣並且有意義嘅嘢，無論你系粵語專家抑或粵語初哥，只要你入嚟睇睇，肯定揾到屬於你嘅領域。我樂意同天下所有鐘意粵語，阿Sam，同埋星爺嘅人交友。
主要系等本站長教你各種粵語知識同埋粵語嘅使用技巧，同你講解每一個奇難了棱白話字嘅用法同埋發音。
其實並唔系真系請啲嘉賓上嚟，而系介紹一啲喺粵語方面有過人嘅天賦又或者對某一方面粵語文化作出過傑出貢獻嘅人物。
主要系摘錄一啲電影同埋電視劇嘅對白，當然唔少得我哋個個都鐘意嘅星爺電影嘅搞笑對白啦。想回味一下呢啲經典對白就快啲入嚟睇睇喇！
呢處收集咗一批同粵語詞有關嘅民間故事，童謠，同埋廣告詞， 總而言之，就系有趣嘅粵語文化都會收羅，重有好多搞笑材料，包你睇完之後笑足成晚。
向你介紹一啲同我有相同愛好，相似內容嘅網站，如果你鐘意我個網站，你都應該會鐘意佢哋。當然，重包括咗我嘅好友鏈結。
各位，有咩粵語上嘅難題又或者有咩郇嘢益我，可以：
④ 喺留言板講低。
總之無任歡迎。
★粵語衰落誰之過？
要發揚粵語文化，一方面要令到以粵語為母語嘅人講嘅粵語更加標準，另一方面要使得唔系以粵語為母語嘅人學會粵語。而呢兩點都要建立喺一個基礎上：首先要令到更多人熱愛粵語。所以本網頁除咗不斷推出各種教程，面對唔同嘅讀者之外，重會刊登大量同粵語文化有關嘅有趣珍貴資料。
本網站新增設粵文薈萃欄目，刊登本人或者各方同道者關於粵語文化，關於本網站，關於廣東所有方面嘅所有文章。
“多謝”與“唔該”
粵語裏面表示致謝嘅詞主要有兩個：“多謝”同埋“唔該”。好多人以為呢兩個詞意思完全一樣，其實並非如此，兩個詞有微妙嘅區別，唔可以亂用。睇吓以下例子：
唔該幫我開電視吖！
“我幫你開咗電視喇。”“唔該晒！”
“份禮物送畀你架！”“多謝晒！”
“新年大吉大利！”“多謝！多謝！”
上面四個例子，都唔可以用另一個詞代替，否則就會顯得好唔通順。噉究竟呢兩個詞點樣區別呢？好多人知道點用但係又講唔清。其實概括嚟講，“唔該”一般用於感謝人哋幫自己做咗事情，事前講，如上面例句一，相當於普通話“麻煩你……”嘅意思；事後講，相當於普通話“謝謝”。而“多謝”，一般用於感謝人哋畀咗某啲嘢自己，如上面例句三，而例句四相當於感謝人哋畀咗一啲“吉利嘅說話”自己，所以經過引申同樣通用。
呢度所講嘅祇係大體規律，呢種區別並唔係絕對嘅。比如有時候感激人哋為你做過事情，可能要講“多謝”。比如：
“我好多謝各位咁支持我個網頁！”因為呢句可以轉變為“多謝大家嘅支持！”，喺呢度，“支持”作為名詞已經引申為物。
|
https://saucemedia.net/jetso/uniqlo-%e9%96%80%e5%b8%82%e6%b8%9b%e5%83%b9-%e7%94%b7%e5%a5%b3%e8%a3%9d-10205/
|
UNIQLO門市最近做緊期間限定優惠，男女裝上衣、褲款同內衣款都有減價！而UNIQLO最出名嘅HEATTECH都有平到，$79一件就可以入手啦，一齊入內文睇下仲有邊啲款值得買啦！
香港嘅天氣時熱時凍，凍起上嚟真係唔可以睇少，所以一件羽絨外套都好重要，呢件女裝超輕型羽絨外套由$499減至$399，足足平咗$100！除咗黑色，仲有紅色、淺膚色、綠色同靛藍色，一共5色可以揀！
講起UNIQLO又點少得HEATTECH，對小編嚟講HEATTTECH係冬天必備嘅衫，而家仲有優惠，$79就可以買到，可以入手買返幾件啦！
牛仔褲都有優惠，原價$199減至$149，有兩種藍色畀大家揀，仲有XS至XXL Size，無論咩身型都可以買啦！
除咗女裝，男裝都有減價㗎！呢件長袖T恤男女都啱著，仲唔使$100添！
男士返工必買嘅長袖恤衫，平咗$50，$149就可入手！
呢款長褲用咗彈性物料同有吸汗速乾功能，休閒或運動場合都十分適合，左邊位置仲有埋褲袋添。
最抵買嘅衛衣套裝，一Set都只係$199咋！
想睇更多款式，大家記得去https://bit.ly/3qbiZev睇啦！
|
https://flyagain.la/84558/
|
近排歐洲線真係鬥得好精彩，但全部都係轉機盤！今次就有直航優惠啦！
國泰航空香港直航來回歐洲各地只係HK$2,560起，連税計：
倫敦格域 HK$4,916起（星期一除外）！
以上如無特別指明，皆日日有機！但今次平飛已剩返唔多，建議大家可搜尋時揀「彈性旅遊日期 (+/- 3日) 」，再揀「只搜尋直航航班」，咁就最快搵到平飛啦！
今次優惠價錢勁抵，好少見直航可以平到咁！呢口價包寄艙行李及飛機餐，又唔使轉機，一程機就到，加上國泰有靚航班時間，值得入手呀！
今次優惠連open jaw都得，例如米蘭入，阿姆斯特丹走，來回連稅HK$4,137起！慳返唔少車錢同時間，勁正！
今次優惠出發期只去到3月中！不過買唔買就自己決定啦！
|
https://ronaldchik.blogspot.com/2017/03/
|
18年4月28日更新：係17年4月尾，轉入夏天後，呀仔既夜咳好番哂。原來唔關霉菌事，係天氣同體質問題。
大多細路都易咳，特別係番左幼稚園之後，d菌傳黎傳去。我呀仔，亦咳左將近半年 (半夜咳)。終於好番，多得搵到個好醫生。之前呀仔夜咳時 真係好徬徨，所以寫本文希望可以幫到人。
本文會先講下經歷，再講下最後搵啱一個中醫，最後講下睇左咁多中西醫生既健康心得。
我覺得好既(中/西)醫生我會特別講明，或者有咩問題，你都可以留言，或者直接聯絡我。
阿仔感冒完左之後，每晚半夜咳，咳醒 2－3 次，每次連續咳 10－20 秒左右，冇乜痰既，亦會繼續瞓番。跑步一陣亦都會氣喘咳。但日間咳就好少，只有一聲半聲。見日間冇點咳，諗住食中藥調理下。
睇咗 3個中醫 (尖沙咀,太子, 石塘咀) 1個西醫 都冇效，中醫話佢肺弱，食咗好多中藥、猴棗散，保嬰單，都冇好轉，都係每晚咳醒幾次，好在日頭冇點咳。
見半夜咳咗成兩三個月啦，再睇 兒科西醫(美孚)，話氣管敏感，開青蛙仔 (氣管敏感藥 Singulair)，食左一星期冇效所以停葯，轉睇一 成人胸肺科醫生 (之後先知青蛙仔要食 3星期先見效)。
每條MC會教2-3種做法，有啲保証你從未諗過可以咁快咁易(有片bit.ly/MEGyt) ，極啟發思考。
每堂3小時。3月中前開班。導師為港大統計碩士，廿年教學經驗。
小班4-6人，每堂$500，可選上。先報名可先選時間，集齊人開班。
|
https://www.ppweddingcard.com/archives/2245
|
2020年結婚嘅您，怕您錯過咗，所以用「耀才寶寶 mode 講多次！」 （（2020全年不加價！檔期不緊張，不截單！唔收加急費用！如改期喜帖重印半價）） 萬一改期，無條件任改日子，不限時間，只要 PP WEDDING 一日未執都同你改！ 另外準備咗啲 Q&A，希望幫到受疫情影響嘅您哋！當中仲有彩蛋！
「抵抗林奠限聚令，2020年婚期準新人，喜帖不截單！全部加急做，最快2星期起貨，免附加費用。淨行禮人數少唔緊要，最少印刷數量由50張降為30張！」因為政府……DLLM！講政府就嬲，入番正題！最近因為限聚令，好多6-9月嘅準新人進退兩難，明明一件開心事，擺酒變咗一場賭大細！就算擺酒擺得成，做喜帖又怕「截單」又怕貨期緊張印唔切。擺唔成，又怕落咗嘅喜帖訂金化為烏有。
做咗六年，都未試過有咁嘅情況，眼見客人婚禮取消改期都仲要上黎拎帖，白白又洗多咗錢，店主實在唔忍心！所以！只要您婚期喺今年6-9月，由今日開始到8月31號，搵 PP WEDDING 落喜帖單：
* 已落訂金，萬一改期，無條件任改日子，不限時間，只要PP一日未執都同你改！
* 萬一婚禮取消，只要設計未開始做，無條件將訂金轉移比朋友，或無附加費用改其它設計，例如利是封，仲可以新年派！
* 如突然決定如期舉行婚禮，怕派唔切可以只做電子版喜帖，只收幾百蚊！
準：如果想搵您地做帖，最遲幾時決定？
P：如果大日子喺6-9月，你預返派帖前2星期比我哋設計同印就可以（限固定款，燙金多幾日）如果大日子喺10月或之後，就預返派帖前一個月多十日左右（固定款）。
準：提早搵 PP WEDDING 做喜帖，有無著數？
P：一般早大日子五個月或之前，我哋都會提供返全單9折優惠，如果未定款及數量，可以先落$800保留優惠及檔期。
準：如果落左喜帖訂，最後延期點算？
P：延期就唔洗太擔心，我哋改日子無任何附加費用，亦不設限期，只要喜帖未落實印就可以啦！如果最後唔補擺要取消，咁可以將訂金轉做其它設計，或者轉移比朋友，但轉比朋友大前提喺喜帖設計要未開始做，如果設計做咗，會收返幾百蚊設計費用。
準：喜帖印好，派到中途，突然要改期點算？
準：喜帖派到一半，決定改期，但新日子唔派帖，咁點好？
準：PP WEDDING 會唔會擺婚展，有無常規優惠？
不過，一般提早5個月落訂，都會有早訂優惠9折，以答謝支持我哋嘅準新人！所以有時間可以約上觀塘喜帖 Snowroom 比較一下呢！
|
https://www.baselone.com/blog/posts/%E5%85%A8%E6%96%B0%E5%8B%9E%E5%8A%9B%E5%A3%AB-126900-oyster-perpetual-rolex-air-king-%E8%A0%94%E5%BC%8F%E9%8B%BC%E9%8C%B6%E5%B8%B6-40%E6%AF%AB%E7%B1%B3%E8%85%95%E9%8C%B6-rolex-%E5%8B%9E%E5%8A%9B%E5%A3%AB-2022%E6%96%B0%E6%AC%BE
|
最近外面做緊Pre-order嘅2022新版Air King 126900，我哋今日終於到手喇 代理話我哋可能係全港第一個攞到貨，不過第唔第一唔係重點，最緊要係可以先睹（實物）為快。
兩位腦細觀賞咗兩打鐘後各有點評：今次錶面嘅369用返字釘，即係類似新裝Explorer One嗰隻，字釘嘅金屬框框睇落好醒目，成個錶面當唐立體晒！另外錶殼都有少少改動，變得較以前直身，感覺硬朗D，亦同時令整個錶面睇上去更Balance更醒神。
錶帶方面，蠔式帶用返傳統Double Lock嘅摺扣，無論觀感同質感都重返好多，連帶成隻錶好似升級咗咁，進一步凸顯出運動型風格……
唔打咁多字喇，你都知拎住實物睇更勝千言萬語。一於DM我哋預約上嚟睇錶啦，唔使急最緊要快！！！
實物堅靚 快D預約上嚟睇錶啦！
喜歡Air-king和內容都請按讚。
|
https://onesportpro.hk/soccer-life/%E3%80%90%E8%8B%B1%E8%B6%85%E3%80%9101%E8%B2%A0%E6%9B%BC%E5%9F%8E-%E8%BB%8A%E4%BB%94%E8%BF%919%E6%88%B0%E5%83%851%E5%8B%9D%EF%BC%81%E5%A5%A7%E5%B7%B4%E7%BE%8E%E6%8F%9A%E8%82%89%E9%85%B8%E6%95%B8/
|
0:1負曼城 車仔近8戰僅1勝！奧巴美揚肉酸數據 5隻蛋得人驚！
已經殘陣，仲要兩個正選前鋒上半場傷埋，黑到爆嘅車路士，任憑球員幾努力，主場都係以0:1不敵曼城，近8仗英超只得1勝，爭前4機會更亦趨渺茫。
雖然車路士已遙遙落後，但值得安慰嘅，係幾位新人後備上陣都有表現，特別今季由阿士東維拉轉會、只得19歲嘅卓克禾美卡，更加帶來驚喜，睇嚟係時候諗吓換血重用。
未開波前，車路士已有唔少傷兵，簡迪、波查長抖，列斯占士又休息一個月，仲有芝維爾、韋斯利科芬拿、羅夫度斯卓克、美臣蒙特都出唔到，但咁都未夠絕，史達寧開波5分鐘已傷出，22分鐘基斯甸普列錫中埋招，全隊鋒將得番夏維斯，以及入替史達寧嘅奧巴美揚。
雖然天殘地缺，但車路士上半場踢得其實唔曳，令曼城未能掌控中場，艾寧夏蘭特到37分鐘先有首度射門機會，僅僅射高。車仔具威脅攻門唔少，最接近係臨完半場前，入替普列錫嘅卓克禾美卡，禁區外射門中柱唔入。
上半場踢得唔好，哥迪奧拿休息嗰陣落咗唔少嘴頭，曼城球員出番嚟當堂醒晒，壓住車路士攻，而且㩒掣即時見效。60分鐘換入基亞利殊、馬列斯，兩人3分鐘後即合作製造入球，迪布尼分波去左路，基亞利殊第一時間傳出地波，遠柱馬列斯近門射成1:0。
車路士攻力本已受損，奧巴美揚、薛耶治亦形同虛設，特別奧巴美揚，踢咗63分鐘，射門、有威脅傳球、對方禁區內觸球、過人嘗試、傳中全部係零。領隊樸達費事眼冤，索性再換入奧馬利赫捷臣、賀爾、干拿加歷查3位年青球員，唔踢得至少都跑得。
連同卓克禾美卡，成班後生仔表現唔錯，後段可以嘗試搶番主動權，惜始終未能扳平，近8仗英超只得1勝，今季第6次輸波，目前仍排第10，距離第4位嘅曼聯，已有10分距離。
夏蘭特再陷1場入球荒。
薛耶治未能延續世界盃狀態。
馬列斯一箭定江山。
車路士又輸一場。
Kepa冇晒計。
奧巴美揚換入又換出。
喺呢個艱難時刻，車仔籤運都好曳，周一凌晨英格蘭足總盃第3圈，又要再對曼城，兼且作客，今次睇怕都凶多吉少。
|
https://holiday.presslogic.com/article/135073/%E5%81%9A%E5%A4%AA%E7%A9%BA%E4%BA%BA%E4%B8%8D%E6%98%AF%E5%A4%A2-airbnb%E7%82%BA%E6%85%B6%E7%A5%9D%E4%BA%BA%E9%A1%9E%E7%99%BB%E6%9C%8850%E9%80%B1%E5%B9%B4%E6%8E%A8%E5%87%BA-86%E6%98%9F%E9%9A%9B%E4%BD%8F%E6%89%80
|
今年係阿波羅11號登月50週年，Airbnb推出咗5間特色星際住所，包括太空艙、 UFO等，最重要係每晚只需11蚊美元！！
透明嘅玻璃窗夜晚時睇星真係一流！
白色外牆好溫馨！住喺呢間小屋好似住喺月球表面咁！
室內設計好時尚，室外有吊床，睇夜景、星空都咁正！
唔想出去唔緊要，睡房都有落地玻璃，一樣睇到星星㗎！
呢間屋外型好似UFO，入面裝修擺設都十分超現實。
想體驗下做外星人嘅話，呢間必住！
呢間屋依照阿波羅11號太空艙打造，住入去即體驗到做太空人嘅生活。
艙頂上嘅窗等你可以瞓喺床上睇星空，好似喺宇宙漫遊緊！
住呢5間屋，每晚只需$11美元（唔包括稅同其他費用），計返港幣$86度！如果想入住，就要喺7月20日（聽日）香港時間夜晚8點至9點預訂喇！
|
https://packngo.hk/15284/
|
繼上星期無謂減行李費後，又係快運減價嘅時候喇！香港快運航空突然劈價，單程首爾$288起(來回連稅$1413起)！價錢唔包行李，供應都有，價錢有啲普通。
終於減價！等咗好耐！聯合航空直航來回關島$2239起！
追住港航打！加拿大航空來回溫哥華$2470起！
Next story 平過快運！包行李！凌晨去晚返！濟州航空來回首爾$367起！
Previous story 特平冷門盤！包寄艙行李！免過境簽證！印度靛藍航空來回科威特$2100起！
|
https://www.onestartoffices.com/zh-hk/news/serviced-office-70-off
|
事業剛剛起步，公司規模唔大，想有個企理嘅空間專心發展業務??，但出面租個 office 門檻太高⬆️？！係囉?！租期又長，又要搞裝修、水電、管理費、雜費……仲有辦公傢俬設備，例如辦公枱、辦公椅、電話、傳真、打印影印……未數完已經頭都大埋??！
?呢個時候可以考慮租一啲小型服務式辦公室(serviced office)，1-6人房都有，比傳統 office 租金低好多，最平千零二千蚊就可以擁有舒適嘅辦公空間。比起共享工作空間(co-working space)， 服務式辦公室有更高嘅私隱度?，處理工作上嘅機密資料唔會俾人睇到?，同客講電話、開線上會議都唔怕俾人聽到?！
壹達仔知道創業唔易，決定推出限時震撼超級優惠！聽住喇?：新客租 OneStart 服務式辦公室 3 個月 3 折！係 3 折?！係 3 折呀?！
咁震撼嘅優惠只於 11 月限定，把握機會唔好走寶?！
OneStart服務式辦公室 優點✅：
? 鄰近地鐵站，交通方便！
仲有其他自選服務?：
OneStart 商務中心設有其他地區分行：中環、銅鑼灣、旺角、觀塘，點擊了解更多！
?推廣期至 30/11/2022。
|
https://finance.now.com/analysis/study.php?topicId=346&newsId=767585&c=
|
今朝揀咗隻恒指熊(62316)出嚟，Mark定進取嘅見五分鐘圖保歷加中軸有阻力就偷位出貨；安全嘅等返Slow STC(14,3)做Swing Trade。
進取Mode嚟講，指數喺10點45分時見有喺五分鐘圖上上破過保歷加通道中軸，過多五分鐘開始見佢企唔穩，再過多五分鐘就見指數低走返條保歷加通道中軸以下，吼呢個位入隻(62316)可以，但有一樣嘢留意嘅係，同步保歷加通道口都收窄中，所以要預計到喺保歷加底線向上嘅情況下，限制咗指數向下嘅空間，即影響到(62316)嘅賺幅。
既然有合適嘅落場位，(62316)照計數，以10點55分見指數再次低走於中軸起計10分鐘作為入場時間，(62316)期內高低位做過0.046元/0.043元計，平均買入價為0.0445元。
呢一注真係唔係捱得好耐，因為喺落場之後15分鐘，就見指數稍稍向上頂穿中軸，再過多五分鐘直頭企返上去，所以(62316)唔可以再守。以11點25分見指數重上中軸後On top比多10分鐘作為走貨時間，以期內高低位做過0.045元/0.041元計，平均走貨價為0.043元，平均輸1.5格或3.37%。
至於安全Mode嘅玩法，基本上都係未有機會出動，事關等咗成個朝早都未見到Slow STC(14,3)上到超買範圍，唯有下晝再等。
下半場開市之後，原本都以為指數會繼續咬中軸，但喺1點10分時，指數忽然一下子抽高，仲上破250分鐘線(五分鐘圖50線)，同步Slow STC(14,3)兩線都上到超買至嚴重超買範圍，去到1點20分再見Slow STC(14,3)確認觸頂回落，呢個位係符合咗(62316)安全Mode出貨位，以期內(62316)高低位做過0.042元/0.037元計，平均買入價為0.0395元。
依家1點24分，五分鐘圖上見指數同Slow STC(14,3)都有同步向下，但睇嚟下行嘅速度都係麻麻地，仲要反過來小心指數落返去50分鐘線似有支持。去到1點35分，果然指數喺50分鐘線上出下影線，再過多五分鐘重上250分鐘線，算啦，恒指熊都係不宜久留，以1點35分至1點40分見50分鐘線有支持而敗走(62316)，期內高低位做過0.04元/0.032元計，平均敗走價為0.036元，呢趟平均輸0.035格或者8.97%。
還好，都係可接受嘅幅度，而呢兩注都會一齊計入今個月嘅，因為真係出到場嘛，餘下嘅時間都係抖陣算，輸少當贏無謂掃Happy Friday嘅興。
|
https://chickenandpp.blogspot.com/2017/08/blog-post_18.html
|
▲最近新開既一間日式餐廳，一入黎已經見到生猛又大隻既海鮮，同朋友達成一致共識，今晚一於食佢！
▲餐牌有圖有真相，大部份日式料理都有，特別在於有磯燒同釜飯，釜飯唔係到到都食到，而今次我亦都嗌左一試。
可以坐埋一邊享受被服務既感覺，同某類韓國燒肉店有異曲同工之妙。
另外餐廳仲提供左海鮮醬、柚子醬同味噌醬，任自己喜好選擇。
▲紐西蘭活蟶子皇，肉質肥美爽口，唔配任何醬汁依然食得出鮮甜味。
▲桂花蚌，大隻又煙韌，而且食落去好有嚼勁，鮮味不俗。
而味道相當鮮甜，加上貝殼上既海鮮湯汁，鮮口好食！
火喉岩岩好，令海鮮留住鮮味，而壽司既魚類方面都唔會有腥味，釜飯頗特別。
|
https://www.kenmerry.com/2017/07/sandiego.html
|
成件事差到一個點！
ＨＩＧＨＬＹ唔ＲＥＣＯＭＭＥＮＤＥＤ大家住呢度。
民宿位於石梯坪國家風景區內，行幾步就落咗海。
太陽未落山已不斷打電話來催，恐嚇話再唔來就唔比ＣＨＥＣＫＩＮ，明明網上比晒錢，同埋解釋埋好肚餓食埋晚飯就過來，仍然不斷打電話來。
去到民宿未夠８ＰＭ，男店員黑晒面。仲命令我地話我地訂嘅係２人房，而家比我地嘅係４人房，所以。。。我地只可以用其中１張床！！！
吓？！即刻客人ＣＨＥＣＫＯＵＴ咗你只會換１張床單？！喂，唔係人人都咁自律，佢放件行李上床咁你唔知又唔換床單呀？！咁好唔合衛生囉！！！
又有好大隻ＢＵＧ（ＨＯＮＥＹ發現係床邊，好似係大蜘蛛）係房，勁快消失，好驚，好驚，勁驚！
一瞓上床，成張鹹水床，又鹹又濕！房內無抽濕機，直頭瞓係海沙上面咁嘅感覺，結果。。。
成晚瞓唔到！
民宿內無ＬＩＦＴ，要拖喼上樓。
唯一無得彈，係風景！
晚上好悶，超悶，爆悶。
成班友悶到癲咗，不停ＷＨＡＴＳＡＰＰ吟詩作對。
３個文叔決定約埋觀星睇日出。２位夫人當然要瞓到最後一個ＭＯＭＥＮＴ。。。
|
https://hkofficedaily.com/%E5%9F%B7%E5%88%B0%E5%90%8C%E4%BA%8B%E8%BA%AB%E4%BB%BD%E8%AD%89-%E7%95%80%E4%BA%BA%E7%95%B6%E4%BF%82%E6%98%AF%E9%9D%9E%E7%B2%BE/
|
早排喺公司個影印機copy，部機個蓋有個tray，當時已經見到有張水費單同埋一張糧單（因為我哋嘅糧單係細張啲好似回條咁），肯定係有同事影完印唔記得拎，咁唔理住啦，趕住copy，打開個頂，又有張身份證喺度。
張身份證唔可以唔理，因為我唔拎開佢就冇得影印，順勢睇下係邊位同事漏低，諗住轉頭拎返畀佢啦，一睇就見到係個叫Miki嘅女同事，我決定唔搞張水費單同糧單喇，始終有咁多私隱，影印完就淨係拎返張身份證畀Miki算喇。
嗱，雖然佢口講唔該，不過語氣並冇令我覺得感激。
講完佢就一枝箭咁衝咗出去影印機拎返啲嘢，神色好慌張，咁都好正常嘅，糧單喎！
本身已經唔記得呢件事，點知隔咗一排發覺Miki對我態度好差，我份人就直腸直肚嘅，有次見女廁得我同佢兩個，咁咪開心見誠問佢做咩事囉，好似見親我都好嬲怒咁，有咩講清楚好喎！
然後Miki就離開女廁，聽都唔聽我解釋，我同佢喺office亦從此變成仇家一樣，直至目前為止都冇交流。
後來我將呢件激氣嘢同返自己department幾個同事講，點知佢哋全部知道晒Miki嘅事，不過唔係聽Miki講，一個係聽隔籬team嘅人講，一個係聽Admin講，另一個仲要聽茶水姐姐講，究竟有幾多人知呀？
全部同事都知，全部同事都唔同source……
咁我真係死得冤枉喇，原來嗰日一早有人發現仲要睇埋，反而我揭都冇揭過啲文件，佢份糧單喺影印機頂個tray度明明係反轉，我要到而家先知Miki 1975年出世同埋三皮幾嘢人工，不過就乜都入晒我數。
我當然冇同Miki解釋啦，一來解釋都嘥氣，清者自清，何況其他同事如果心水清一定知道唔係我爆料，二來個個聽返嚟嘅source都唔同，根本唔知道散播消息嘅「源頭」係邊個，總之我就食咗隻死貓啦！
雖然唔肯定Miki係唔係利用啲資料借錢，其實佢話係搞移民都得㗎，但我完全明白Miki嘅心情，年齡地址收入全office都知，連只係返半日嘅茶水阿姐都知道，唔開心絕對理解，只係怪罪於我就有啲蠻不講理囉！
我一直反思自己做錯啲乜，似乎就係好心得滯，親手將身份證交返畀佢，又提佢漏咗嘢喺個tray未拎，呢個故事係咪教訓我哋唔好做好人？原來好心真係會著雷劈，呢下的確動搖咗自己嘅價值觀，下次遇到同類型嘅事，我一樣唔會睇人啲資料，不過亦唔會咁好人走去提對方，由得佢擺喺原位就算，無謂揦屎上身。
|
https://holiday.presslogic.com/article/223875/%E6%BF%95%E7%96%B9%E9%A3%B2%E9%A3%9F%E7%A6%81%E5%BF%8C-%E5%BF%8C%E5%90%83%E9%A3%9F%E7%89%A9-%E6%88%92%E5%8F%A3-%E8%88%92%E7%B7%A9%E6%BF%95%E7%96%B9-%E6%94%B9%E5%96%84%E6%96%B9%E6%B3%95
|
春天天氣潮濕，濕疹好易復發，濕疹一發最緊要就係戒口，有8類食物一定要小心！而除咗戒口，再教4招舒緩濕疹嘅方法。
濕疹係由多種因素引起嘅皮膚病，患上濕疹通常會感到痕癢，而且濕疹容易復發，對患者嘅生活造成困擾。除咗天氣嘅影響外，飲食都要格外留心，一定要戒口，以下呢8類食物就要小心啦。
雞蛋係常見嘅致敏源，唔可以食雞蛋之外，就連含有雞蛋或少量蛋液嘅食物都要注意，好似蛋糕、麵包等。
牛奶中含有多種容易引起過敏嘅蛋白質，如酪蛋白、α 乳蛋白素 及 β 乳球蛋白抗體等都係最主要嘅過敏源，除咗牛奶之外，一啲奶製品如芝士、麵包等都要避免。
好多海鮮性質寒涼，食得多有時仲會引起腹瀉，加上海鮮容易惹濕，會加重濕疹症狀。
糯米性溫，係黏滯之物，食得多糯米會加重人體濕熱，濕疹患者一定要避免。
芋頭同糯米一樣都係黏滯之物，食得多會阻礙脾臟嘅去濕功能，令人體濕毒積聚難以消除，加重濕疹症狀。
酒係濕熱之物，飲酒會增加人體嘅濕熱，助長濕疹。
辛辣刺激嘅食物好似辣椒、蒜及薑等會刺激引發濕疹。
濕疹患者最忌就係進補，因為補品補藥大多係熱性之物，會使人嘅內熱加重，更加容易引發濕疹。
除咗戒口，都要注意平時嘅生活習慣，咁先有助舒緩濕疹。
濕疹對生活一定會造成困擾，導致患者情緒低落，但其實情緒鬱悶會影響肝氣鬱滯，從而生熱，咁樣反而會加重濕疹嘅症狀，所以要經常保持心境開朗。
沖涼嘅時候要注意水溫唔好過熱，以免引起皮膚痕癢。
唔少人可能會覺得如果有濕疹就唔好再搽太多護膚品，以免加重症狀，但其實適當為皮膚搽一啲無添加嘅補濕護膚品都係冇問題嘅，不過就愈簡單愈好，同時都要注意護膚品成分。
雖然患上濕疹要戒口，但多食新鮮蔬果對濕疹患者係有益嘅，因為維他命 C、E 可以提升皮膚免疫力，滋潤皮膚。不過要留意，芒果、榴蓮及黃梨等容易令人體積熱嘅水果就千萬唔好食，以免加重病情。
|
https://www.side00.com/post/_%E8%A3%9C%E4%BB%B6%E6%9C%8D%E5%8B%99
|
有冇試過砌砌吓模型，唔見咗一兩件？ 又或者砌得太大力，整爛咗隻手或腳嘅關節？遇到呢啲情況，真係火都嚟！
多得3D打印嘅普及化，打印塑膠件唔再喺大廠級嘅專利，客人亦無須花時間去拍賣網站搵件。就好似以下呢個客人為例，睇下我哋點樣幫佢解決問題。
客人喺砌三一萬能俠時，失去了三件部件，其中兩件係連接背包與飛翼嘅連接件，另一件係肩膊上嘅釘。
呢啲件一般都好難可以喺拍賣網站上搵到，所以客人搵我哋幫手。
經過溝通後，客人將相關部件寄畀我哋作參考，而我哋亦開始喺網上收集有關資料。
收到原件後，我哋開始量度部件的尺寸。
然後畫出3D圖案，再作第一次打印。
第一次打印出嚟嘅件，會作多方面嘅組合度測試，睇下會唔會太緊或太鬆。
測試後，如有需要，會喺3D構圖上加以改良，然後再作最後打印。
用同樣嘅程序，我哋亦都做埋肩膊上嘅釘。
最後，我哋打印咗三套補件畀客人。
正所謂千金難買心頭好，客人能夠完成自己嘅作品，係對佢自己最大嘅鼓舞。能夠幫客人解決到問題，亦都係我哋提供補件服務嘅最大推動力，結果係有目共睹。
|
https://www.footballweekly.hk/culture/%E8%8B%B1%E8%B6%85fantasy-gw20-%E4%B9%8B%E6%99%BA%E7%A0%B4pep-roulette%EF%BC%88%E6%9B%BC%E5%9F%8E%E5%BE%8C%E8%A1%9B%E7%AF%87%EF%BC%89/
|
終於等到deadline前嘅最後一日，曼城、曼聯、熱刺同水晶宮喺GW20將會有 double game week，而曼城已confirmed喺GW23會有另一個double，所以陣中持有3個曼城球員極為緊要，除咗中前場嘅KDB同夏蘭特較穩陣外，要揀到穩定出場時間嘅曼城後衛可謂難上加難，到底HKFPL會點樣分析品評曼城後場嘅選擇呢？
最穩陣嘅出場時間一定係艾達臣，不過作為控球主導賽事嘅曼城，龍門嘅save points一定相對低，bonus分亦都唔會多，所以得分嘅ceiling有限。
聯賽盃正選出場踢足90分鐘，而陣中嘅隊友都係後備球員，所以估計GW20頭場曼市打比正選出場嘅機會相對低，喺Ake同Rico Lewis踢得咁好嘅情況下， 輪換風險較大，總括黎講唔值£7.2m，可考慮賣出套現，加強中前場嘅實力。
獲加亦係聯賽盃正選嘅球員，所以之後聯賽正選上陣嘅機會唔高，但曼城右閘位始終要防曼聯福仔同熱刺嘅老孫，若果哥帥未完全100%盡信Lewis嘅防守能力，都有機會出返獲加打右閘，但始終有極大輪換風險，應要避免買入獲加。
史東斯本來係其中一個最值得推介嘅後衛，但上場聯賽盃因有微傷而缺席大軍名單，變相有個細細嘅感嘆號。已持有嘅，可以觀望一下先，而未持有嘅，呢刻反而唔太建議入，除非有進一步嘅傷患消息。
拿樸迪喺世盃返黎後嘅3場聯賽都未有出場，而踢足之後嘅兩場盃賽賽事，證明佢已退居成為球隊嘅第3甚至第4中堅。不建議入。
其中一位今季冒起嘅奇兵，而哥帥更加對佢讚不絕口。到底可唔可以坐正個右閘位，暫時仲係未知之數。但哥帥對曼聯賽前表露咗有瘋狂嘅想法，到底會唔會係繼續信任路易斯去看管如日方中嘅福仔呢？如果要壓cost，佢會係一個唔錯嘅選擇，但係右閘位始終都有同獲加甚至簡些路有輪換嘅風險，冇足夠嘅信心喺兩個double game week都可以踢曬兩場波，所以冇錢而想入曼城後衛可考慮 Lewis，但資金充裕少少可考慮以下兩位選擇。
哥帥除咗點名讚路易斯，仲有讚埋尼敦艾基防守力強同進攻聰明。佢個左閘位都算相對穩陣，競爭對手Sergio Gomez實力明顯次一等，加上佢可以司職左閘或中堅，所以出場時間又更加穩陣。雖然轉型之後xG90同xA90數字分別由上年嘅0.13同0.06，大跌到今年嘅0.02同0.02，但佢絕對係曼城double可考慮嘅後防選擇。
今季喺多蒙特轉投曼城嘅艾簡治受益於曼城後防嘅傷兵潮，續漸坐穩正選嘅中堅位。喺拿樸迪不受重用，迪亞斯同史東斯嘅受傷下，佢將會係曼城最穩陣出場嘅正選中堅，而佢狀態都係一流。再講佢今季嘅進攻數據，xG90達到0.06， 係艾基嘅3倍，但當迪亞斯同史東斯康復後，佢出場嘅時間有可能會有稍微嘅調整。所以最尾都係推介返有爆分potential嘅艾簡治同埋出場時間感覺上最穩陣嘅尼敦艾基。
|
https://kestrelkwan.blogspot.com/2010/04/winnie_8635.html
|
嗯，居然復活節都有福袋收，乜唔係淨係新年先有嘅咩！？
其實呢袋係 Winnie 去完台灣旅行帶俾我嘅手信嚟嘅，真係好豐富呢！有唔同牌子嘅凰梨酥啦、麻糬啦，仲有鐵蛋 o添。最有心思嘅係有兩罐素肉醬呀，因為 Winnie 知道我每個月都有茹素嘅日子，真係好鍾意呢！完全符合哂呢篇 blog 所屬嘅 catagory — 物重情更重！
發達喇你.....Winnie 真係好有你心呀！
[版主回覆04/07/2010 14:01:00] 係呀，佢係我識 咗 十幾年 嘅 best friend 呀！
[版主回覆04/07/2010 16:44:00] 又真係幾發達 呀，哈哈！ 依家等緊宇治包綠茶呀！ 係呀，永安超市個台灣 counter 真係乜都有齊呢，好方便。
|
https://eatwo.info/?p=25178
|
向來物種豐富嘅嘉道理農場暨植物園終於喺上月重開，既可行吓觀音山，亦有有各式動物、多種植物可以觀賞，更加係春季賞花好去處之一，拍拖閒遊可以行足半日！早前嘉道理農場暨植物園就有櫻花、梅花、吊鐘花、桃花等綻放，今個月更有浪漫紫藍色嘅藍花藤、罕見嘅白花油麻藤等亮麗花卉，絕對值得兩個人去打卡！
甫踏入園內，記者被紫藍色花海吸引，左邊會先見到一棵壯觀藍花藤，滿屏紫藍色花海，散發浪漫氣息！藍花藤亦叫許願藤、錫葉藤、紫霞藤，英文甚至有Queen’s Wreath之稱，藍花藤嘅花語為天使之顏。而藍花藤原產自熱帶美洲、墨西哥，再引入華南地區，生長環境大多比較溫暖、濕潤、有強光，開花時會出現紫藍色花朵。
藍花藤花期為4月至5月，但目前3月已經開花，全為淡紫藍色調，加上呈星形，花朵層次分明，充滿夢幻感，非常吸睛！紫藍色藍花藤色澤鮮明之餘，帶有高雅感覺，毫不俗氣，但花期唔長。
繼續往內園走進，會發現一串串白花油麻藤懸垂於園內，形成一個白花油麻藤小花園，極震撼，路過都有清雅感覺。其實，白花油麻藤同紫調嘅常春油麻藤都係禾雀花嘅一種，一般於3月至4月春季至初夏開花。
白花油麻藤大多於郊區出現，於本地比較罕見，屬稀珍植物，由粗藤生出花枝，延伸到頂後嘅花朵會懸垂半空中，狀似掛於樹上嘅玲瓏翡翠鳥，每單一花序約有20至30朵花，而每朵小花介乎青色、淡黃至白色，更似足一粒粒青提一樣，當幾十朵花朵聚集而生，則似足幾十隻禾雀花，甚有趣。
另外，園內更有其他花卉可以觀賞，比如狀似風鈴、花期近尾聲嘅紫花風鈴木，顏色呈紫藍或淡紅，當花開滿時其實粉嫩色調有幾分似櫻花。而另一種值得睇吓嘅花卉叫光榮花，由南非園藝家韋爾斯柏太太(Mrs Dorothy Reyersbach Horticulturist )捐贈，呢種光榮花為南非樹種，呈橙紅色，無論名字定顏色、造型都相當搶眼。有指光榮花象徵榮譽，大多於夏季初期開花，光榮花花期為5月至9月，目前可以見到少量已凋謝，但大多都未完全開花。
嘉道理農場暨植物園靠近大帽山北面、大埔林村，背景原來源自英殖時期創立嘉道理農業輔助會嘅外國勢力胡禮先生（Dr. George Henry Bateson Wright）同胡挺生先生，直至今年已經開設第65年。除咗賞花，一嚐田園生活，內有9條生態徑、去龍亭、小瀑布，亦可以去觀音山頂峰行吓山，感受山林環抱感覺，望新界、深圳景，更可於園內睇昆蟲、蝴蝶、野豬、雞鴨、鸚鵡、貓頭鷹等。
當日小編於藍花藤底執拾已掉落地上嘅花朵於木枱拍攝，被一名遠離該位置、疑為園內嘅男人大聲警告唔好採摘花朵，好彩旁邊有2位女士同途人同時回應講執花唔係摘花、唔使理佢、當我哋咩人之類說話為小編反擊，非常感激！小編最憎人摘花、唔愛護花草，竟然俾人屈摘花，慶幸本地重有啲有良知嘅人，唔係全部都係唔知實情、揸住雞毛當令箭嘅偽君子，不過亦都反映事實上唔少人好多時候都係唔清楚實情就以偏概全。
(1) 入場費每位$30，一般唔需要預約，12歲以下兒童、60歲以上長者、殘障人士、慈善團體、學校免費。
(2) 由大埔墟或錦上路交通交匯處轉乘巴士路線64K，可來往元朗西至大埔方向，於嘉道理農場暨植物園前門落車，車程約15至25分鐘；另來往元朗、大埔嘅紅Van亦會經過嘉道理農場暨植物園大門；巴士路線64K,64P,65K都可到達，但64P、65K分別只於平日下午、上午服務。
(3) 若要自駕可，要先申請於園內駕駛；另有約10個車位可供預約。
(4) 內有素食亭、小食亭，選擇有三文治、飛碟、沙律、咖啡等，以小食同飲品為主，最好自己帶定食物飲品，飲品價錢都唔平。
(5) 雖然於2月重開，但疫情期間，實施咗人流管制措施，限制人流之餘，入園訪客都要戴上口罩、消毒雙手、量度體溫，至於各導賞活動就通通暫停，直至官方另行通知。
(6) 藍花藤位置靠近大門口，另向左邊行都會見到。
(7) 愛惜花草，勿採摘或破壞。
(8) 尊重他人，勿於園內喧嘩。
(9) 愛護環境，垃圾要放入垃圾桶內。
(10) 賞花期有限，謹記留意開花時間，想睇就要盡快觀賞啦！
(11) 出發前，記得要先上官網留意最新資訊，避免有突發事件而白行一趟。
|
https://www1.hkej.com/dailynews/investment/article/1951489/%E5%BB%BA%E7%AF%89%E8%82%A1%E6%B0%B4%E6%BA%96%E4%B8%80%E8%9F%B9%E4%B8%8D%E5%A6%82%E4%B8%80%E8%9F%B9
|
颱風山竹吹襲香港已過咗一個星期，市面上情況開始回復正常，今次呢個超強颱風吹毁嘅大樹不計其數，最嚴重嘅係今次全港不少住宅及商廈，竟然吹爆大量玻璃窗。當中最誇張嘅係位於其中一個當風位置嘅紅磡海濱廣場，今次爆玻璃窗嘅數量，據聞超過500塊，相對10年前黑格比吹襲香港，懸掛8號風球，海濱廣場第二座同樣重創，當年近百塊玻璃破裂，今次情況嚴重得多。
據聞2017年天鴿吹襲港，海濱廣場亦難幸免，被吹爆嘅玻璃數目亦有一百幾十塊，不過今次數量達幾倍之多，情況不單止重複發生，而且更一次比一次嚴重。
阿Man八到為去年修復海濱廣場嘅玻璃，需時幾個月，因為單單係訂貨已需時兩三個月，再加上要安排時間組裝，足足花咗4個幾月時間，先至將去年天鴿吹爆嘅玻璃收復。估唔到整好未夠一年，有關玻璃承建商好似連尾數都未全部收妥，該廈又整多一劑更勁嘅，舊數未清，又嚟多一單新job，工程接咗尾數幾時收妥都話唔埋，承建商再接今年呢張單，心情都可以話極度忐忑。
今次山竹造成嘅破壞，唔少人感慨何以香港會跟豆腐渣工程扯上關係。當然，氣候變化令吹襲香港嘅颱風愈嚟愈強勁係一個原因，除咗因為颱風而吹爆大量玻璃嘅商廈，事實上近年多項大型基建工程，都出現甩甩漏漏嘅情況，包括港珠澳大橋疑似飄移人工島、沙中線嘅短樁及沉降事件，以及港鐵港島南區線嘅車站漏水等，令人感慨近20年嘅香港建築工程質素每況愈下，建築商嘅水準似乎一蟹不如一蟹。
過往香港嘅大大小小工程，一直由十隻手指數得晒嘅大型承建商一手包辦，但近10年較小型嘅建築商，紛紛透過上市集資，喺資本較為充裕嘅情況下，過往被視為唔多入流嘅承建商，亦有能力競投較大型工程。
另一方面，內地承建商亦相繼南下，內地承建商嘅質素同標準如何，近年由內地承建商負責嘅公營房屋出現鉛水問題已可見一斑。
至大鑊係唔少建築公司，透過上市集資，有唔少更加係受到金融圈中一班出名玩財技嘅人游說上市，本末倒置下，建築公司所提供嘅服務，質素又點會認真搞好。
本來建築公司上市集資壯大資本係好事，可惜喺一班玩財技嘅金融人操控下，呢啲建築公司淪為啤殼工具。個別老闆受感染下，亦變成沉迷財技，聯同中港莊家將其股票舞高弄低，變得不務正業，對於工程監控亦得過且過。為咗盡量砌靚盤數上市，喺用料及用人方面，當然將貨就價，令豆腐渣工程頻現。
至於建築行業嘅一、二、三至N判嘅制度，亦令拖欠工程費及工人薪金，變成行業中一個唔合理，但又公認嘅行規，發展商拖承建商數，承建商一判拖二判，二判拖三判，三判又拖欠工人。
儘管近年香港建築業持續受惠多項大型基建工程，及加快房屋供應，賺到盤滿缽滿，偏偏建築股就未見估值上升，個別炒到出煙嘅建築股如「電視花旦」股，亦不過係受莊家操控，建築股始終問題多多，叫人如何放心投資，呢個正正係整個板塊一潭死水嘅原因！
|
https://www.hotmomsdiary.com/products/%E6%B8%85%E9%82%81%E5%8F%A4%E6%B3%95%E5%A4%BE%E9%8C%A2%E7%AC%A6%E7%89%87-%E5%8D%B0%E8%81%B6%E9%8A%80
|
聶：有夾住嘅意思。
銀：就代表金錢，財富。
呢個係清邁一種古老的招財法門，古時，泰國人，供請呢個印聶銀，就會綁住起腰間，若果做買賣，就會將第一單交易嘅錢摺好攝入印聶符片入面，就好似種金咁，繼續吸引更多嘅交易。
師傅話，只要戴上呢個印聶銀起身，除咗幫你夾住財富，仲可以幫你夾埋人緣同機遇，令到你有更多嘅機會，起人地嘅眼光中更加突出，自然為你帶黎更多嘅財富。
做生意買賣，銷售隨身攜帶，或者擺起銀包，散銀袋，收銀台，錢箱。
|
https://www.wehkg.com/916-2.html
|
1. 龍源電力有火力發電同風力發電，相對無咁悶。因為主力嘅風力發電有雙炭概念，即係國家扶持嘅非傳統火電行業，2030要碳達峰、2060碳中和，但我又覺得扶啲唔扶啲，下面講。
2. 坦白講，有時生活上一啲我地無咁熟識嘅產業，你要想真正睇得明佢地嘅業務，都係會幾吃力。就算好有心去睇佢地年報，都唔知點入手睇好。
3. 不過，我地做會計師，睇得數多，都會建立咗一套獨特嘅睇數觸角，就算對個行業唔係太熟，（例如發電，我真唔敢講好熟），但都可以憑整套財務報表啲數嘅走位，睇倒個1）基業務模式、2）風險位、3）可以預測吓嚟緊嘅業績情況。因為會計數字就係所有唔同行業企業嘅共同語言，個數字結構，唔同公司都會係喺同一框架表述。
4. 龍源電力，主要係做風力發電業務，以2021年全年嘅銷售收入人民幣372億喺講，64%係來自風力發電嘅收入，其次係火力發電收入有9.5%，另外都會直接賣煤碳，佔20%。
5. 佢固定資產無採礦權呢一項，即係佢無自己嘅煤礦，唔似1088神華咁。所以賣煤碳呢個業務，我估係佢發電生產剩嘅煤，見近年煤價高又賣吓煤。
6. 剩番嘅6%收入，係一啲其他嘅可再生能源發電、幫人起吓發電設施等等，佔比唔大嘅雜務，暫時都可以唔使點理。
7. 風力發電收入佔比，近年都直線上升，2009年上市時，風力發電只佔約10%，到近3年（2018，2019，2020）都超過70%，係2021跌番到64%，唔係因為風力發電量少咗，係因為賣煤賣得貴咗好多，同埋，2021年火力發電都多咗啲，因為個用電量真係多咗。
8. 所以風力發電佔比去番64%， 但整體個趨勢都係「風起火滅」，即係話火力電會續漸式微，我估直到火電嘅發電設備完全唔再用得（Fully Depreciated），你就唔會再見到龍源呢個業務收入。
9. 火電，要燒煤，所以要買煤，係存貨，裝火電發電機，有折舊、人工同煤呢啲都係火電直接成本；風電，理論上就係裝風電機，折舊同人工係風電主要直接成本。所以煤價升，做風電，成本相對有著數。
10. 呢個係生產方面，而銷售方面就係佢地發電後，無論係火電定風電，都會輸電俾國家（區域）電網公司，由國家電網公司供電俾各類最終用戶。
11. 龍源係同國家電網結算，佢嘅客戶，或者叫收應帳款，就係國家電網公司。
12. 佢無分毛利，即係覺得所有經營費用都係好直接嘅費用，所以會直接出個經營利潤，近5年都好穩定，保持到33%-35%。呢個係最基本嘅業務模式，睇業務分部數字可以睇到。
13. 可再生能源嘅發電公司，當然係國家政策扶持對象，無論係太陽能（光伏）發電，定係風力發電，國家喺電價上都會補貼。
14. 主要因為太陽能發電同風力發電成本效益，都比傳統火力發電為低，太陽能發電要有日照嘅時間先可以發電，即係話夜晚就可以收工，想OT都唔得。而且有太陽能發電板將太陽光轉化到電能嘅轉化率都係依然唔係太高，而大概20%以下。
15. 而風力發電係要有風速高嘅時候先可以發電。所以兩者都唔係供電穩定嘅發電方法。因此平均生產成本比傳統火電要高，但政府為咗搞雙碳目標，政策當然補貼呢啲公司。
16. 但係個風險位嚟啦，唔止淨係龍源電力，我見光伏嘅信義能源3868都係咁。佢哋嘅電力銷售應收款一年比一年高，冇錯佢哋嘅經營利潤率都非常可觀，但係應收款就年年增加。
17. 好似龍源電力應收款4年嚟由71億增加199億到270億：
18. 應收款就係你賣咗嘢，但係你個客問你賒數，遲啲先找錢俾你，所以你確認銷售收入嘅同時會確認埋應收款。理論上呢啲應收款係流動資產，即係話一年內會還清嘅。
19. 你可能會話，佢銷售收入年年增加得多應收帳款增加都好正常啫。
20. 所以，我哋睇一間上市公司嘅應收款有冇風險，最緊要睇吓佢拖數拖得耐唔耐。
21. 咁我哋會睇應收帳齡，即係佢地嘅拖數嘅「年齡」，拖咗幾多個月。
22. 睇到下面幅圖，其實九成九都係拖數拖左一年以內，好少比例係一年以上，理論上係冇乜風險。但係認真啲再睇，佢嘅描述叫做「一年以內或未明確發票日期」。
23. 即係有啲應收款仲未知幾時開發票，呢個就奇怪啦，你做咗生意，供咗電，你鍾意幾時開單咪幾時開單，但係佢個字眼「未明確」好似好被動，點解？睇埋佢下面嗰段字：
24. 人話嘅意思係：我哋風力發電有政府政策支持，但個主導權喺政府度，我地唔知幾時會科水。
25. 佢強調呢個結算係唔會有截止日期，即係佢地唔知幾時批，心理上都虛虛地，驚你年年問幾佢時批，所人以直頭話唔會有deadline，但就有拖無欠囉。
26. 呢啲應收賬款雖然表面上同一年內（最短嘅）帳齡放埋一齊，但實際可能已經拖數咗超過一年，只不過係仲未知幾時「被批準」開發票。 幾年都唔批你，你都溝埋一年內嘅帳齡，感覺「安全」多好多。
27. 「未明確發票日期」淨係呢幾個字已經係風險。生意你做咗收入確認咗，但係啲錢你都唔知幾時收返。
28. 直程係話你都唔知幾時可以出單去催人找數，因為對方係政府，實際啲嚟講你吹佢唔脹，但係喺核數師嘅角度如果佢哋唔想對呢啲拖咗好耐嘅應收款做撥備，佢哋只能夠講一句「考慮到電網公司從來未出現過違約情形」。過到自己過到人。
29. 即係話政策係書面上支持，實際上冇錢冇水到位，係風險角度政府應該唔會違約，但係你一直拖同冇收到錢有咩分別？
30. 生意係咪要繼續？租金燈油火蠟人工，新嘅裝機設備係咪都要俾錢出去，咁邊個出錢呀？
31. 當然要問銀行借錢啦，所以補貼部份冇錢收返嚟，又要繼續擴大個發電規模，所以每年都增加銀行貸款，2017年銀行貸款係778億，到2021年係961億，4年間增加183億。根本就係好接近佢應收帳款拖住未收得番嗰增加199億嗰條數。
32. 咁效果係政府出政策，電企出力出資本，銀行就借住錢俾電企，所以年年都要俾30、40年利息，就係咁嚟。
33. 銀行借款係要還嘅，但政府補貼又可以拖住唔俾，到過多幾年規模再大啲，政府拖數嘅意欲或者還錢嘅難度會更大，梗係，條數又大咗。
34. 呢招高，政府好似篤下手指，咁樣就已經氹咗咁多新能源企業投資，呢個板塊個市場又好似好受，但係唔知呢啲應收款最終點樣解決？
35. 我成日覺得錢應該都唔會俾㗎啦，可能用啲財技，將啲錢資本化或者其他新政策處理解決左佢，但係小股東一定無著數。
實際啲，直接講吓嚟緊中期業績究竟佢會做成點？
36. 睇電力股有樣好處，就係佢地每個月都會出一個經營性嘅月度指標。呢個就係當月嘅發電量，同埋累積嘅發電量。咁你大概會知道佢嘅業務係嗰個月做成點。
37. 龍源電力咁多年發電銷售收入增長幅度同佢發電量嘅增長幅度好接近，即係話發電量增長幾多percent，發電收入都會增長好接近嘅百分比。
38. 電價波動對收份影響大唔大？電價雖然都有市場競價成份，但其實好大部份都係政府主導規劃，所以近年嚟，電價波動相當少，所以點解我會講個發電量嘅多少幾乎直接決定咗佢嘅收入有多少。
39. 所以，當佢近幾日出埋1-5月嘅累計發電量，風電發電量同比增加8.02%，火電發電量同比持平，咁其他可再生發電量同比增長81.09%，咁中期業績只係剩番6月一個月數未出，除非發電廠有咩大獲嘢，一個月影響唔會大。所以2022年1-6嘅總收入大概可以估算到係191億。
40. 有總收入，就可以大概計到個經營利潤，因為佢近年嘅經營利潤率都係好穩定，每一年中期業績大概43幾%左右。
41. 全年經營利潤率每年大概係30幾%，但半年係40幾%，其實我唔知點解，半年同一年有咁嘅差距。不過理論上，一年嘅數係再嚴謹啲，因為要做audit。可能半年冇audit，啲費用無計得咁嚴謹。
42. 不過apple to apple，嚟緊中期業績，都可以用佢43%左右嘅經營利潤率去計經營利潤，即係嚟緊中期業績經營利潤有82億。
43. 即係同比2021年嘅中期業績經營利潤81億，只有約1.2%增長。
44. 相比2021年中期同比2020年中期嘅29%增長，或者係2020年中期同比2019年中期嘅3.3%增長都會更低，呢個要Mark低。
45. 之後真正出嚟嘅數字當然唔會exactly一樣，但個trend就一定係咁，因為佢嘅業務增長就係睇發電量，2021年收入高增長係因為發電量高增長，連唔多重視嘅火電都有近年少見嘅雙位數發電量增長，就知2021年嘅國內對電嘅需求量好大。
46. 但2022增長少咗好多，起碼2022年上半年一定係。
47. 長遠嚟講，國家政策扶持一定係向好，而業績，由於電價唔會波動得多，所以只要睇發電量變動就好易預測到條數。
48. 世事無完美，而補貼嗰二百幾億應收款條數，收唔收得返係一個潛在風險，你唔會由官方嘅渠道直接睇到話政府唔找錢，但係其實佢只要改一下啲政策，修改少少項目審批標準，唔係冇可能㗎，變相可能就免除咗呢二百幾億。咁個市場有咩反應，大家就可想而知啦。不過佢唔會因為呢條數而做唔到生意，只可以話蝕咗俾政府囉，特別係小股東。
|
https://www.fruitfulhouse.net/blogs/%E6%A5%B5%E5%93%81%E6%B5%B7%E9%AE%AE%E5%A5%BD%E6%98%93%E7%85%AE/%E6%B3%B0%E5%BC%8F%E5%86%AC%E9%99%B0%E5%85%AC%E9%AF%96%E9%AD%9A
|
一包兩條，抵食大件！
仲要原條空運，挪威急凍鯖魚，泰式冬陰功魚，大多數用烏頭，今次用鯖魚原條整泰式冬陰功，喜歡吃辣的你一定要試！
冬陰功挪威鯖魚：
解凍鯖魚，清洗魚肚內臟和除去腮部，用抹手紙抹乾。洋蔥切片，乾蔥頭切碎。
落油爆香，紅辣醬一細包，洋蔥，乾蔥頭，香茅，辣椒仔，（若喜歡勁辣，加多隻）檸檬葉。加入椰奶，100ml水，半茶匙魚露，青檸汁少許，放入鯖魚，蓋鍋蓋，轉細火，10分鐘，即可享用。
|
https://daydayplay.hk/%E5%AE%89%E9%81%94%E6%BB%BFfun%E9%81%8A-1220/
|
安達滿FUN遊將於明天推出「瘋搶星期五」，優惠只賣一天！全城瘋搶！香港航空來回大阪來回只需$850起，連稅都係$1,661起咋，好抵呀！仲平過國泰上星期搶崩頭嘅Fanfares！
票價已經包埋20kg行李寄艙費同飛機餐，1月去大阪酒店又平返啲，又係減價季節好多百貨公司都會減價，仲有福袋可以掃，身為購物狂嘅小編表示已經心心眼咗！
航班時間組合：
精選購物優惠劵大放送！電子版下載懶人包！
大阪自由行必備！(最新版)超值阪神1天周遊券！
|
https://packngo.hk/9889/
|
咪浪費心機！無樣抵買！酷航單程新加坡/澳洲$244起！
酷航又扮減價喇！酷航單程新加坡/澳洲$244起！來回連稅計：新加坡$1015起、珀斯$1969起、悉尼$2111起、黃金海岸$2112起、墨爾本$2137起！講真，新加坡四位數，飛澳洲要接近三十小時來講，呢口價真心以唔抵來形容，況且近期國泰同新航都減咗勁多，呢個盤唔包行李同餐，咁又何苦自己辛苦呢？
第27期I Love SQ精彩優惠速報！三藩市/威靈頓有著數！
Next story 三藩市東京悉尼抵玩！18年8月第3週國泰港龍Fanfares速報！
Previous story 一向唔平竟然會減！中國東方航空商務艙來回上海$2759起！
|
https://holiday.presslogic.com/article/205787/%E6%97%A5%E6%9C%AC-jr%E4%B9%9D%E5%B7%9E-36-3-%E8%B1%AA%E8%8F%AF%E8%A7%80%E5%85%89%E5%88%97%E8%BB%8A-%E8%87%AA%E5%8A%A9%E9%A4%90-%E6%B8%85%E9%85%92-%E9%9D%9A%E6%99%AF
|
「36+3」列車係由設計「九州七星」嘅水戶岡銳治負責，車身以黑色為主，加上金色標誌，盡顯高貴奢華。
列車共 6 卡，頭 3 卡係豪華包廂，共 13 間房，第 4 卡係多用途車廂，尾 2 卡係豪華座位，全車共 105 個座位。
列車內部設計走復古豪華路線，結合日本同西洋風格，加入咗九州各地元素，包廂提供明亮開放嘅空間。JR 九州今次係首次喺車廂內使用榻榻米，乘客需要除鞋先可使用空間，呢個都係列車嘅一大特色。
列車路線全程耗時 5 日，逢星期四由博多出發，喺 5 日內逆時針圍繞九州行駛一圈，途徑熊本、鹿兒島、宮崎、大分、佐賀、長崎等地，因為列車冇提供可住宿嘅車廂，所以乘客可以自由選擇乘搭路段，即使係一天遊都得。
另外，自助餐相隔 17 年後將會喺「36+3」列車度正式「復活」！列車將會提供九州嘅美食及飲料。
「36+3」列車喺價錢方面比頂級列車「九州七星」平，座位 5000 日圓起（約港幣 $367），包廂連午餐 17000 日圓起（約港幣 $1249），最貴都係 30000 日圓（約港幣 $2205）。如果唔想用太多錢搭「九州七星」但又想試吓日本嘅豪華列車，「36+3」相信係一個唔錯嘅選擇。
|
http://blog.skyers.com.hk/o2-homespot-lte-router/
|
做乜又買嚿咁嘅嘢返嚟。當然有苦衷啦！我點會無啦啦嘥錢。
事緣屋企個寬頻到期，之前兩個月不停咁周圍搵 Sales 問有無特價，有無優惠，可惜一聽見係村屋就話無。一直搵到師傅上嚟收機，正式斷網。當然我唔會就咁用自己電話 data 啦。因為屋企除咗我同 Mimi 可以繼續上網之外，家中都仲有其他人有上網需求，當然最重要係唔知之後開學會唔會突然又話 Zoom，如果佢哋上唔到網，唔通真係同學校講我哋唔上堂咩！ 仲有就係屋企啲 IPCAM，NAS，Google Home，電視盒都要上網先可以睇到用到。係諗到呢啲情況之下，又未搵到新上網公司之下，唯有搵替代品。
辦法就係用 4G Sim Card 上網，本身有隻幾年前買嘅 4G 隨身 router，但係今日拎出嚟插咭，居然 Sim Card 糟唔識 lock 實張咭，我試過按實張咭，但係系統又話 detect 唔到，搞咗一陣就放棄。轉而上二手網搵下有無平平哋嘅 USB LTE Dongle 可以插去 router度用. 最慘係隻 router 唔係隻隻 USB LTE Dongle 都食到，只有某幾款，可惜係二手網或淘寶都搵唔到。反而畀我喺 Carousell 見到呢隻 O2 LTE Router。再去 search 下呢隻嘢嘅功能，都可以應付到，咁就落單去買，同賣家討價還價之後，都減咗廿蚊雞，HK$430 埋單，哈哈哈！收貨嗰時望落去感覺係全新貨，抵玩。
設定好隻O2之後，都慶幸自己買咗呢隻O2。因為如果用嗰啲隨身 router，我係唔可以做到 port mapping 返去屋企嘅 NAS。而家 O2 再夾原來隻 Router 就可以做到返晒之前喺街外返入屋企嘅工作。講外型，真係靚爆鏡；講內涵，中規中矩。暫時屋企人用落又唔覺話有問題，上網速度佢哋又話幾好。總之佢哋都 feel 唔到分別啦！
我用乜嘢上網咭？我去鴨記睇咗又問咗幾間，最後就揀咗呢張叫做 ValueGB 嘅咭，佢係用 Smartone 網絡。而佢只需 HK$115 就已經有 70GB 。如果我一個月只用 70GB 嘅話，真係平過我用 netvigator / HKBN 好多；就算一個月用 140GB，最多都係 HK$230 啫，同我之前嘅上網費一樣。 大家都無投訴，我又慳咗錢，真係幾好。
最近申請咗 CSL Club Sim 3 個月合約嘅 42Mbps 任用數據服務，都係HK$138 per month。當你用完 7GB 數據，佢會將你上網分配為優先次序，唔係降速去 128k or 256k，近排 Birdie 已經好好，爆 Data 後會變成 2Mbps，但呢個 CSL 上網服務真真正正係任用，無降速，真係爽。
普通上網，睇下 Youtube，聽下歌，基本上真係無乜大問題。最多係可能附近有人用緊 CSL，所以會變得慢咗，load 網頁會耐咗啲啫。 不過呢種上網方法唔夠家居光纖寬頻上網好梗係有啲原因，就係當你多人上網睇戲或者打機時會出現 lag 嘅情況，嗰時你就會希望用返家居光纖上網服務。 不過唔緊要啦，我都係頂住先啫。 何況屋企都無咁多時候會一人一部機上網睇戲打機。
|
https://hkbuschannel.com/2020/03/benzsprinterlowfloorminibus/
|
因可能唔係豐田導致運抵香港逾18個月都仲未完成驗車出牌嘅平治 Sprinter 516CDi EVM 低地台小巴，到底幾時可以正式出牌行走，相信好多人都好想知道。就是編輯部 Chat room 都偶爾因為呢架車而粗口滿天飛。點解？因為某個疑似只為某個日本車廠服務嘅所謂政府部門要求左改呢樣右改嗰樣，一時改一樣，過多幾日又話要執第二樣……. 搞到 Plan 好咗九世嘅片集節目唔知幾時可以正式拍攝，仲有係之前拍咗啲花絮全部唔用得。當然唔少得 阿Lim 啲滿肚牢騷粗口橫飛抒發悶氣。
今朝早，呢架唔知仲要拖到幾時先至可以完成驗車出牌嘅 平治 Sprinter 516CDi EVM 低地台小巴 去到青衣「展覽」……. 其實係一班葵青區議員，包括冼豪輝、黃俊達、張文龍等等，為剛開辦但同樣被運輸署玩到陀陀擰嘅新專線小巴路線 ── 413 青衣碼頭 (翠怡花園) – 瑪嘉烈醫院 (葵涌醫院日間復元中心) 進行嘅跟進工作。事關呢條路線將會有一部「可供輪椅上落低地台小巴」，同有份引入呢部車嘅 阿Lim 「借車一用」開街站俾啲街坊見識吓呢種响香港公共運輸服務嘅全新車種，做吓「熱身」咁啦。
無錯，架車的確仲未完成驗車程序，但係咪代表「驗唔到車」呢？當然，一日未見到架車鑲有正式嘅車牌，一日都未有明確答案；再又當然，一塊左側睹後鏡運輸署都可以搞咁多「故仔」出嚟，仍然有「終極 BAM」嘅可能。但始終未有任何「官方公佈」，絕對唔可以一口咬定「驗唔到」。所以，唔可以話班議員「搵SHOW做」，始終要同街坊做吓準備功夫。據各位今日「開街站」嘅議員所述，街坊嘅普遍反應相當正面，好期待架車能盡快投入服務。
驗車出牌仲爭啲乜嘢程序，問 阿 Lim 啦 (佢好似會叫大家去問陳美寶……)。我哋呢度就純粹講返架車。根據試過車嘅 阿Lim 同 判官 所講，駕駛室佈局似一架7人車多過一部小巴；引擎排氣量只得 2146cc ，「力水」表現不能期望會係「大爆發」，但總算無令人失望。
其他操控表現係點？乘坐感覺如何？遲啲再講啦。不過，相信唔少朋友都相當好奇 FR 驅動 (前置引擎/後輪驅動) 佈局如何做到低地台。據捐過落車底嘅 阿Lim 所講，簡直係「鬼斧神工」。即係點？睇吓有無機會又嚟「上架任驗」啦。
客觀講，「無障礙運輸」的確有需要全面普及，更無理由為咗某啲公司嘅利益而左攔右截，絕對不能接受。
|
https://midageclub.com/topic/114/tg%E7%BE%A4%E6%97%A2ptgf%E5%AE%A2-%E5%85%A8%E9%83%A8%E9%83%BD%E4%BF%82%E5%9E%83%E5%9C%BE
|
TG群既客特別cheap，又要冇錢，又要求多多，乜撚野Group都係假。
我唔係長做agent女，係真兼職，出一次黎都要化妝、要車錢、要時間。
你話我長期尖沙咀維記等，就唔同，地點比客人揀，收訂好合理。
驚我呃訂，咪用millionbb, princess-dating做憑證，幾百蚊會費都唔肯比，又冇訂比，點同你約，都on99. VIP group咪一9樣，所謂收入證明根本問人借，肯比錢才最實際。
各位姊妹如果係咁比人放飛機，唔想再浪費時間，一係跟高檔agent, 一係免費註冊princess-dating, 只接受尊貴會員預約。
|
https://holiday.presslogic.com/article/27673/%E5%94%94%E5%90%8C%E8%A7%92%E5%BA%A6%E9%83%BD%E5%8F%AF%E4%BB%A5%E6%8B%8D%E5%87%BA%E7%BE%8E%E7%85%A7-%E5%B0%8F%E7%B7%A8%E5%B8%B6%E4%BD%A0%E5%8E%BB%E6%BE%B3%E9%96%80mgm%E7%BE%8E%E9%AB%98%E6%A2%85%E9%85%92%E5%BA%97%E6%89%93%E5%8D%A1-%E8%B6%85%E9%9D%9A%E5%A4%A9%E5%B9%95%E5%BB%A3%E5%A0%B4%E5%B7%A8%E5%9E%8B%E9%AD%9A%E7%BC%B8
|
唔同角度都可以拍出美照！小編帶你去澳門MGM美高梅酒店打卡～超靚天幕廣場巨型魚缸！
澳門既酒店有幾靚，相信好多香港人都知道~但你地又知唔知邊間酒店打卡最正呢？今日小編為大家介紹MGM美高梅酒店既打卡位，女孩子們記低啦～到時帶部相機去影好多女神相返來～！
設計與裝飾都係十分之靚，一入去，頭頂有好多翩翩起舞既蝴蝶，亦有色彩斑斕既巨型花朵，唔同既角度可以影出唔同既美照！
另一特色就係廣場好好多花莖樣子既小梳化，可以供人休息，好得意呀！
除左魚缸之外，廣場仲有好多小角落都係打卡既好地方！
|
https://enterpr1se.info/2004/05/macau-tour-day-2/
|
今日係澳門之旅既第二日，朝早九點起身果下，Do Do 已經起左身喇…………佢真係早……
跟住我地就去 check out，不過唔好彩地有啲阻濟…….因為佢地話我地睇左啲收費電影台。不過我地根本就無睇過。
隔離啲大陸自由行，又當得我同佢地差唔多 lv，話我地唔清楚所以睇錯，不過電視機頂有哂說明，而且仲要 click 確定後才收費。所以識少少字既都應該唔會睇錯喇。
所以就真相大白，唔關我地事既。
跟住之後就去食早餐，我地去左食竹昇麵，之後再去食薑汁撞奶。跟住就開始左今日既旅程喇。
首先我地去左氹仔嘅「龍環葡韻住宅式博物館 」，果度風景唔錯家……… 亦係影相既好地方，不過因為要俾 $$ 去睇既關係，所以我地只係響出面門口睇而無入去。
之後就去左食葡國餐，但係因為其實係食咗早餐無耐，所以都唔係食得好多野。之後就買手信，再返去澳門果度。
返到澳門本島………第一樣野就係唔知幾時落車所以 miss 左………我地搭到總站先至識得落車。落到車又唔識得行邊喎……話時話呀，成個澳門之旅，有一樣嘢真係非常乞我憎嘅………大家估下係咩………就係張。我地果張地圖，真係用到媽媽聲呀，好多街名都係無記低。而澳門啲街名又好鬼乞人憎，同一個名，e.g. “聖士提反”咁喇(作出嚟，無呢條街名家)，佢可以有聖士提反道，聖士提反街，聖士提反巷。地圖可以有聖士提反街但又無聖士提反巷喎……
仲有一樣嘢，就係啲澳門人似乎係唔識街名家，問 5 個人可能有 5 個唔同嘅答案，搞到行黎行去，其實想搵嘅地方就只係響我地後面………真係激死。
最後因為我要去廁所嘅關係，行左去附近既麥記，再去問人，才決定搭巴士去一間媽祖廟。去完果間媽祖廟就去東望洋燈塔。好彩今次好順利咁去到，係行左一陣姐，係果度搭左纜車上山，不過話時話，真係好平，$2 單程 / $3 就雙程。不過果度其實好唔係好高，所以算係合理喇。
係果度，都算有啲野睇喇，有一間好翻新緊既教堂，又有啲掛風球用既 signal，跟住我同 Do Do 就係果度一個公園仔傾下計，再黎就係……又係一陣尋找目的地之旅，今次就已經問左果度既保安家喇，不過都係俾人點，因為佢指既方向係啱嘅，不過果條路係行車用，完全都無行人路。所以我地唯有去東望洋酒店，再問人路。好彩，果度嘅 reception 姐姐好好人，幫我地叫埋的士，咁就先去到紅酒展覽館同埋賽車展覽館(果度係同一個地方)。不過好搞笑嘅係果度有架機度體溫，不過我覺得佢度唔到我囉……因為我太高，根本就度唔到我個頭……，不過算喇，仲好。
入到去就當然係我嘅時間喇………係咁影相……hee hee，同埋紅酒博物館有啲紅酒飲………但我真係唔識飲，我覺得好似苦茶咁，哈哈。
最後就搭返巴士去議士亭前，買返啲地道小食，咁 Do Do 就買左豆沙餅，我就買左豬扒包 (我恨左好耐家喇，我好鐘意食豬扒包家)。最後就搭船返香港喇。真真正正結束左一個不足 24hr 既澳門之旅喇。
返到香港，就同 Do Do 去左打頭文字啲，因為佢要等佢個 fd 去睇無痛失戀。而我呢，就送咗佢地去戲院後(佢地唔知JP 係邊度)，就落左旺角，去睇下 Fanny 點喇，原本話想送 Fanny 返屋企既，因為佢好少何去到咁夜，佢屋企果頭又係好靜既，所以萬一有咩事，呢份工係我介紹俾佢既，我真係會過意唔去。不過呢，人地 Fanny 已經有一個好好既「男性朋友」等佢放工羅，咁我當然好識做過唔做電燈膽喇。最後我就買左張學友隻新 CD，去左金雞樓下間餐廳食野，跟住返屋企囉。
|
https://metronews.hk/posts/4433
|
港股噚日嚟架一個單日轉向，恒指低開200點後，最低見18711，無厘頭午後一點半後就開始反彈，結果恒指收番上189852，只跌63點，大波動下成交增至千一億元，而上證指數亦倒升收市。環顧周邊，觸發大市會反彈嘅消息唔多，只見有引述內地傳媒報道嘅係國務院會喺今日下午有新聞發佈會，會介紹促進同擴大民營經濟發展嘅情況，亦會有救樓市措施，但消息仲未證實，睇股市就似，但睇人民幣走勢就唔太似，人民幣到港股收市時已落到7.22，原因可能同中信證券日前一份報告有關，報告內指出中國係有降息降準嘅空間，一放水人仔匯價自然受壓，或者可以解釋點解人民幣下跌緊，股市仍有反彈。
恒指單日轉向收回十天線上，走勢由弱勢轉為中性，10天線噚日喺18874，失而復得，三大指數，恒指、國指同科指都喺低位開陽燭，其中科指仲企喺所有平均線上，屬最強。如果科指係整固，最好重上4200點上再鞏固下，個底會較實。大科技股中，巴巴（9988）、快手（1024）逆市升，京東（9618）跌幅大幅收窄。而噚日亮麗嘅就係高質嘅中特估，包括三大電訊股，兩隻油股，全部逆市升，好似中移動（941），守住條100條線，高位已橫行咗三個月，升穿65.6係有力突破上。只要呢五隻優質中特估肯行，其他基建、重機同資源股都可能有得跟下。北水噚日大幅淨流入168億元，大部份係買指數ETF，根據往績冇得作準，因多數過幾日又全部沽出，北水大量買個股指標性相對較大。
舜宇光學（2382）預期中期盈利下跌65％，扣除非現金項目，盈利預期下跌55％。
納指100明晚收市後就會做rebalancing，最大七隻成份股佔比由55.1％降至43.7％，所以預計ETF等相關被動組合會有3000億美元流動，調整後，微軟同NVDIA佔比減3％，APPLE減1％。
Tesla 季度收入創新高，盈利27億美元，較市場預期24億美元高，因減價關係，毛利率則下跌。股價盤後急挫5％至277美元。
道指升穿35000點，納指則在rebalancing前夕表現持平。十年債息3.75厘，美匯100.29，英鎊1.293，歐元1.12，人民幣貶至7.23。
|
http://house.stealjobs.com/%E7%B4%85%E7%A3%A1-%E6%B5%B7%E9%80%B8%E8%B1%AA%E5%9C%92-laguna-verde/
|
住緊個社區 好唔好住？按此優先加入SJ House樓盤點評庫！
“空氣唔錯，但附近頗多船隻排廢氣。
位處維多利亞港海傍。海濱長廊非常舒服，繁華景色，好有大都會feel。附近有和黃公園，傳統中式公園，散步唔錯。
” 海逸算是靜中帶旺： 海逸本身純住宅區，雖然有個漁人碼頭商場，但裏面空空如也，唔旺，但總算有百佳，有酒樓，有幾間餐廳。
行10分鐘去到黃埔花園，中產級衣食住行有齊，唔算離地，大把野行都食。
行另一方先10分鐘到紅磡舊區，窮人恩物乜都有，有街市。
“去中環可以搭26號小巴到佐敦轉地鐵去中環，50分鐘左右，但塞車/好耐無車就玩完。搭8P(特快) 去尖沙嘴轉地鐵又得，轉天星小輪又得，都係50分鐘左右，again 塞車/好耐無車就玩完。
搭115巴士去中環要行返出黃埔，行紅隧，塞硬。
誠哥都唔放過 英國置業真係咁筍？
|
https://hkofficedaily.com/%E8%94%AC%E6%9E%9C%E6%96%B7%E9%A3%9F%E6%B3%95%E6%B8%9B%E8%82%A5%E6%9C%89%E5%86%87%E6%95%88-%E9%A4%90%E5%96%AE%E8%88%87%E9%AB%94%E9%A9%97%E5%88%86%E4%BA%AB/
|
是咁的，小弟即將要進行生酮飲食喇，但係之前同大家講過我試蔬果斷食法，所以好好醜醜都要做返個總結先。
蔬果斷食法呢個主題係幾難寫，因為外面嘅聲音好兩極，一係讚，一係彈，冇中間，以下體驗純屬個人感受，如有得罪多多見諒。
呢個蔬果斷食法係由朋友介紹，而其實藝人蕭徽勇喺一篇2019年嘅Topick訪問中都有透露過，當時刊登出嚟嘅餐單係咁：
羽衣甘藍（4棵）、西芹（2根）、苦瓜（半條）、青瓜（一條）、蘋果（一個）、檸檬（半個連皮）、薑（適量）。
而朋友畀我嘅其中一個餐單就係咁：
羽衣甘藍 7塊、甘筍 6 條、西芹 1束 、青瓜 3條、冬瓜 半個、蘋果 1 個、檸檬 1 個、梨 1 個、菠蘿 10塊。
如果你問我效果，我可以答你蔬果斷食法基本上係即瘦，雖然佢話要堅持一段日子，但係同做運動或者其他飲食法唔同嘅係－－－－－你真係冇食任何固體嘢。幾個月後係一個好穩定嘅效果（有指隨後會反彈得更勁，不過我冇完成整個階段，故不便評論），而進行幾日之後已經見到肚腩細咗，係超級明顯。
你問我會唔會好肚餓？梗係會啦！你問我有冇手軟腳軟？又未至於，但因為冇進食固體食物，所以全日都唔夠精神，個人而言喺工作上較難集中。
蔬果斷食法我只係維持咗兩個星期，放棄嘅原因唔係太餓，而係因為太麻煩，我冇時間。
唔好睇少呢種飲食法唔使開爐煮嘢，初初我都以為好easy，但其實每樣蔬果要洗要切係幾花時間㗎！你一定會話：「煮咩都要洗要切啦大哥！」啱，不過我唔係煮兩碟餸或者煮個麵，我份餐單有9樣蔬果，又要洗又要切細，真係做到hihi，煮兩味餸快好多。
榨汁係最好玩，只要有部可以隔渣嘅榨汁機就得㗎喇，但係比hihi更hihi嘅係－－－－－洗榨汁機！
有榨過汁嘅朋友應該知道，唔係就咁洗兩洗，好多部分要拆開洗，有啲位更加用手洗唔到，要用刷，我洗到厭世呀！試過問朋友：「我每日最少要take兩個鐘做上面啲嘢，係咪手腳太慢？」朋友話佢都差唔多，未計買齊以上蔬果嘅時間，我樓下間超市已經冇羽衣甘藍。
仲有呢……唔好以為冇肉，齋買蔬果就好平喎，成本唔低㗎！
總括嚟講，蔬果斷食法我認為真係減到，但我嫌太麻煩太浪費時間而放棄咗（純粹個人時間分配同取態，蔬果斷食法信徒冷靜，冇惡意，頭盔一戴再戴），而講到健康問題，我驗證唔到，始終冇完完整整進行一個周期，但網上有唔少批評聲音，蘋果日報喺2020年7月就搵過營養師謝詠瑩做訪問，對方話如果10分係滿分，佢只會畀呢種方法1分；Topick亦有另一篇文章搵養和醫院高級營養師陳勁芝傾過，佢話蔬果斷食法有機會出現以下問題，包括正常細胞餓死、缺蛋白質更難抗病、或致脫髮皮膚亁，仲有「 假減肥」易反彈。
介紹我嗰位朋友早幾日話自己突然大量甩頭髮，由於佢仲有個friend又係同一時間用呢種方法減肥，兩人都不約而同話甩多咗好多頭髮，而且皮膚有敏感症狀，佢哋認為太巧合，應該真係同飲食法有關連。我唔敢妄下定論，始終我維持得兩個星期咁大把，冇朋友咁熱血，但對照返營養師篇訪問，似乎唔係空穴來風。
Anyway，如果減肥減到甩頭髮，咁我寧願做一個有頭髮嘅肥仔。
|
https://words.hk/faiman/view/389/%E6%88%91%E5%B2%A9%E5%B2%A9%E4%BF%82%E5%A4%A7%E5%BB%88%E9%96%89%E8%B7%AF%E9%9B%BB%E8%A6%96%E8%A6%8B%E5%88%B0...
|
唔知大家同我係咪一樣，住係果種私人住宅，屋企部電視，係可以駁到落大廈電梯既閉路電視度。
有一日，唔覺意碰到個遙控，轉左去呢個閉路電視台，真係打左一個突。因為個電視多數都只係空白一片，或者見到有人出Lift，入Lift，次次就只係見到個頭，基本上係咩特別都無。有咩好睇？
初頭發現，直頭覺得傻的嗎，九秒九後就轉番出去普通電視台。但係又黎到有一晚，可能果陣發現TVB D 劇實在太膠，於是忽然又想睇下，呀，唔知依家個閉路電視會有咩睇呢？
先簡單介紹一下自己，我只係一個毒到核爆既死毒男。
屋企人叫我阿琛，而同學多數叫我毒琛，甚至係大毒梟韓琛，一個霸氣得黎完全同我外形不符既花名。我唔知道點解佢地要咁樣叫我，因為我根本充唔係姓韓，亦都唔係好似志偉咁又肥又矮。相反，我瘦到好似條藤條咁。
算啦，唔好理啦。有時照鏡，都覺得好自卑。我開始想從閉路電視入面，尋找恥笑其他住客既快感。
人係虛偽既動物，係其他人面前，尤其是如果果D人愈係重要，佢地就會變得愈假。係，你可以話係人之常情，但係我就覺得呢種，正正就係一種虛偽。
睇閉路電視，正正就可以將呢個虛妄完全劃破。你可以見到呢班人，好似呢一刻如同衣不蔽體一樣，將自己心底裡面既想法，赤條條咁樣裸露出黎。
本來，閉路電視，只係為左保安既用途。好似錄低左既片段，如果唔係因為發生咩事，例如罪案，根本就唔會有人翻查。所以大家有時就算真係見到有隻天眼，都唔會在乎。反正我係架Lift度都係幾十秒至一分鐘，邊會有人咁仔細去理會我做緊Mud？
於是大家都好放肆咁樣，係架升降機入面為所欲為。有人會對住四面鏡擠暗瘡，有人會係度每一層樓都梳一次頭，有D人又會亂咁拋垃圾，以為唔會有人睇到。
我甚至見過有兩兄弟係十分廝打添。真係好白痴。但係正因係咁，你話我病態都好，我開始覺得看到人既醜惡一面，實在十分過癮。與其都睇開CCTVB，不如索性直接睇CCTV！
為左唔好俾屋企人發現我有幾變態，我呢個行為，從來無公開去做。即使有時睇閉路電視既心癮起，我仍然會好有耐性咁，等屋企人訓晒，然後先拉起客廳既窗簾，開汽水，食薯片，再慢慢留意下今晚既閉路電視，有咩值得睇，然後再係日記逐一記低。
雖然大多數時間都無咩特別，但我就當足自己係做實驗既伽利略一樣，提醒自己，做實驗就要有耐性，慢慢觀察。唔會日日都有異常，但係一有異常，就可以發現好有趣，令自己滿足既事情。
如果果晚睇到有特別野，下一日既心情就會特別好；相反，我就會有D無奈，甚至失望，有時仲會因為咁，咩默書測驗成績特別差。當然，其實我不嬲成績都唔算好。
我試圖令自己變得更加冷靜，於是我又發明係睇閉路電視既時候，戴上耳機聽動漫音樂。發現係咁既情況下，不論結果如何，我都可以保持心境平靜。
每個人都可以採用不同既方法去享受人生。有人Download AV，有人買送禮勤既靚聲碟，我就睇閉路電視再做筆記，有咩問題？
其他人既講法諗法，我一於好少理。雖然係學校，其實我一知道有人講我，我就會低頭，耳根至臉頰發紅滾燙。
咁樣係好事，因為係低調既表現。做人最岩，就係要沉默是金，尤其是闖過禍，就知道應該要收斂。我知道自己依家咁樣幾好。
今晚，我又照常望住個閉路電視，睇到凌晨點幾。
岩岩先落完雨，我無開冷氣，雖然有些少濕，但窗邊有風吹入黎，尚算涼快。
我打開筆記，又再寫上一句「今晚只有十個搭客，七男三女，佢地都完全無郁過，各自返番去自己屋企，又或者從大廈大堂離開，一切正常」。
睇黎今晚都唔會有咩發現架啦。我歎一聲。呢個時候，個iPhone岩岩播到銀魂既《曇天》。熱血既歌同依家既冷冷清清，完全格格不入，我決定收工。於是拎起遙控，打算熄機做柒頭。
但就係呢個時候，突然之間，閉路電視顯示，有一個人走入。
我呆左一呆，開始諗：我係咪應該睇埋佢搭埋部Lift先？定係我照樣應該就咁熄機？
算啦，都係唔好理啦，索性快快趣趣熄左部機，入廁所打埋個靚J就去訓覺啦。
但係，好快，好快我覺得有些少唔對路。
正常人搭升降機，第一件事，入到去部Lift入面，會做D咩？
如果架機係無人既，當然係禁掣，搵想去既樓層，然後就按關門掣啦。
但係呢個人，入到去，就算度門閂左，都遲遲無作出相應既行動。究竟佢想點？
開頭，我以為佢根本就係度玩Lift，但後來，我發現佢仍然一D郁動都無，我開始有少少寒意，甚至係毛管直豎既感覺。
突然之間，果個人竟然抬頭，透過閉路電視，望住我！
因為我睇左咁耐閉路電視，都未試過出現咁樣既情況！！
係，的確有時都會有搭客望望個鏡頭，但多數都係真係望一望，就會低頭，唔會一直望落去。而呢個女仔，佢竟然對住鏡頭，發出一下微笑。
係呢一刻，我甚至以為，我睇閉路電視呢個怪癖，已經係人所共知。而佢依家就係透過呢個辦法，黎嘲笑我。
又話唔定，可能依家高登已經有恥笑我既Post出現，「毒男深宵睇閉路電視打J」，唔通真係IP都唔駛Check？
嘩大佬七月十四就到，佢有一身白衣，我唔係撞邪呀嘩。
但係需知道寫靈異故唔係作者既強項，呢個斷斷唔會係鬼故，如果唔係佢既Fans可能會大失所望。咁如果唔係鬼，又係咩呢？
我去廚房，拉開雪櫃，斟左一大杯冰水，然後骨碌骨碌飲左落肚。全身冰凍既感覺，令到我既理智回復正常。唔係，呢個一定唔係鬼，係人。
我返番去電視前，發現少女已經無再望住閉路電視鏡頭，佢繼續站立，但係仔細去留意，佢的而且確係度作出有韻律既呼吸。
呢個唔係鬼，係人。如果係咁，佢今晚入左Lift，究竟做咩？唔通只係純粹同我一樣咁無聊，無野搵野做，睇下唔禁Lift，架Lift會自己去左邊？
我個腦思緒仍然有D混亂，甚至諗起果陣加拿大華籍少女失蹤前，佢係閉路電視被拍下既怪行。依家又有咁既例子，甚至係LIVE，而呢個人，望完鏡頭，郁都唔郁。
我既驚慄感慢慢被心頭一種莫名既興奮所取代。睇左閉路電視咁多日，今次都算係最精彩既一晚鳥！我甚至即刻係筆記既日子上打上一粒大星星，以作特別標示。
咁表示電梯開始向上升！但如同剛才我所講，少女根本就完全無任何動作。換句話說，如果唔係少女係幽靈之類，法力無邊控制升降機的話，就係有其他住客想出街，於是係樓層禁掣召喚鳥。
好快就會知道少女究竟係度裝咩神，弄咩鬼鳥。「就睇下你今晚可以為我本報告帶來咩新奇野。」我心情開始變得輕鬆，甚至哼出雲外看，新生趣既主旋律。
部Lift，終於係23樓停低。度門打開，但係少女仍然係郁都無郁。
呢個時候，又走左另外一個人入黎。從服裝同埋身形睇黎，佢應該係一個男人。
大門好快關上。升降機仍然停係23樓。時間，係凌晨一時五十四分。
咁即係點？從佢地兩個人既距離稍微拉近，以及頭部既輕微晃動，睇得出佢地好似係度交談緊。點呀？唔係係度深宵會情人呀？你估牛郎織女，定羅密歐與朱麗葉呀？真係好奇怪。
但係接落黎，男人既行為就變得更加難以解釋鳥！
個男人竟然拎出銀包，然後數左幾張紅衫魚俾果位少女。
點解？無啦啦要係深夜既電梯入面找數？唔通呢個係一項毒品交易，咁岩得咁橋俾我撞破？
話唔定到時都有個好市民獎撈下，等阿爸阿媽同同學唔好成日以為我只係識得宅到無朋友！
只見白衣少女一五一十咁樣數好錢，然後點點頭。男人並無對佢毛手毛腳，只係拍左一拍佢既膊頭，然後就禁左一禁開門掣（應該係），因為電梯門隨即打開，男人即刻一閃身離去。
少女將錢收好係條裙既口袋入面，然後佢又繼續郁都唔郁。
就係我不斷Hi Auntie 既時候，我睇到右下角既數字又郁喇，今次升降機去到更高，去到39樓。今次走入黎既，竟然係一個只係著背心既禿頭既阿伯。
阿伯無做D咩，佢同之前既個男人一樣，只不過佢係核突D咁巢放係孖煙囪入面個褲袋，然後拎五百蚊俾左個白衣少女。
無錯，今次睇得好清楚，因為老伯既動作緩慢，的而且確係五百蚊。老伯俾完錢，照樣急急腳走人。
如是者，仲有幾個人都係咁樣做。情況充滿住各種詭異。尤其是係閉路電視入面，跟本聽唔到聲，只係見到動作。依家簡直就好似係度睇緊默片咁。
收完最後一個人既錢之後，再過多一陣，少女開始係架Lift入面，翩翩起舞。
無錯，我無講錯，佢完全唔似精神失常，佢係堅係好認真咁樣，跳起舞上黎，舞姿仲，好優美添。
我真係睇到O晒咀！
就算我只係一個中學雞，我都知道香港呢個地方，咩古靈精怪既事都會發生。求其數幾樣都知，例如有人會幾十蚊告上法庭，假人凸點咁走入書展，又或者係高官屯地自肥竟然完全無事……
但你有無諗過，係夜晚你屋企既升降機入面，竟然無人用既時候，會有人係入面跳舞？
我嘗試去將件事組織起黎，成為一個講得通既來龍去脈：
其實佢正排演緊一套芭蕾舞劇，要係一個好狹小既空間表演，佢係住係隔離座既，於是決定偷偷地趁無人入升降機練習……
頂，根本完全講唔通。你估呢度係千呎豪宅咩，自己間房都一百呎都無啦，係入面跳都已經夠晒狹窄啦，仲駛出去搵步Lift跳咩？痴線既。
少女本來仲維持住極其優美既芭蕾舞動作既，但突然之間，動作一變，竟然變左一種極之性感誘人既舞步……
情況就好似升降機中間有個人，或者係有張凳咁，佢一直圍住佢，偶爾企高，偶爾坐低，一邊時快時慢咁扭動佢既蛇腰，一邊又輕輕咁撫摸自己既細小身軀，有時甚至張開雙腿，作出各種各樣既纏繞動作……
少女有時激動起上黎，甚至會抬頭頭，作出喘氣狀。睇得出佢臉上點點既汗珠，甚至係佢眼神中果種嬌媚，同埋興奮。
少女跳下跳下，雙手亦都不安分咁樣係佢身上繼續游移，只見佢慢慢將佢雙肩上既膊帶緩緩放落黎……
就算只係以一個居高臨下既角度去俯瞰，其實真係睇唔到D咩（頂點解管理處唔換過個高清Camera？），人生經驗唔多既我，可以知道我當時係有幾興奮。
我喉頭甚至不由自主發出咯咯聲，身軀微微震動。我覺得成個人好似火燒一樣，一腔炙熱，依家無從宣洩……
「喂你！！」我後腦俾人猛然一拍，終於回過神。發現身型壯健既老闆娘係我後面，用佢隻細眼，掘住我。
「老闆娘，對唔住，我會注意……」我真係好想就咁跑出去唔返黎。但係有咩辦法，當初應承老母做暑期工搵下錢賺下外快，同埋佢又真係唔想我成日匿埋係屋企，依家我肯做野，佢都唔知幾開心。
如果我因為做唔成野而離開，又會俾佢日鬧夜鬧。再加上又真係我唔岩，我又可以有咩辦法……
「阿琛，你地呢D 後生仔八九十後，就係咁……」老闆娘大大咁呼出一口氣，終於肯稍為降低聲量：
「唉，算啦，對住你地呢D年輕人，我都唔好係唔係都問候你屋企人啦。唔係一陣仲話我教壞你，哈哈哈！」老闆娘唔知係咩怪力，突然又大力向我推向通往內巷既後門：
於是我搖搖晃晃咁出左黎後巷。水泥地一片濕，一大堆垃圾仲有一大盤要洗既碗。我呢一剎那，真係覺得有D無奈。但係你地又唔可以怪我既心不在焉，因為成件事實在太……曲折離奇。
係我承認，最近打J既次數係多左，尤其是係閉路電視有野睇既時候……但係我都唔想架，我都控制唔到自己。你地都明個畫面係幾震撼架啦……
而且呢個唔係最重要，最重要既係，究竟閉路電視入面既少女，佢既行為，可以點解釋？果D相繼係升降機出現俾錢佢既人物，又係D咩人？
無錯，已經唔係第一次，一開始既時間，每星期總有一晚，去到凌晨兩點，少女就會係升降機出現，然後佢係各個樓層同D唔知咩人（次次唔同）會面後，又會開始跳舞，到跳完晒舞，著返衫，就會開門，自行離開。
我有諗過，呢個係一個神秘組織？唔通好似達文西密碼咁，背後牽涉到一D宗教意義？定係只係一個另類既淫亂派對？佢地俾錢，然後就透過閉路電視，去滿足佢地既偷窺慾？
我只係一個唔覺意撞破左佢地既外人。如果果D錢係入場費，我無俾，又睇到，會唔會犯禁？佢地會唔會搵我出黎，然後將我毒打一頓？
但係都唔理得咁多。我曾經試過戒左去睇閉路電視，但根本完全唔成功。我夜晚完全訓唔著，一去到兩點，我隻眼就自動放光，我條J就會自動起機。唔J夠，我真係完全訓唔到……點算。
我曾經嘗試去找出少女同儀式出現既規律。譬如有時佢係凌晨一點二十三分出黎，另一次就係兩點三十四分；正當我一臉興奮，以為下一次應該係三點四十五分既時候，點知佢下一次出現，就變成完全唔啦更既一點零七分。
有時就一三五，有時就二四六，但有時就係一二五，六三日。佢地一定有某種既聯繫方式，但從閉路電視入面，一D 頭緒都無。我曾經嘗試搭多D Lift，睇下會唔會認得D熟口熟面既人，但係一個都唔認得。
可能，係閉路電視既，同少女一樣，根本唔係呢幢大廈既住客！
我再進行毒男最善長既人肉搜索，無論係高登、Google、維基，各大神秘討論區，睇下有無關於閉路電視或者係升降機既神秘組織，但係亦都係一無所獲。
簡單講，我除左打J之外，真係咩都做唔到。
突然，又一把聲響起。
「係你！」我又一次從思緒中醒覺，發現原來企係我前面既，係我果位曾經幫我補習，一身魁梧身型既師兄，阿源。
其實我咁想入返去，純粹係想知道阿源係咪只係一個人黎。果然，當我跟住佢行返去一張卡位果陣，仲有一個人，果個果然係……
「Salina，唔好意思，要你等咁耐。阿琛，既然你唔同得我地食，不如你幫我地落埋單啦。」我低低頭，說聲好，就拎出簿仔落單。
我直視一眼Salina都唔敢。雖然佢今日一樣好似閉路電視少女一樣，著住白色既半透明紗裙，但係我完全唔敢望住佢。
聽到小殺殺呢個暱稱，我不自然咁樣身軀左右搖擺左一下。估唔到佢地既關係已經去到咁既地步鳥！我真係想悶哼一聲，但係又唔敢。於是繼續一碌木咁企係度。
Salina──亦即係小殺殺──一直面罩寒霜。我再等左一陣，就戰戰兢兢話：
正想回頭竄去，突然：
「呃……哦哦，好。」唔覺意同小殺殺眼神相接，佢既大眼，尤如一支雷射燈咁，向我既心坎直掃埋黎。我一下子就心頭發熱，只好即刻將視線轉移返去牆上貼滿既種種餐牌，然後話：
無錯，根本就唔需要我既存在。剩番落黎未落場既時間，我一直賣力工作，一方面係唔想有任何閒暇時間去望其他野。雖然，我就算睇左，都未必開心，但又好難完全抵制到自己唔睇。
另外，更加重要既係，我亦都真係唔想俾Salina知道我做呢份工有幾Hea。
終於去到落場時間，而係呢個時候，Salina都突然間同阿源講左一句，就自己先行走先，離開茶餐廳。至於佢同阿源講咩，我真係聽唔清楚，總唔會係我愛你掛，唉。阿源用牙籤，一邊撩D牙，一邊同我講：
「下……Salina佢……你唔同佢一齊走？」我見到Salina走左，有D如釋重負，但又有D 失落。當然阿源未必知，佢只係一下子就扯我落凳，然後話：
……我應該點話佢聽？？
阿源既語氣，睇起黎十分之柔和。
我無地自容：「阿源，我之前咁樣對你……」其實我真係好想好老土咁講埋句「你都仲對我咁好」，但係阿源已經好豪氣干雲咁樣打斷我：
我低著頭，搓住手。我幾乎唔駛望，都知道，係成個茶餐廳咁，最似鵪鶉既，一定係我。個個係茶餐廳都大聲講，大聲笑，但係我真心覺得佢地傻的嗎。
其實只係我講野太細聲，同埋呢個問題，我真係唔係好想問，但又好想……
係，冰美人。真係形容得好貼切。佢都曾經係屬於我既冰美人。雖然到頭來其實只係我一廂情願？
港大。我真係賤過地底泥。依家暑假，我就依然咩都未做，仲要每日係度睇閉路電視做筆記。依家仲要搞成咁……
我係咪唔死都無用？但係算啦。無左小殺，其實我既生命不嬲都無咩意義，難得依家有D野俾我發洩下。小殺，好啦，阿源會對你好好架啦……
我自己亦都會有我既生活方式。哈哈哈哈哈哈……
阿源既神情依然柔和。真係胸襟廣闊，阿源呢D先係靠得住既人物。唔通我咩？所以依家咁樣，先至係最佳結局。
我個心又大力跳左一下。其實我係唔係應該話俾阿源知我見到既野？佢咁見多識廣，會唔會俾到我一個明確既方向？我依家會唔會真係好病態？
我直至返到屋企之後果個夜晚，都仲一直掙扎緊，究竟我今日應唔應該同阿源我係閉路電視睇到既野。
結果我當然係無講到啦。係果陣，一直有把聲音，話俾我知，我係唔可以將呢個秘密講俾任何人知，就算係阿源，都唔可以。因為佢一定會唔信，然後笑鳩我。
就算佢信，咁又點？如果佢話要報警，咁點算？我唔想搞串左人地個Party。因為，雖然唔想認，我真係仲想繼續有得睇，個閉路電視。
算啦，阿源，Salina，知道你地好好，就足夠架啦。至於我呢D唔死都無用既，就繼續打J，自我沉溺係一個靡爛既人生之中啦。
快不快樂，留在身體裡。
十一點幾，夜晚。今晚屋企人又去左旅行，我草草完成Pizza hut，雖然仲係有D早，但係唔緊要啦，好似睇戲咁，提早入場有咩問題？
於是我已經坐定定係客廳，拎出晒筆記簿，當然仲有足夠既紙巾。希望屋企人唔會發現最近D廁紙咩好快就用晒啦。
閉路電視依然係好似如常咁一片蒼白。其實呢家屋苑入面，住客多數都係上左年紀既人士，仔女又唔多，所以大部分人用電梯既時間，都係朝早到晏晝。去到夜晚，人次開始愈黎愈疏落。十點至十一幾反而係最冷清既時間。十二點幾至一點反而多番少少人，可能係因為D人夜更放工返屋企。
但係就係呢個時候，閉路電視顯示，電梯開始下降，去到五樓。
Lift門，徐徐打開。接落黎出現既場面。我足足有十秒完全反應唔到。
一對男女一邊纏綿，一邊熱吻。佢地好快就跌跌撞撞咁樣去到升降機既牆角。男既完全採取主動，將少女粗野咁樣成個人壓住，然後佢隨手禁左唔知幾樓既掣，就急急再按閂門掣。
少女又係十分陶醉咁樣俾男方侵犯，甚至係欲拒還迎咁積極配合。就係佢抬高頭，用雙手環抱住男方既頸後果陣，我發現，呢個就係果個平時深夜出現既閉路電視女。
點解，點解今晚會提早開Show，而且今次連錢都未收，就已經同另一個男人一齊入Lift，仲要攬攬錫錫？
今次雖然唔係跳單人舞，但係一樣令人看得熱血沸騰。尤其是個男人根本一D都無憐香惜玉，只見佢已經將少女隻T-shirt完全拉上，亦都掀開左少女既內衣。即使係低清既閉路電視，少女既乳房陣搖晃同埋果種彈性亦都清晰可見。
好快男人既嘴巴已經一路由少女既嘴唇，一邊向下淨移，頸，心口，腰際，下盤……
然後佢開始拉開少女既皮帶，唔駛睇都知佢想將佢條熱褲都除埋落黎？
我已經完全唔想理會究竟背後發生左咩事，點解今晚同過往既Setting完全唔同。我依家只係識得諗一個問題：
點呀，係咪就地正法，係咪就地正法先？係就正啦。當然唔駛問都知我褲已除啦。
呢D劇情，真係仲爽個AV呀。
咁……咁快我已經忍唔住？唔好呀，唔好咁快呀，我仲未拎齊D紙巾架。
但就係就快去到快活到頂峰既關鍵時刻，事情竟然又有峰迴路轉既發展。升降機原來結果去到頂樓，即係部Lift從五樓可以向上升既最大距離。
我甚至好似聽到升降機打開之前既叮一聲（但當然其實聽唔到）。就係打開門果一下，個少女同男人迅速分開，然後個男人甚至好體貼咁樣幫少女著番好件衫，大家梳好頭，就好似剛才咩都無事發生。
男人先行離開，然後得番少女係度，企番係中間。升降機又再一次除除下降。
今次，再無任何人現身，只係每隔幾層，門就會打一打開，無人出現，只見到有一包包野飛入黎。如果無睇錯，應該係D細細個果種牛皮紙信封黎。
點呀，今次改成事後收錢？而且今次仲個個Subscriber都唔現身？少女一五一十咁樣將D牛皮信封，然後就去到G/F，離開。
一直去到成晚，通頂，少女都無再出現。
少女俾男人蹂躪（到一半）既果個情景，再往後依然歷歷在目，並且一直深深印係我既腦海入面，完全揮之不去。
可能我真係太蠢，但係，我真係完全唔能夠梳理到呢個係咩一回事。無論係之前既跳舞環節，以至依家既激咀環節，我都完全唔明。
我嘗試唔再諗呢件事，但係結果反而上到床就令到自己慢慢都失眠。而我好快亦都發現，我開始係深夜既閉路電視入面見唔到少女既身影。
唔係，一切都唔係回復正常，我知道，如果我無估錯，依家既節目好明顯提前播放。呢個組織睇黎都有意改變時間，所以搞到我係深夜電視唔能夠再直接受惠。
但就算我推測無錯，咁又點？如果平時家人唔係出街，我邊有可能咁快就將個電視轉台過去閉路電視度？唔通我要因此去買多一個電視？
但係鬼都知，我屋企人一定唔會俾。尤其是如果知道我睇黎只係為左滿足自己一己既私欲，甚至係色欲。
同埋，有新電視都無用啦，都打唔到J啦。咁樣唔可以解決問題。於是幾日後，我雙眼通紅，就係老豆老母仲係度睇緊衝上雲霄二既時候，我終於忍唔住，搖搖晃晃咁樣遮住係佢地既視線範圍。
「我要用黎……用黎打機。」係，打機同打飛機，都係差一個字啫。
「你平時打機仲唔夠多呀？打手機仲唔夠呀？依家仲要用電視黎打咩Q？況且你部PS3一早已經封晒塵啦。」聽到老母咁講，我先醒起原來打手槍同打手機都係差一個字。
我已經完全中毒，呢一刻我個腦入面，竟然完完全全都只係裝住呢D野。但係如果你同我一樣，都係閉路電視既觀眾，你會同情我。我肯定。
「我唔理呀，你地俾我啦，你地俾個電視我啦，好嗎！？」我提高聲線，但係其實一D 都唔霸氣。係雙親面前，我仍然只係一個事事哀求既可憐蟲。
老母已經唔想理我，於是佢郁開少少個身，直至佢可以繼續睇佢仲係少女時代既情人阿Sam為止。老豆則繼續對住我怒目而視，似乎完全唔知道我發咩神經。
但係菜刀又真係暴力左D，依家真係好容易會搞出意外，唔好唔好。
於是我又隨手又拎起左把用黎切蛋糕用既白色膠刀。但心諗，做咩咁傻的嗎？就咁既造型拎出去，唔駛上高登問，都知道霸氣全無啦！唔得唔得！
終於，我發現，拎個鐵造既湯勺，先係最佳既選擇，唔單止進可攻，退可守，仲可以遠距離投擲，絕對係對我依家黎講既最佳武器。
但就係我想踏出廚房門口既一眼，我突然眼前一花，原來，我老豆已經係我面前。
我突然間知道接落黎會發生咩事，心知不秒，正想出事之前，都莫名其妙咁叫多一兩聲，但已經太遲鳥。我虎口一痛，成隻湯勺已經跌落地下。
但係更神奇既係，耳仔都未聽到湯勺跌落去下既聲，我胸腹已經連中兩拳。我老爸既動作快絕，我甚至都未有全身劇痛既感覺之前，已經成個人俾佢連推帶打，打到出左廚房。
我痛到係地上面打滾。我老豆慢慢行番出我面前，同我講：
「你係唔係壞左腦？」我完全答唔到佢。可能係？可能唔係。
「依家求其係廚房拎架生，就以為可以嚇倒我呀？」老爸一臉惡狠狠，指住訓係地下既我破口大罵。我老母想過黎勸止我老爸，但係就俾佢一下大聲叫：
「睇電視啦你，依家我幫你教仔呀！」就咁就俾我老爸轟番過去梳化度。
我仍然係地上面痛苦掙扎，係，我老爸打人果陣真係完全唔會留手，尤其是打我果陣。好出奇咩？
其實佢唔係咩武林高手，只不過細個都拜過武館舞過下師，又唔知點解係邊度學左些少洪拳，些少詠春咁解。我完全唔明白點解佢咁壯健，生出黎既我又會咁潺弱。天意真係弄人成咁？
老爸果一下子眼火爆，真係唔講得笑。其實我依家係地下碌緊果陣，佢無一腳再係噬埋黎，已經好好。
「我仲未打夠你，快D起身。」我都知道我詐死無用，至少呢一刻都未有用。只好硬著頭皮，拎返起隻湯勺，強自拉動全身既肌肉，尤如危樓一般，慢慢支撐自己起身。
無錯，的而且確，雖然我係廢，但係由細俾人打到大，始終都有一定既捱打值Build up左，雖然我唔明白build up 呢D咁廢既attribute 黎係有咩用。
老爸語音剛落，就已經如同大鵬展翅咁樣，飛身想將我擒殺。我怪叫一聲，即刻向後猛退，諗住雖然樣衰D，但係身型就此一矮，係右側閃過去，可能應該可以避一避佢既鋒頭……
但係我真係太睇小老爸既抗衰老基因鳥。估唔到佢既反應，同盛年一樣咁快，而且佢一早就已經睇穿我既意思，所以原來剛才既大鵬展翅，只係虛招，其實佢同我一樣身型一閃，已經去左我逃生路線既後面。
我後防中門大開，但係想悔恨亦都太遲。後面肺肋間，又中三拳。我直頭哼都無哼一聲，就已經成個人倒地KO，昏死過去。
我醒番果陣，發現自己已經訓左係我屋企房張床上面。係我側邊，仲有我老母。
痴線，我真係俾我老爸打到暈左。佢係咪痴線架？想收買人命咩？
世界上，大家都知道，最長氣既物種，只有老母一類。邊個潛水員都唔會夠佢地抽。根本就係可以講三十分鐘無道理既野，都可以完全唔呼吸。
當下我欲言還休。佢地根本就唔知道，依家個電視對於我黎講有幾重要。而且佢地亦都無需要知。「你唔好理，同工作有關。」只要話同工作有關，問題就會少好多。因為佢都控制唔到。
但係老母依然未能釋懷，可能佢俾正話老爸既正式家教（雖然佢地兩條友都對左咁多年）嚇窒左，又我唔開心所以係度講廢話：
當然，我都唔想做份工啦。但係諗住阿源同Salina都黎叫做探我一次（睇我死左未）咁大把，咁如果仍然有份工，佢地知道幾時黎，又唔駛再上我屋企，唔會俾我家人審問，又會好D……
真係好難講。因為我要我既閉路電視呀。依家既然係咁，可能都要另有打算。我都仲未睇夠少女既電梯其他動作同言行，再儲夠一個series，慢慢再download黎慢慢J或者整seed架。
叫我就此罷休？打死都唔滯！
你地有咩辦法可以趕走你地老豆老母？然後好想屋企得自己一個人？
我相信一定有。好多人都想有自己既私人空間，有D人只係想靜靜地睇下書，有D人就請埋朋友上黎一齊P，更多人係帶條仔或者女上黎啪啪啪，當然我知道，無論邊一個Option，這個機會，都不是屬於我的。
我依家個腦要諗既野，已經愈黎愈多。我知道自己並唔係一個聰明人，但係如同吸毒中毒既人一樣，一上左癮，戒唔到，就會瘋狂咁樣去想辦法搵錢，搵毒品。
如果搵唔到，就會自己做雞，或者搶野，甚至因為咁而殺人。人俾慾望控制，就係咁恐怖，就好似變左另外一個人咁。但係唔知點解，又十分享受呢種完全失去理智既感覺。我依家就係好變果類人咁。
其實我都係只係想一個人睇下閉路電視啫。一個咁渺小既希望，咁都唔得？
但係面對住巨肺長氣袋阿媽，加上一個俾高登仔當左做武林高手，其實只係食個幾下夜粥既粗獷大叔。好彩我屋企已經無第四個人，如果唔係只會更加之絕望。
今日，我打完暑期工，照例又俾老闆娘鬧到灰頭灰臉，但係呢樣唔重要。最重要係，點樣可以解決目前既謎團，仲有目前既難題。
我心不在焉咁樣返到屋企，然後禁升降機，等升降機。同我一齊等既，仲有──當然唔係神秘少女，而係一個拎住一抽二抽食物既師奶大嬸。
唔知係咪我個樣太毒，阿嬸完全無將我放在眼內，當然，我亦都唔會將佢放在眼內。架Lift 好快就到，我正想敬老，等佢入去我先再入，點知阿嬸就大聲叫：
下，咩事呀？
點解度度都會有D咁思想變態既大嬸？但係我已經唔想再同佢嘈。Come on James，calm down，呢D 就係陶傑所講既小農DNA，唔好怪佢。我決定乖乖聽佢講，先入去，然後禁實個開門掣，再俾佢好似坦克車咁隆隆攻進去。
終於，成功著陸。我自己禁番自己住果層，諗住件事就咁就完啦。點知，阿嬸仍然意猶未盡：
然後佢繼續係度嘮嘮叨叨，唔知做咩。真係好惡頂，點解我要禁黑仔，搭個Lift都要撞上咁既麻煩！所以現實世界真係無意義，咩都係係閉路電視入面睇最好。
我唯有墜入自己既幻想之中，諗下升降機入面，如果依家少女係入面，配合佢既舞姿，諗下佢果種動人，佢果種香味（根本無聞過，但係幻想無極限），嘩，正到呢……
剩係諗下，自己都真係扯扯地。
正當我低住頭，沉醉係自己既幻想之中，腳踢踢，諗住係度打發下無聊既三十秒時間果陣，點知突然聽到腳下傳來「倉郎」一聲。
原來，我腳下，竟然有一塊好細既，大概只有十零cm乘十零cm金屬牌。
痴拎線，佢唔係以為我會對佢係升降機圖謀不軌呀？頂你，唔好令到我有咩不必要既聯想好唔好，唔好搞到我連隔夜飯都嘔埋出黎好唔好？
我隨手拎返起個金屬牌，仔細一睇，先發現原來呢個唔係一塊牌，反而係一個類似卡片盒既東西。我打開，發現入面竟然有張紙，寫住：
！！！！！！！！！！！！！！！！！！
俾我咁樣執到呢個卡片盒，相信唔係偶然。
終極之夜！仲要係呢個升降機度！單係聽到個名，都知道到時會係幾震撼！
本來我都唔能夠掩飾自己既興奮，入到自己房仲發出左一下又一下既呼叫聲。但係，好快，我又重新靜左落黎，又重新投入絕望既思緒中。
正以為一切都已經茫無頭緒，突然之間又俾左一個咁既線索我。之但係咁樣又有咩用？呢個時間，我屋企人咪又係繼續係屋企阻頭阻勢！呢個時間，衝上雲霄都未播完啦？俾我知道有個終極之夜，只係上天俾我一個玩笑！
就等於一個絕色美女出現係一個性無能垂垂老矣既老人面前，老人只會想將自己盡快鍊死，寧願了結無謂既生命，都唔想再見到呢個美女係度篤眼篤鼻。
我依家正正就係有咁既感覺。為左見識都咩係終極之夜，我知道我真係咩都肯滯。上次既然力敵唔得，睇黎今次就要智取啦。嘿嘿嘿。
黎到我住既果個樓層，我決定先唔番屋企，反而去左對面既F座拍門。「阿琛，係你？」其實對面住左兩公婆。老老地，應該拎緊生果金，對我地屋企人好好，成日煮野過黎送俾我地食。
「婆婆，你好呀，食左晏未呀？」我無話搵話講。
「我無呀！諗住好耐無見，我岩岩返完工，咪同你地打過招呼囉。」對住老野，我比較放心，膽都大D，講野都大聲D。
「呀何太教仔真係教得好。對老人家都咁有心。」其實唔係架，我岩岩先俾師奶Hi完添渣。不過每個人都有每個人既主觀角度。呢個世界就係咁架啦。
「呀，何太，係喎，講起何太……」我故意講到一半，無再講落去。
我見佢地計已中，於是笑嬉嬉地：「咁就最好不過啦。我相信中間有誤會既，既然係四方城既事，就係城入面解決啦！未知係Ｘ月Ｘ日既夜晚，得唔得閒呢？去你呢度打，得唔得呢？」無錯，正正就係終極之夜果晚。只要引到我屋企兩位大蛇出洞，何愁大業不成？
點知，我阿媽懶洋洋地：「係咩。唔緊要啦。」竟然一D反應都無。
我阿媽依然係無咩反應，但係佢無反應唔緊要，最緊要我老爸有反應：「正所謂，國家興亡，匹夫有責……」又開始千字文，唔緊要啦。
對於上左年紀既人，麻雀係佢地既另一門生命。想將佢地由一度地方吸引去另外一度？最簡單既辦法，莫過於開一檯麻雀俾佢地啦。
「唔得，我要睇阿Sam喎，我唔去呀！」點知係呢個緊張關頭，我老母先黎發難。
老母聽到呢句，先叫做放心少少，只見佢幽幽咁嘆左一口氣：「唉，我都唔係咁想打，不過好啦，既然係咁。就睇下對面兩老究竟想點啦。」說罷，眼神剎那間，精光四射。果然係口裡說不，身體就好誠實呀下。
就係咁樣，好快就黎到終極之夜果一晚。
一如所料，一切都係我既意料之外。皇天不負有心人，呢個晚上，呢個屋企，呢個電視，終於再一次係我既控制之下啦。
我真係忍唔住要係個客廳度，嘩哈哈咁大笑左十來秒，直至自己都覺得自己把聲好難聽為止。我拎起遙控器，骨地吞左一下口水，再熟悉地一禁，電視擦一聲，終於返番去果個蒼白無華，但係又隨時有陣陣精彩絕倫的大廈閉路電視畫面！
Yeah！！我又緊握拳頭，大聲呼嘯左一下。失去左咁耐先懂得珍惜，原來咁耐無對住閉路電視（兼夾除褲打J），係咁令人感動既一件事。呢一刻，雖然未致於變態到已經射左，但係真係唔多唔少有少少眼濕濕。
而更加重要既係，今晚係卡片所講既終極之夜，恐怕去到果個法定時刻，驚天動地既事情就會發生。去到呢一刻，我都絕對相信，事必無因，呢一張絕對唔係講緊連卡佛大減價既宣傳卡。
呢度講既終極之夜，肯定同我監察開既少女，以及組織有關。雖然我苦無證據，但我有既係屬於我毒男既最終直覺。
一諗起一陣會發生既事，我真係無辦法掩飾到自己果種不安、興奮同埋焦躁。我相信不論係巴打或者係絲打，都會明白我果種心情，例如世界盃決賽既現場觀眾，正係度等候緊愛隊既入球；又或者係自己個偶像黎香港開演唱會，你自製禮物親自去機場接機……
無錯，我係應該冷靜落黎。但係Sorry，真係做唔到。Hi Auntie 我依家真係好拎興奮呀！！！！！！！真係唔爆粗都唔得！！！！！
如果終極之夜真係有終極既表演，咁情況一定係萬萬不能錯過。我一定要將佢好好拍低，視之為珍藏。到時我理得你俾十粒麻倉憂下馬既Seed我，恐怕我都係不為所動。
時間一分一分咁過去。無錯，閉路電視既顯示時間，終於都黎到，晚上既10點17分！！就係呢一分一踏正，果然，升降機就有異動，開始向上緩緩上升，去到頂樓！！
電梯打開，果然，少女又再度登場！今次佢明顯有作出比平時都隆重既打扮。黑色吊帶既一襲紗裙（事後先醒起係閉路電視睇梗係黑色），從低清電視睇到佢既面部輪廓睇黎，少女唔單止有帶到一對長水滴耳環，仲有化左一個極之妖冶既一個妝。當然，呢一切一切，只會令到佢，前所未有地咁好J。
同佢一齊既，仍然係上次果個男人。雖然我唔係Gay既，但係都不得不一讚佢一身既燕尾服裝，異常貼服於佢既高大既身形，成個人都好有男子氣慨。
只見電梯關上後，佢地又開始上一次既前戲，擁抱，撫摸，親吻。雖然仍然係無音樂，但係係我腦海入面，真係同睇緊一個有管弦樂團伴奏既大型舞台劇無分別。俊男美女，激情表演，這甚至不是色情，只是情色。我咁樣同自己講。
而更驚人既事好快就開始陸續上演。突然之間，男人照樣將少女推到去電梯既一角，然後將少女既頭強行按低，然後去到佢既股間之下！！
仔細內容真係睇得唔清楚（Hi左幾多次個立案法團要安高清既Camera呀？），但係睇到少女掙扎左一陣，已經無再反抗，相反，見到佢頭頂部既動作，十分合乎韻律咁樣搖擺，可以想像佢個口依家係幾忙碌咁係度吞吞吐吐。
終極之夜，果然係終極之夜……我喃喃自語。已經完全俾畫面震懾既我，都已經唔敢想像接落黎少女同個男人會做D咩lu。
事情已經完全超越常人可以想像既底線！！！
所謂既終極之夜，依照我既理解，就係呢個組織既終極表演。
雖然黎到今時今日，我唔能夠證明D咩，甚至組織係咪存在，我都完全茫無頭緒。但係此時此刻，呢一切，仲重要咩？
依家好明顯個畫面就話俾我知，終極之夜，真係唔係白蓋架，少女真係好落力表演既同時，然後男人亦都係最高既極樂享受之中。我甚至可以見到少女既頭髮，已經因為汗濕已黏貼成一緅又一緅。
但係佢一於好少理，只係順手一撥，將頭髮梳於頭後，又繼續係跪係男人既面前，進行忘情既口部活塞動作。
當然，係呢個時候，我隻手亦都已經唔能夠停止同一個頻率去活動。係我既眼中，果個已經唔係一個我唔識既男人，我係腦入面已經完完全全將個男人代入成為自己。呢個時間，我真係係度諗緊：
睇閉路電視睇到咁，堅係最高既享受。胯下傳來既陣陣快感，已經充份證明我既諗法完全無錯。就讓呢個世界所有既野見鬼去啦。呢個時候，我就係王。
點解呢個時候，門外竟然傳來令人一下子跌入冰箱既鎖匙聲架？咪住先！我係唔係幻想得犀利得滯，自我防衛意識啟動，所以令我以為有鎖匙聲，其實聽錯？
我唔知道大家有無咁樣既經驗。當做緊虧心事果陣，好驚俾人發現，個人會異常敏感，於是就會疑神疑鬼，成日覺得有人會出現，揭發你，等你東窗事發，無錯喇，咪有個成語囉，叫咩弓咩影嘛。算啦，我中文唔好，唔記得咁多……
但係零點五秒過黎，我已經再一次聽到鎖匙聲。而且果種扭動鎖匙既頻率，我聽得出，呢個係我老爸既開鎖匙獨特聲音！急驟，狂亂，而且粗暴！
我真係好想大聲叫一聲仆街，但係時間已經唔容許我咁做。我即刻要著番條褲，然後極速咁樣，將電視轉番去睇無良既TVBuddy。
好彩，我條褲只係普通既運動短褲，要著真係好易，但係點解，要係呢個關鍵時候！照計平時打牌，佢地起碼打番二十幾三十圈，打通宵方休架喎，點解……
「打打下，我食出左十三么，阿公暈左，所以打完囉，哈哈。」老爸毫不留情咁樣講出事情既原由。
本來我已經想答錄左，然後返房就算。但係我下一秒冷靜落黎，諗番，今晚，明明係終極之夜，點解我偏偏要排除在外？
就算我唔係會員，就算我無俾錢，咩都好。佢地就一直都容許我既存在，咁樣說明左咩野？說明左，我係旁觀者，一樣無問題！我真係唔甘心，今晚係終極之夜，點解我要咁早連J都只係打到一半有多就要返去做Seven head？
我雖然成日俾人叫做柒琛，黎到今晚，我真係忍唔住，要爆了。於是，我無回答個問題，就自己去到門口既玄關，著波鞋，出去。
依家我腦裡面只有一個目標。我要補完正話未睇到既畫面。我一定要！
我繼續低住頭，一聲不吭，抓左把鎖匙，就出左門口。離奇地，阿爸竟然完全無反應，換著係平時，佢一定會即刻施以擒拿，然後大力咁，將我摔係地下，就好似佢徒手對付D屋企出現既大型昆蟲例如曱甴咁。
我衝出門口，一望升降機門上面既螢光幕，數字顯示，仍然係頂樓，無郁過。
我依家已經唔理得咁多，決定拍一聲，禁著升降機既下降按鈕。我唔理佢地會唔會走，總之，我依家要去現場，做實況。
就算呢一刻已經唔係係閉路電視睇，已經唔緊要。咩筆記，仲邊個得閒理？
電梯，徐徐下降。好似過左一世紀咁耐，其實只係因為我內心實在已經太盼望。所以導致時間同感覺出現奇怪既差異。
總於，黎到我果層。叮一升，電梯打開。我甚至連電話都無帶，因為，我根本無打算拍片或者影相。我只係想見到佢地，發現我發現佢地既行為果陣，果個反應。
因為我深信，佢地果個反應，將會係我做人以來見到最精彩既一個表情。睇完之後，可能我甚至唔會講任何野，只係對佢地鞠一鞠躬就會離開。
但係我見到既情景，真係大大出乎我既意料之外。
入面只係有一條年輕人，揹晒袋，拎住把遮。佢啤住我，我都啤住佢。佢見我無入Lift，於是就問我：
就係升降機要再一次關上既時候，我突然回過神，於是又再禁多次開門掣。度門又再一次打開。今次，我衝左入去。
個年輕人直頭見我如同見鬼一樣，佢今次無再出聲，但係好明顯渣實左把遮好多。好明顯，如果佢見到我有咩異動，一定會向我施以痛擊！
我向上望，見到升降機既頂部，有一個頂蓋，但係上面係風扇既氣門黎，根本就無處可躲。至於依家個升降機入面，亦都無留下任何既氣味。
「無呀，我咩人都見唔到呀，依家只係見到癲佬渣，快D 放開我唔該！You are extremely disgusting！」升降機到左大堂，佢即刻如同逃避瘟疫咁樣離開。
無理由。我明明岩岩先係閉路電視見到佢地，點解突然之間就會係空氣中消失？當中一定有古怪，一定有古怪！！
對話結束，老母出到黎，我完全無理佢，就自己一個行開。
自從呢件事之後，我唔知係咪可以形容自己眾叛親離，但係的而且確，無人相信我講既野。當然，邊有人能夠想像一個人會一直都係閉路電視前面，如果我連呢樣野都講埋，佢地分分鐘連醫生都唔搵就直接掟我入青山。
我嚴重地失眠，自己依家成日買安眠藥食。但係根本無用，於是我再去藥房買一D安寧藥。不過其實都無咩用，我都唔知係因為藥物既作用，定係因為呢件事既失敗既作用，我真係時喊時笑，時情緒高漲，時情緒低落。
終於，我仍然係俾人捉左去睇醫生。我只係一字一頓咁樣問醫生，劈頭第一句：
調低至柔和既燈光下，醫生嘗試開導我：
「……？當然。咁你想教我既，係D咩？」我語氣帶住少少既輕蔑。
唔好傻啦，我梗係唔會食啦，D藥。
雖然醫生既藥我無食──佢地根本就信唔過。但係因為我有嚴重既失眠，同埋繼續不斷咁樣監控住個閉路電視，我都承認，我精神需要冷靜。
所以我只可以食更多我得到既安眠藥，同埋鎮靜劑。但係我知道，呢D野，都唔會對我個人有咩幫助。我需要既係少女再一次係閉路電視到出現！
只有咁樣，再將所有既謎都解開，我先可以正式Close file。我唔排除下一次再見到少女，我會即刻諗辦法整停部Lift──包括將成座大廈既電掣拉熄，然後活生生咁樣困住佢係入面。
到時我就可以鎖定佢，再沿住鋼纜，爬入去升降機入面，好好咁質問佢，點解佢地要咁做。點解要揀呢度！點解搞野唔搞遠D！要偏偏俾我睇到！
我思想都係不斷咁樣係度係咁Loop，直至頭極痛為止。有時出街，都會覺得勁天旋地轉，但係我相信呢個只係上天俾我既一個考驗。只要考驗過到，一切都會雨過天青。
福爾摩斯係大名鼎鼎既偵探，佢一樣成日俾各種各樣既案件困擾。為左維持頭腦清醒，佢不斷抽煙，甚至食大麻。依家我都唔係算係D咩啫？！
突然之間，我撞左落一個人度──原來我係係條街度。至於我點解係條街度？因為約左人？返工？補習？我真係唔係太清楚。
算啦，反正都係屋企附近，重新返屋企算啦。
抬頭一望，發現呢個，竟然係一個熟悉既人影……
唔通，就俾我撞到，係閉路電視果個少女？！我即刻雙手齊伸，即刻捉住佢既雙肩，但係呢個女仔就呀左一聲，似乎無諗過我會突然之間咁做。
我瞪眼一望，發現，咦，原來唔係。唔係唔係唔係，呢個唔係佢黎！我猛力搖一搖頭，再捽左一陣眼，先發現，原來，眼前既，係Salina。
阿源既……現任女友。
「小……」我正想叫埋落去，Salina既暱稱，但係結果都係硬生生咁樣吞番落肚。雖然係咁，我呢一刻見到Salina，我都好高興。
「唔好意思，我認錯人！！Salina，估唔到會係呢度撞到你，去邊呀！」我即刻大聲咁樣道歉。Salina木無表情，望住我。眼神，似乎見到一點神采。
佢今日著住紅色藍色格仔恤衫，長捲袖，黑色工人長褲，幼長既斜揹啡色小皮袋。胸前拎住一大堆書。似乎應該岩岩去完補習？
「岩岩去完補習？Salina，你真係勤力，相反，我真係唔知自己做緊咩？哈哈哈！」我嘗試無話搵話講，但係Salina只係側側頭，無講野。
佢既眼神一樣地冰冷，但係我依稀仍然可以洞悉，佢裡面係仍然有靈魂既。係咪呀，Salina，當然我唔敢問，佢入面仲有無我既存在。
「你……你返屋企？係咪照舊去搭果架巴士？係既話，我送你去巴士站？」以前既Salina，並唔係咁唔多話既人，但係自從果次之後，咩都改變晒。
Salina停步。我即刻快步走到佢面前，眼定定咁樣，望住佢。
Salina既眼光依然冰冷，似乎想一下下咁樣掃描我頭腦入面既電波：「你真係咁樣覺得？」「係，我完全搞得掂。」我仲要故作有信心咁，係佢面前挺一挺無肌肉既瘦胸。
Salina望左一望天空，終於，佢輕輕再歎左一口氣。
「唔通連你都唔信我？你聽我講，我真係完全係講真架，我……」我見到Salina個冷若冰霜既樣，始終都好唔慣，急忙想再解釋。
呢輪無咩係值得開心。但係聽到Salina呢句，我真係唔能夠按捺到自己，即刻欣喜若狂：「Salina，你真係太好啦！！你知唔知，無一個人相信我，屋企人，我朋友，學校既先生，學生……」我本來想捉住佢雙手，但係始終都唔敢，於是改為握緊拳頭：
Salina既眼神，依舊都係涼涼的。點解，點解依家事情變得如此地唔一樣？
我已經唔想再對住咁樣既Salina，咁樣既Salina，只係好似嘲笑我一樣，表情就好似一把利刀，一刀又一刀咁樣插入我心。我拔足，飛奔，離開。
已經唔知跑左幾耐，亦都唔知跑左去邊。
思緒亦都跑到老遠。我記得我遇上Salina果陣，係一個大雨傾盆既早上。因為無帶遮，我逃左入去一間圖書館。
Salina就係係入面做圖書管理員。佢一襲白色既長裙，配波鞋，簡單而自然。難得既係，白色既裙，竟然顯得佢既皮膚更加之雪白。一頭飄逸既秀髮，草草咁樣梳成一束緊尾。我真係一入到去，即刻俾佢完完全全咁樣迷住。
女神呀。我心裡喝左一聲采。我即刻入去，求其拎本書，坐定定，然後一邊睇，一邊繼續窺望佢做野。果一刻起，我完完全全覺得，佢為我本來一樣既心情，帶來一道道陽光。
自此以後，我多左出街，成日去圖書館。本來都唔係好鍾意睇書，變得好鍾意睇書，尤其是係要圖書管理員拎或者要填Form先可以拎到既報紙雜誌，我就會去搵Salina，叫佢幫我。
我心頭大力跳彈，幾乎成個心都係胸懷躍出，再係腳上爆炸。我想講野，但係一發聲之下，原來發覺得自己好大聲。我即刻全身所有血上腦。
好柒呀。原來對住一個咁靚既女仔，想講野，會係咁緊張。緊張到講唔到。但係Salina好明顯以為我只係因為圖書館應該保持安靜，而我岩岩出左好大一聲已覺得好窘，於是佢笑左一笑，就指一指櫃位既廢紙。
我明白佢既意思，於是就提起筆，快快咁樣寫左一句。對於字體，我不嬲都有自信，我甚至參加個高登硬筆比賽架，當然呢個對於好多人黎講，都唔會知啦。
小殺睇到，就對我嫣然一笑。估唔到，佢今次都係張紙到寫黎回覆我：「放心啦，我都係盡我既職責渣！」然後就拎住表格，去書藏到拎書俾我。
嘩，真係。女神既一舉一動，一顰一笑，都足以令我呢個毒拎全身軟化。我真係一D邪念都無。有一D女仔，就係會有咁既一種能量。
就係咁樣，我識左Salina。但係我一直都未敢問佢咩名，直至有一次。
我話，成日都打搞你，真係唔好意思，其實你可唔可以話我知，你叫咩名？
雖然呢句野已經係心入面打轉左幾百次，但係都要去到好耐好耐之後，我先敢真真正正咁提出黎。我真係覺得自己係一個無膽匪類，係，我認。所以作出呢個動作，可能已經花光我呢一生人既所有勇氣。
Salina諗左一諗，於是就又拎起一張廢紙，係張紙上面，將佢個名，寫俾我。小杀，佢咁樣寫。依然係一貫秀麗既字跡。我初頭仲以為佢指既係剎，唔係殺。當然後者個字用黎做名，比前者更加怪啦。我曾經問過佢，一個關鍵既問題，就係，點解Salina又叫小殺？
但係Salina只係笑而不答。輕輕攏一下耳際既秀髮，就唔理我，繼續做番圖書管理既工作。排書，執下D檯面，開下閂下D電腦……
我腦裡面簡直係唔能夠揮去屬於佢既影像。就好似閉路電視畫面一樣，佢既一舉一動都不斷係我既視網膜上面不斷自動重播。
Salina既果種動態美，根本上無法用文字作出準確既描述，或者我中文太差啦，盲字都唔識多幾個，只能夠講，係香港呢個乏善足陳，連港姐都好似萬聖節選秀咁既社會入面，Salina根本上已經超左班。
有時，你真係好難唔同情港男將港女踩到一文不值。雖然我自己都係死毒拎一條，但係每個人既基因入面，一早就有識得以貌取人既教條。呢個係為左選擇合適既伴侶，進行交配，以繁衍更優質既一代而設。
我 並唔係想一竹篙打一船人，但係有時出街，搭地鐵，你見到有幾種女仔，你都一見即刻倒胃口，連本來想食個巨無霸餐都唔想。佢地多數平坦身材，腳短而粗，手 臂如有護甲及對講裝置，極為肥厚，但偏偏又要著背心想曬Quali，點知變左想叫觀眾嘔屎。沒有任何時裝觸覺，跟大圍或者朋輩照抄，比比皆是。
唔係化妝作極其高明，就係極其差勁，於是將本來既貓樣，提升到七月十四號通行陰陽界皆可暢通無阻既果種層次。我真係無誇張，本來單從外表睇人，真係好唔岩，我認，但係再觀察多陣，聽其言觀其行，更加嚇人。
因 為無論講咩話題，都要聲線提升八度，無論件事好唔好笑，一律先張開血盆大口，亂笑一輪，嘈鬧非常，有時幾位聯群結隊，齊齊手舞足蹈起上黎，果種 破壞力，真係完全唔駛多講，大家都明白。係地鐵撞到班咁既茂利，如果可以選擇，我一定會即刻走去另一個車廂，因為果種屬於港女既講是講非聲線，我相信一定 難頂過梁振英。
本來高談闊論，都唔係咩罪過。但係最弊係弊在講親最興奮既話題，都係無意義既垃圾話題。愈想數臭人，就愈係興奮，口沫橫飛，牙肉齙起來，極之恐怖。
唔好講內在喇，環顧東南亞，台灣女仔嫵媚嬌嗲，大陸女仔溫柔美豔，日本女仔大和撫子，香港呢？精明，能幹，老練？一個阿媽仲唔夠咩？
所以兜咁大個圈返黎，都係想講，Salina係罕見既例外。外表清麗脫俗，不在話下，更難得係佢永遠談吐得宜，簡單直接，亦不轉彎抹角。
雖然可能因為，同佢交流果陣，佢往往都係工作緊，而且當我係客，所以可能一切都只係我既錯覺。甚至可能Salina根本唔存在，只係我毒得滯思覺失調幻想出黎既女神。但係好快我就知道，我真係已經將Salina放左係我宇宙既中心。
一見鍾情，教我如何不愛她。我個人開始如同墜入五里霧，只係想陶醉於每一日同佢相處既短短時光。從唔知幾時開始，我發覺我已經深深咁樣迷戀上Salina。
於是，我開始係度掙扎緊，我係唔係應該向佢作出表白。但係作為毒撚，呢個根本係不可能既任務，我甚至無約過佢去街，食飯，傾偈。
但係我深信，愛一個人，並唔係罪。而同一個好愛好愛既人黎講，就算佢接受唔接受都好，我既愛，都係真實既。而且亦都係應該俾佢知道，好讓佢明白，原來世界上，都有一個人一直都默默地支持緊佢。
呢個諗法，一直令我陷於接近瘋狂既狀態。尤其是如果佢知道左之後，對我充滿住嘲笑的話，咁點算呢？我可能以後都唔可以再見到佢。咁我係咪應該鍊死自己？
但係萬一如果真係中左六合彩一樣，Salina都肯接受我既心意呢。搏唔搏好？
我決定寫一種好長好長既信，好含蓄咁交代，我對Salina所有既感覺。
我果陣相信，不論結果如何，只要我可以將自己既信息傳播出去，就已經好夠。但係真係估唔到，就係我寫好信，想拎埋出去決一生死既果日，就發生左一件咁既事。我完完全全，晴天霹靂。
正當我以為我可以向Salina一表心跡既時候，我出現誤算。我從來無問過究竟Salina係咪已經有男朋友。
Salina係一個樣子標緻又咁文靜既女仔，其實佢已經拍緊拖，一D都唔出奇呀？不過，我覺得其實就算佢拒絕我都唔緊要。我亦都Expect左，佢會拒絕我。
我果次只係純粹係一個一心一意去表白而不求任何回報既無聊自爆。可能你覺得我好戇居，我依家都覺得係。但係，愛情有時咁盲目架啦。
我只係想將我既單戀（我都仲有自知之明，知道Salina應該唔會鍾意我），係一個時間內，作出一個了結咁解。
可能我真係太天真，我估唔到，就係我將信交俾Salina既一剎那，佢男朋友竟然會出現。而果個，竟然就係我果陣既學長，阿源。
開頭，我真係唔係好清楚點解阿源會咁巧合出現係圖書館。佢本來仲想笑住同我打招呼，但係佢又一直行近Salina。就係呢一刻，我已經知道，佢地既關係非比尋常，應該唔會係兄妹掛？
但係我就算依家黎後悔，將信交俾Salina，已經太遲鳥。Salina睇完我封信，笑容消失，佢將信睇完，放低，頭亦垂下，沒有再望住我，亦沒有望住阿源。
阿源覺得奇怪，於是佢從Salina既手中，拎左我封信黎睇（Salina沒有做出任何反抗既動作）。我心中暗叫一聲又一聲既糟糕。
阿源睇到塊面青一陣紅一陣，終於，佢將我拖左出圖書館。失卻平時既和善，佢氣急敗壞咁同我講：
我真係唔敢講俾阿源聽，其實，我開個facebook黎係只係拎黎擺。我從來都無去細心考究其他人既facebook。我只係一個裝作喜好交際，其實仍係無藥可救既死毒拎。當下，我無處可以辯駁。
「朋 友妻，不可窺！你依家竟然咁樣做？想撬你個Mentor既牆腳？今次真係佛都有火。我有幾鍾意Salina，你唔係唔知呀？阿琛，我以為你係木獨D，都 係好仔一個，估唔到你都係一個蠱惑友！」阿源講下講下，雙眼都充分怒火。終於佢直頭拉起我既衫袖，似乎係想對我動武。
其實都好難怪阿源咁樣做。係佢咁樣一提之下，我只係尤如一隻待宰既瘦雞。就當我以為我會被施以老拳之際，點知，突然間，一下靜默。
我本來已經嚇到合埋左眼，到再打開一半，先發現，原來Salina黎左我地隔離，佢捉住阿源隻手。
阿源狠狠再盯左我一眼，終於都肯放手。Salina水靈靈既眼睛，望住我，然後用略帶生硬既聲線，同我講：
就係咁，我自己拎番住自己封信。成件事我記得咁清楚，可能係，到今時今日，我都原諒唔到自己當日既愚蠢。鑄成大錯就係咁既意思。雖然後尾，阿源都係接受番我，但我的而且確再無見過Salina，直至去到依家既最近。
估唔到呢D往事，仍然係歷歷在目。我以為我應該可以選擇忘記，原來，記憶都唔到我控制。就係我依家咁痛苦既情況底下，一D完全唔想醒起既記憶，反而會破土而出，點解？
自從從Salina果邊逃開之後，我都唔知走左幾耐，好似又上又落，又落又上，時而狂奔，時而舞蹈，時而清醒，時而迷醉。一切都好似騰雲駕霧一樣，而到我突然好似一剎那短暫恢復神志之時，我發現我已經係某幢大廈既天台。
哈哈哈。我大笑左係上黎，點解會咁，點解我會無啦啦上左黎，咁頂癮。周圍都無人，鬧市區之中既天台，密密麻麻既建築都係咁樣穿插其中，無咩特別。大地在我腳下，亦對於我黎講無咩興奮既感覺。
因為我依家身處既只係幾層高既唐樓，一山還有一山高，再遠D既商業或者新型住宅，都好似定海神針咁樣，一條條咁樣緊密咁插埋一齊。
無錯，我自言自語。一山還有一山高，呢個就係點解我成日都咁失敗既原因。我係唐樓，阿源就係豪宅。佢既光芒，我根本無法仰視。我只係一世都係腳下面，尤其是依家佢已經擁有我既小殺。
雖然我知道無人會聽到。但係唔知點解就係想叫下。終於叫到自己都好口乾果陣，我先肯停落黎。然後又哈哈大笑左來聲。
我行到上黎，唔通係潛意識想叫我跳舞？哈哈哈哈哈。就算我再諗唔開，依家既生活幾困苦，我都唔能夠死住。我點能夠死？我都仲未解開閉路電視之謎。
唔該作者就唔好咁老土，係唔係就想迫我上樓自殺啦。我既意志，並唔係你想像中咁唔頑強架。我當然，當然唔要咁輕易了斷自己既生命。
但係說時遲那時快，又真係奇怪喎。我竟然見到天台下面半空，竟然若隱若現見到有個人既身體？佢仲好似向我招手？
痴線架，鬼節都未到……我捽左捽眼，再睇，發現個人，竟然愈黎愈似我係閉路電視見到果位忘情表演少女。只見佢眼神挑逗，好似仲舉起雙臂，向我招手。
哼，呢個都係幻覺黎架啫，嚇我唔到既！咩你認為我會信我自己見到既野咩！依家根本就係所有野都無譜。所以，我係唔會中計既。
我決定企上天台既邊緣石牆，向下一望。Wow，真係有D驚，就算係唐樓，都會死人。一定！可能仲有機會壓死多一兩件，甚至整爛一兩架寶馬，或者好彩，只係撞爆一架巴士架啫。
浮係半空既少女身影愈係消失，我愈係放心。終於，少女身影已經完全無左。哈哈哈，都話架啦，呢D只係幻覺，我實在太清楚啦。
於是我係石階之上，向後一跳，跳番落黎，正想自誇番一句自己完美落地。點知我轉過身一望，竟然發現，閉路電視少女就係我面前，不足半呎。
果下呢，我真係當堂嚇左一聲，叫左出黎。
但係更加估唔到既係，我會俾呢下突如其來既驚嚇，嚇到整個人一下子失去重心，向番條街既方向向後倒。換句話說，我今次，真係一腳踏空，金翅仆街鳥。
呢下一腳踏空，傳黎我大腦既感覺，不過係零點五秒。但係我感到我全身已經係冷汗，因為我知道自己咩事，我將會成個人仆落街。然後成個人摔個稀巴爛，血肉模糊。
我甚至會知道各大報紙已經會準備好一格俾我，話我自殺，然後話我臨死之時行事係幾咁怪異。終於精神受困而自尋短見。
唔係呀！！唔係咁架！！件事唔係你地所諗咁樣架！！我想高呼大叫，但係已經發唔出聲黎。因為死神為我帶來既恐懼，已經將我身體既機能既一切運作，已經全部打斷晒。
我已經預示左我老豆老母會幾開心，然後葬體入面老母會點樣喊完又喊再昏倒過去。至於阿源同Salina，亦都可能會同我三鞠躬，送我最後一程。唔知Salina到時，肯唔肯為我流一滴眼淚呢？於果係，阿源到時仲會唔會又怪責佢呢？？
既然作者點樣都要砌到我死，好啦，無辦法。我只能夠貫徹自己就係柒琛呢個名，死得不明不白吧……
都算係因閉路電視而死。這一生，算不枉過了。阿源，Salina，我祝你地，永遠幸福快樂……
阿源屋企。
係床上面，Salina推開阿源。
「做咩事？係咪依家連掂下都唔得？」阿源一臉無奈。
Salina只係略略抬高頭，又重新將注意力放係筆記度：「咩點，有咩應該要覺得特別？」阿源以為會係Salina表情搵到一D蛛絲馬跡，點知，完全無。
「咁你又唔好似幫我咁，幫下佢？」Salina仍然自顧自做佢既筆記。
小殺直頭無再俾任何反應。只是用鼻應左一聲，就算。就咁睇黎，Salina真係同阿琛，經已大纜都扯唔埋喎。阿源暗笑。
就係呢個時候，阿源個手提電話有Whataspp信息。本來，阿源仲有少少擔心阿琛既存在，不過，呢個短訊一出現，即刻令佢既擔憂，一掃而空。
「咩事？」Salina又再一次係案中抬起頭，向阿源提出詢問。
「你……唉……你自己睇，我都……我都唔想解釋太多。因為成件事，已經唔再能夠單憑我，三言兩語，就表達清楚。好慘呀！！！依家我真係唔想講野住！」阿源隨之而哽咽鳥。
「阿琛，話我聽，點，點解會咁！點解會咁架！」就係Salina係度睇緊個e-mail既呢一刻，阿琛一味呼天搶地，涕淚齊流。
原來，係朋友既Whatsapp message，個短訊既主要內容係，有一青年而因情緒及學業問題，跳樓自殺，血肉濺上行人路，死狀甚慘。暫時死因無咩可疑。但係警員會進一步調查。
而根據呢個即時新聞既形容，跳樓既，就係阿源同Salina都識既，阿琛。
Salina只係略略抬眼皮，就無再理會阿源。總而言之，死左就係死左，就好似人必須有生老病死一樣。
估唔到Salina會俾阿源更加涼薄。阿源係度諗緊，當中係咪有咩蹺妙……
阿琛已死。但係Salina出乎意料地冷靜，令到阿源嘖嘖稱奇。
雖然，佢自己都係不過係假惺惺，但係Salina既反應更加令人疑竇暗生。阿源於是再加強語氣，問多一句：
「總之，到時我地去阿琛既喪禮，就足夠啦。依家我真係想認認真真prepare 好過DSE 佢，其他野我真係唔想諗。OK？」Salina甚至再加多一腳：
阿源為之語塞。佢估唔到會有咁樣既一個情況出現。唔通只係自己反應過敏，自討沒趣？阿源只得低嘆左一聲，自己做自己野啦。
唔係有咩辦法啫？女朋友都唔Show自己啦。本來仲想玩下個部手機，點知又就黎無電，只好去叉電。諗諗下，都係無咩做，於是自己入房，開左個電視睇。
但睇睇下個電視，根本就無野睇，自己都覺得悶啦。悶下悶下，就恰著左。
點知唔恰著就由自可，一恰著，竟然見到一條路。路前面有個人，忍唔住拍左佢一下，佢一另轉頭，原來就係阿琛。
阿源係夢入面，使勁搖手。點知，阿琛仲一步一步行埋黎，攬住阿源：
「我都知道你係唔捨得我就咁去？黎啦，不如同我一齊走啦。」然後佢愈攬愈實，阿源呼痛，終於將佢推開。點知。
阿琛成個人D手手腳腳就爛開晒，有D仲搭住阿源，有D就跌左係地，鮮血內贓一股腦兒噴出，場面完全不知所謂。阿琛個頭係地下打滾：
「阿源啊啊啊，我好辛苦啊啊啊。你做咩唔幫下我呀呀呀，你係我個好學兄係架嘛嘛嘛。」然後阿琛個頭好恐怖咁化成一團濃漿。
阿源俾眼前境象，嚇到頭皮發麻，佢根本從來無發過D咁恐怖既夢，一生人之中，呢個夢，真係會令人發狂，於是佢雙手雙腳亂揮亂舞，想將D肉碎甩出，然後一邊逕自高呼：
驚醒。一身冷汗。痴線架。個夢太真實啦。阿源起番身，發覺自己仍然係間房，電視仍然播緊唔知咩節目，佢心先定番少少。大力吞一下口水，個手係床到一按，唔覺意禁到個遙控，竟然轉左台。
又會咁岩得咁蹺，竟然轉左去，閉路電視台。
阿源幾乎唔能夠相信自己既眼睛。點會，點會咁，我屋企係無大廈閉路電視接駁架喎？點解會咁？
阿源對岩岩既夢仍然猶有餘悸，佢於是拎起個遙控大力一禁，諗住出番去無線，點知無用。
個電視仍然顯示住一個閉路電視既黑白畫面。
阿源汗出如珠。死喇，唔係呢個都係夢黎架嘛。究竟我可唔可以快D醒埋呢個夢架。佢既恐懼，已經大到幾乎要將佢既靈魂吞噬。
但係令佢更震驚既事，仲係後頭。
阿源係閉路電視入面，竟然見到一位少女，係度跳舞。無錯，你地估得一D 都無錯，呢個就係阿琛曾經睇如痴如醉既果位少女。
但係無可能架，阿源深深明白，呢個情況，係無可能係我屋企度發生架！一定係惡作劇。阿源發左狂咁樣向前查看電視同埋其他電器，先發現原來個DVD係唔知幾時竟然自動播放緊。
阿源將佢按熄，電視畫面即刻戛然而止，變番藍色。阿源重重咁樣，吁出一口氣。真係，點解會發生D咁既事架！唔係阿琛死左之後，即刻變到咁邪呀？
冷不防房外竟然突然轉來一把冷冷既聲音：「點呀，做咩唔睇啦？你唔係應該都好鍾意睇至係？」係Salina。佢已經到左房門口，向阿源拋下咁樣既一句。
「我都知你會否認你同阿琛既關係。但係，同我爭女既，毫無疑問，就要死。你話我妒忌又好咩都好，總而言之，我太愛你喇，我唔能夠忍受可以有另外一個人同我一齊分享你。」阿源好似走入狂亂狀態一樣，雙手亂舞：
Salina聽到呢度，都真係只能無言以對。
阿源幾乎以為自己聽錯。但係既然係咁，梗係卻之不恭啦。阿源如意算盤打響，即刻連連點頭。
話鋒一轉，Salina果然唔想再講呢個話題：
阿源聽到，大喜過望，佢估唔到Salina居然會咁順攤。於是佢順勢過去攬一攬佢，又錫下佢臉珠，然後話：
阿源聽到，梗係一疊聲叫好啦。於是佢就走出左單位，係大堂禁著架Lift。然後一邊吹口哨，一邊隻腳仲踏住拍子添。
Well，去到依家咁既局面，又無可能唔令到阿源心情咁興奮既。自己一直執行個計劃，雖然好順利，去到最後成功埋，但內心真係有D惴惴不安。因為佢始終擔心，有人會知，又或者就算無人知，個天都會知。
如果個天知道我自己多行不義，要搵我算帳，咁我點算？但係點知，原來咩事都無。俾人發現左，果個偏偏只係身邊既至愛Salina，而且，佢都無打算追究落去。
唔怪得之成日都話呢個世界天無眼啦。果種做錯事無人追究，繼續逍遙法外既快感，真係爽到。阿源甚至認為，自己已經係新世界既神，就好似夜神月咁，執行左公義，制裁左無用既人。
阿源忍唔住都仲要惡狠狠咁咒罵多幾句。估唔到一個人既憎惡所成為既怨念，係可以咁重。所以大家平時，都係唔好得罪人多，稱呼人少。隨時會俾人，惡意陷害。
「喂，你依依哦哦咁係度講咩呀？」Salina已經出左黎，挽住個手挽大袋，開始閂門鎖門。
叮的一聲，Lift門打開，阿源挽住Salina既手，魚貫走入。
阿源見到今日Salina挽住個袋好似幾重有D吃力，於是亦想大獻殷勤：「駛唔駛我幫你拎？」但係Salina只係微笑，搖搖頭。
兩人再無講說話。阿源只係心裡面默默念，太好啦，一切都已經結束啦。我以後一定要繼續好好咁愛小殺殺，俾最好既野佢。
至於阿琛，你唔好怪我。我知道你葬係邊果陣，會春秋二祭黎拜一拜你架啦。阿源忍唔住都係露出左獰笑。
呢個時候，電梯停左。
電梯停左，打開。唔通有咩人會行入黎？
點知原來，竟然係咩人都無。阿源心裡面有一絲既不安，但係佢好快就回復正常，按番個閂門掣。畢竟間唔中有人玩下Lift，都好正常啫，又或者係，有D人出到門口先醒起原來唔記得拎野，又要返去，所以錯過左部升降機。
架機繼續落，點知，又停，然後再打開門，又係無人。
再落，再停，仍然無人。如是者，層層停，層層都無人。望向Salina，佢木無表情。阿源手心有少少冒汗，佢都唔知應該用咩語句黎打圓場，反而Salina安慰佢：
「咁樣唔似係失失地靈喎，似乎係有人有心係度搞部Lift喎。」正所謂平心不作虧心事，半夜敲門也不驚，阿源邊得呀。佢歡快之情一掃而空，依家仲有少少肴底。
直至第六次，阿源終於忍唔住，係架Lift度暴喝一聲：「邊個，快D出黎？！」本來以為咁樣叫都應該無人應，點知！
Salina都係果句：「算啦，唔好咁勞氣。」今次個電梯終於識得順暢地向下降，但點知去到13樓，又再一次停低。
今次唔係無人。有個人，直筆筆咁企係度，無出聲，見位就入。佢穿住黑色風褸，笠頭，雙手插袋，牛仔長褲。
但係呢個人，比到阿源既驚嚇感，多一百萬倍。佢即刻彈到去個升降機既角位，一隻手扶住把手，另一手指住呢個男人，想大口吸氣，又想大口呼氣，又想同時講野，結果，咩聲都出唔到，反而有窒息既感覺。
究竟係因為真係無空氣入肺已窒息，定係俾眼前所見到既景象所帶來既恐懼感太壓迫所帶來既窒息，已經不可查考。但係阿源呢一刻好清楚，同岩岩係屋企唔一樣，呢個唔係夢，係真實都唔可以再真實既現場直播。
阿源有諗過即刻自己逃出去。但係見到Salina好平靜咁郁都唔郁，阿源都無辦法郁。而講真，阿源亦都反應唔切，因為個男人一入去，已經快速咁，按實閂門掣。
佢仲識得另轉頭，向住阿源，咧齒而笑。
「好嘈呀，見到師弟都咁見外……」個男人突然將電梯既控制板打開，然後拎鎖匙，一插，一拎，再按上電鈴掣。升降機轟然停止係樓層與樓層之間。電鈴大作。
個男人拎開個頭笠。估唔到，呢個人，係阿琛。下，唔係已經死左架啦咩？點解依家臨大結局，又會生勾勾企係度，仲要型爆咁出場？當中究竟發生咩事？唔好話阿源，就算係廣大讀者都唔會Get到。我相信大部分一早已經以為，阿琛一早已經跌左落街變柿餅。
「阿源，你太天真鳥。」突然佢身後傳來一把冷笑聲。
仲有邊個呀，知唔係，已經放低左個大袋，依家殺氣迫人既Salina，小殺殺囉！！
「個Whatsapp 其實係假架，我扮你D friend send 個假新聞你架渣。估唔到你咁就信，我連其他本來預備左既野都無俾你已經搞掂。」Salina無情地開口。
阿源口震震咁問：「你要我親口認罪果陣，唔通你已經錄埋我音？你想就咁送我去差館？你捨得架啦？」Salina似笑非笑：
其實係一字咁簡單，當日Salina開始洞悉阿源既計劃，然後佢知道佢既目標，只係阿琛既時候（竟然無啦啦搵佢食Tea，仲唔係有景轟），佢就已經開始密密監視住阿琛。後來發覺佢愈黎愈古怪，都明白呢D 全部都係阿源既陷阱。
回憶結束，去番Lift既困獸鬥入面。「你都算陰毒，竟然用一個咁既辦法一步一步咁樣引我上當！我會多謝小殺，係佢救番我！但係過程係點，已經唔重要。我地無興趣再徙時間話你知事情既來龍去脈！你估依家金田一？」佢同Salina講：
係管理處入面既閉路電視，可以見到阿源、阿琛同Salina三個。但係說好了的管理員呢，老早已經射緊波去左唔知邊度食Tea打牙骹啦。佢地誰生誰死，仲邊有人理？無人。阿源都知道呢個道理，所以佢係呢個關口，一定要自救。
佢突然間從褲袋到掣出一把十字軍刀，然後就開始拎住佢亂舞：「你地，唔好過黎！快D開番部Lift，俾我出去。」佢見到阿琛同Salina似乎都無放佢出去既意思，於是決定向阿琛狠下殺手：
阿源如同發左癲一樣，拎起軍刀，就向前衝。阿琛本來就唔係咩運動健將，加上升降機空間本身就異常狹小，所以阿琛俾佢拮中，根本一D都唔出奇。
「估唔到去到最後，你都仲未醒。」Salina既眼珠入面，甚至睇唔到一絲慣怒。此刻佢好似執行既，只係一個殺手既工作。
但係阿源未放棄，佢呢一刻好想，奮力甩去左Salina，然後身形一縱，半車身向後躍，然後一把刀就想向住阿琛激射而出。如果係咁近既距離，都應該可以對到阿琛做成一定程度既傷害。
但係阿源無法做到呢一點。佢只能夠係腦入面構成佢成功既畫面。而下一秒，佢個腦已經俾錐心既痛佔據。
原來Salina唔知幾時，已經拎左一支手槍在手，佢就係抓實阿源既時候，即刻將槍放係阿源既下腹，然後呯一聲，又呯一聲，狂轟左幾槍。鮮血好快佔滿阿源既衫同褲。阿琛甚至唔相信眼前所睇既係事實。佢已經呆到連第二下尖叫聲都發唔出黎。
阿源隻手鬆開，把軍刀倉郎一聲跌係地下。阿源無法講話鳥。因為痛苦已經壓制佢所有既感官。依家佢只係一條上左岸俾人除去左內臟但又未死去既淡水魚。
「你想太殘忍睇阿琛死，我就點樣睇你死。」Salina望一下自己手心充滿既係濃稠既血，伸埋個鼻聞一聞，再用脷舔一舔，滿意地笑鳥。
阿源呢個時候先識得吐出一句：「Salina，你……你點解……依家我地快D出去，我地要送佢去醫院，如果唔係佢會死！」阿琛想用鎖匙開番部Lift。但係Salina一手就阻止：
「當然我唔會食你既肉啦。但係老實講，我真係好憎見到你隻眼。所以不如等我挖佢地出黎，好唔好呀？」唔好話阿源發出陣陣既哀鳴，連阿琛都只係識得掩住口鼻，雙腳禁不住係咁震。
血， 愈流愈多，升降機入面有一種鐵鏽一般既腥臭味。Salina哈哈大笑：「你睇你驚到！我要你隻眼做咩？我又唔係要做忍者，同埋，你盲左，咁咪見唔到 眼前咁美好既一切？All things bright and beautiful, all creatures great and small! All things wise and wonderful…」Salina唱起上黎。
令人震慄既歡樂氣氛。
Salina一刀又一刀咁插落阿源既──大髀，唔知係咪貪果度多肉呢，每一次插入去，白刀子進紅刀子出，都伴隨住一種曖昧既聲音。
果種係金屬刀鋒同埋肌肉交錯摩擦所產生既獨特聲音。其他聲音都好難模仿到，有傳說話，有D人就係想成日聽到呢種聲音，所以走去斬人。
依家已經無人知道Salina點諗，可能佢都為左聽呢種聲，或者可能佢依家真係好想糟質阿源，甚至佢只係純粹想斬人。真係唔清楚。
但係睇到佢表情既果種失控，歇斯底里，可以知道，佢長時間既壓抑，終於係呢一日得到釋放：一直同佢唔鍾意既人一齊，一直鍾意既人又要一直分開，甚至要眼見唔鍾意既人陷害鍾意既人都一直唔可以出聲……
過往既負面回憶愈多，Salina依家就插得阿源愈大力。但係阿源已經無再郁。唔係死左，佢係因為太痛，所以痛到暈左。呢個係自我既防護機制啟動。
雖然阿源依家未死，但係咁樣流血法，相信都好快無得救。至少阿琛呢個都仲有少少理智既人會咁諗，好快，阿源呢個本來仲係鮮繃活跳既人，就會郁都唔郁。
咁即係點？等佢死左，跟住施施然，拎紙巾抹一抹手，然後就行出去？見到阿琛一臉迷茫，Salina放低把刀，微笑：
「點呀，唔駛太擔心喎。阿琛。我地咁耐無見，根本一直都無好好傾過。」Salina唔似殺完人，佢似岩岩煮完飯。
「小殺，我地依家返唔到轉頭啦，雖然我知道你咁做係為左我。」但係Salina就一下子就打斷佢：
「阿琛，唔好再講阿源好唔好。講下你，我想聽你講下你既野。」小殺坐左係阿源身邊。都唔顧地上面既血跡。佢仲招招手叫阿琛坐埋去，阿琛躊躇左一陣，只好照辦。
「對唔住，阿琛，係我對你唔住。就算係，去到依家，得番我地兩個人，我先可以正正經經向你講出心底話，認認真真向你道歉。」小殺岩岩先好勇鬥狠，但係依家又好似小女孩咁樣喊左出黎。
阿琛心頭為之溶化，於是佢拍拍Salina既膊頭：「唔緊要架，小殺殺，唔緊要架。我依家知道番咪得囉。」然後佢正色道：
小殺殺擦乾臉頰既眼淚（塊臉即刻有左血色既手指印）：「真既，阿琛，你唔會呃我？」阿琛溫柔地拍一拍Salina既頭：
阿琛吃驚：「點樣收拾？阿源點處理？」心諗，就算要執屍，清理現場，都有排搞啦。但係又唔似Salina有任何工具喎？唔通個袋真係內有乾坤？
就算真係可以搞掂條屍，岩岩係閉路電視Salina既殺人片都已經錄低晒啦，阿琛都分分鐘做埋幫兇，點樣可以逃出生天？
但係睇Salina一臉自信，又唔似完全無後著喎。果然，Salina起飛一踢，就將阿源成個人踢埋一邊。一攤血又係佢原本個位到留低，但係佢依然都係毫無反應，可能，真係已經釘左。估唔到阿源竟然就咁死係佢既至愛小殺殺既手下。
Salina呢個時候，係袋度拎左一個舊式既手提電話。阿琛覺得大感奇怪，呢個時候，仲想打電話去邊？唔通係打電話報警，自首？
但係阿琛好快發覺應該唔係打電話。第一，係升降機入面，多數都收唔到，Salina唔會唔明呢一點。
第二，呢個係一個好舊式既Nokia3210電話。基本上平時都唔會係街頭見到有人用，就算去鴨寮街分分鐘都要搵一陣先搵到。究竟Salina突然依家拎個咁既野出黎，係有咩含意？
Salina仍然維持佢一貫既微笑：「呢個電話經過改裝。雖然唔能再打電話，佢可以變成發射電波訊號。」佢攤一攤手，就好似係堂上講故仔一樣：
「其實，我係要殺阿源之前，已經係佢屋企既升降機，即係呢架Lift既上面，裝左一個自製既電子炸彈。」Salina完全泰然自若：
「依家阿源已經死左，你既大報已經得報。我亦都好開心知道，經過左咁多風浪，原來你個心都仍然係我度。咁樣我已經死而無憾啦。今日，我地會一齊死係度，你話係唔係好浪漫呀。」Salina眼神，閃爍住異樣既光芒。
但係阿琛一聽，真係嚇到三魂七魄，都飛到九霄雲外。雖然係鍾意Salina，但係都唔會鍾意到要死埋一齊呀嘩？阿琛雙手亂搖：
「小殺，你聽我講先。唔係要死既，我地死左，就真係咩都無架啦。仲有其他辦法既，一定有其他解決辦法既……」阿琛汗出如珠。
「我只係想同你係埋一齊渣。其他野，我真係唔想諗太多。」Salina講呢句果陣，仲一臉既楚楚可憐。阿琛諗到自己隨時都會被炸個粉身碎骨之餘，仲可能要同阿源既屍骨撈埋一齊，都不由得激動起上黎：
Salina一蹶嘴：「唔通，阿琛，你唔想再同我係埋一齊？」「當然唔係……」但係都係果句啦，一齊，同死埋一堆，係兩回事黎喎。
但係見住Salina個張充滿住希望既面龐，阿琛真係講唔出口。既然，都已經必死無疑，何必仲要令到小殺殺死之前，留低一個遺憾。
阿琛諗起成世人都係一事無成，難得去到臨死之前，竟然都仲有一個人願意依靠佢，都算係咁架啦。於是阿琛竭力維持一個最唔苦澀既笑容，講：
升降機瞬即被火球包圍，以地心吸力既速度向下俯衝，好快就丟到落去升降機槽，再產生左大爆炸。
火警鐘聲大作，係管理處既管理員終於知道事態嚴重。於是一邊整理衣帽，一邊望一望個閉路電視畫面，一邊已經叫破喉嚨：
「報警呀！火燭呀，唔知點樣著火呀，恐怖襲擊呀！！！快D 疏散住客！HI Auntie有無人話俾我知發生咩事呀！」佢已經慌忙跑左出大廈外。
閉路電視畫面，已經無野顯示到，只有一片單調既黑色。
「但係貿貿然入去小欖，得唔得架。依家單案又未開審，你小心累到成日公司都被告妨礙司法公正喎。」同事都有係咁易勸下呢個叫阿Keith既人。
「我總之就有辦法。」其實阿Keith都唔係只係為間報館咁簡單。一但知道咩內情，寫成小說，分分鐘大賣，仲可以刮番筆，到時名利雙收。都咪話唔盞。
阿Keith係小欖既羈留中心識得人，於是就費盡唇舌，終於都俾佢又跪又請，碌到入去。但係果個人都只係俾得十五分鐘阿Keith，而且仲要求唔可以作出任何錄影同影相。阿Keith心諗，剩係筆錄都夠晒震撼。
去到探望室。等左一陣，單離奇命案既唯一生還者，何夕琛，行左出黎。
但係因為身上多處燒傷，依家仲包到自己成個木乃伊咁，同佢件囚衫都幾襯。佢露出既一對眼睛，唔知係咪因為呢個打擊，定係不嬲都係，已經無晒神采，Keith甚至懷疑，就算搵燈塔照佢，佢既瞳孔都唔會識俾反應而縮細。
阿Keith調整左一下心情，就坐低左係阿琛面前，當然，中間仲係隔住一塊玻璃。阿Keith示意拎起對講既聽筒進行交談。阿琛一呆，沒有反對。
「不過係你問之前，不如我都問你一個問題先。」阿琛欠欠身。
「你想問我咩問題？」阿Keith大喜過望，佢估唔到阿琛會做主動。
「呢個問題我都想問好耐。點解？」點知阿琛居然咁樣回答：
「我一直要有閉路電視，先可以發揮到我既真正力量。」阿琛手舞足蹈，「況且阿源屋企，Well，唔係唔得既，不過……」阿琛突然無頭無腦地結束：
阿琛微微點頭。
明明依家初步調查既結果完全唔係咁。阿Keith不由得覺得又好氣又好笑：
阿琛一臉認真：「我真係可以隨時離開呢度，不過，依家呢件事已經引起左好大騷動，我亦都收到土星既信息，話我闖下大禍。我黎，只不過係想體驗地球既風土人情。點知竟然錯手殺人，我都要係度靜思己過。」阿琛接落黎，閉上眼：
「所以，我決定唔做其他野啦。呢度都幾好呀。況且，呢度我都可以有好多朋友，我真係唔需要再出番去。」阿Keith不服，係都要繼續追問：
「咁你殺既果兩個人，你真係完全唔識佢地？你只係機緣巧合係果度撞到佢地？」「係，我唔識佢地。」阿琛推得一乾二淨。
阿琛於是就入番去單獨囚室。阿Keith嘗試捕捉佢最後見到佢既表情，同眼神。但係始終都見唔到佢紗布究竟蘊藏左咩。至於眼，可唔可以係極力掩飾內心情感入面既一種深深既寂寞？
成件事太詭秘。點解阿源個女朋友會突然間炸左升降機，三人都要同歸於盡？但係係閉路電視既畫面未花之前，明明就見到阿源個女朋友開槍射殺阿源。點解要咁樣做？
曾經推斷可能阿源個女朋友同阿琛有路，所以要夾埋做瓜阿源。但係情況又似乎唔係咁。好明顯，阿源個女朋友想連阿琛都整死埋。阿琛無死，只不過係死好命。
阿Keith返左去Office，漏夜寫稿。究竟個標題係：悲劇變瘋 自認謀殺；定係：毒男胡言亂語 自稱土星人好？
阿Keith點頭，將剛才既情況略述左一陣。同事幾乎飲緊既水都噴出黎：「嘩，唔怪得你要話將佢寫成小說囉。連藍血人都出埋，有無問過倪匡呀？因住俾人追版權費喎？」阿Keith搖搖頭，話：
「哈哈！悲劇。」同事好明顯就係衛斯理迷，「你知道土星人方天？就係倪匡寫既藍血人。佢本來同衛斯理係同學，衛斯理一直追查，搞左好耐，終於知道方天既身份，想幫佢返去土星。點知又有病毒侵擾……佢到最後，返到祖家土星都無用，因為佢個星球，應該已經全部俾病毒佔據晒佢既同鄉……所以書名既下集，叫回歸悲劇。」同事最後下結論：
真係無趣。阿Keith決定遲D真係要寫篇長篇小說，要係升降機打打殺殺，主角一定要有依家呢三個人，再續今生，未了之緣。最好就係阿琛要反而同番Salina一齊既，咁就過癮啦。
阿Keith對住電腦，繼續奮鬥。
如果唔係因為紫色西瓜波既升降機故人氣，有人要求想睇番原案小說，可能我都唔會上水係講故台度蒲頭寫埋個故。所以無論如何，第一句都係多謝支持先，潛左咁耐都仲記得我。
講故台自從上年開始漸漸有人俾出版商發掘出書之後，幾乎每逢書展都必起紛爭。在一片無意義但令人煩擾既謾罵之中，我就已經同紫波講我會減產，甚至唔寫。而正因為咁樣，先會出現「我sell橋，紫波寫出黎」既情況出現。
當初呢個故成個storyboard，可能都唔超過一千字，只係我係gmail同紫波講出黎。紫波覺得做得過，就將佢改頭換面，變成佢既長命故。我真係好佩服佢既毅力同創造力，因為竟然可以將個故完全變晒質但都仲可以咁好睇，仲多左咁多活靈活現既人物。
我自從改寫短篇之後，一直都比較注重橋段既鋪排多於人物既塑造。所以有睇既都留意到，過往故事既人物不過匆匆，只有小貓三四隻。成日都係佢地兜兜轉轉，將佢地既所見所聞用第一身或者第三身寫。例如誠品女、地鐵清潔工都係咁。
－阿琛發現所謂「神秘組織」，如痴如醉。
－實質只為阿源在幕後一直控制。
－阿源甚至仍與阿琛再會，表面冰釋前嫌，實質只為觀察成果。
－小殺發現阿源計劃。
－小殺開始循各途徑購入武器，營救阿琛。阿源一無所知。
－阿琛「終極之夜」無所獲，開始失去理智。
－阿琛不願求醫，胡亂食藥，精神更差。
－小殺見勢色不對，向阿琛發出警告，無用。
－阿琛上天台踏空，為小殺所救。
－阿琛了解事情來龍去脈，在小殺要求下，約好阿琛N日後於阿源大廈內待命。
－阿琛接受治療。小殺開始計劃同歸於盡方案。二子一無所知。
－N日後，小殺拒絕阿源搞野要求。
－阿源收假Whatsapp，以為阿琛已死。
－小殺阿源攤牌。小殺裝作無事，二人食Tea乘升降機途中，阿琛進入。
－阿源精神及肉體飽受摧殘至死。
－事件一連數日於各大報紙成為頭條。
－M日後，記者阿Keith偷入小欖探望阿琛。
－阿琛已被判定精神錯亂。自認土星人，甚至認為自己殺了阿源小殺。
－阿Keith無大收穫，回報館另撰新篇，故事結束。
Anyway，個故事都寫得幾開心。又，已經有書商想聯絡我將我既短篇小說陸續出版，但係我都係心大心細，未作答覆。因為不為名不為利，當初第一次出書都係玩下，點知咁大麻煩。所以我都未必會應承，反正大家都唔會有咩損失。但係紫波既小說，大家到時一定要買。因為都會有我個名架（我估）！
好啦，咁多位，多謝支持，後會有期。記得得閒去紙言同facebook重溫我既故同聯絡我啦！
備註： 唔知大家同我係咪一樣，住係果種私人住宅，屋企部電視，係可以駁到落大廈電梯既閉路電視度。
|
https://hkppltravel.com/124516/lifestyle/%E9%83%BD%E5%B8%82%E7%86%B1%E8%A9%B1-%E5%85%A8%E6%B8%AF%E9%A6%96%E5%80%8Bkmbuscation-%E5%B7%B4%E5%A7%90%E5%B8%B6%E4%BD%A0%E6%9C%AC%E5%9C%B0%E9%81%8A-%E9%81%8A%E5%B7%B4%E5%A3%AB%E6%B2%B3%E9%80%81%E7%A6%8F%E8%A2%8B/
|
無得飛都一樣可以發掘本地遊，各位巴士迷有福喇！九巴推出全新「KMBuscation」短片介紹，飛機有空姐，巴士一樣有「巴姐」，「巴姐」會詳細講解車上乘客守則，車長到達旅程終點時同樣會有巴士廣播~大家遊完巴士河並遵守車上守則就會獲得福袋一個！Buscation第一條路線短片係介紹259D路線，由鯉魚門巴士總站至屯門龍門居總站，事不宜遲立即啟程！即睇內文詳情！
▲疫情下無得去旅行，其實香港都有好多靚景等大家去探索。
▲靚女巴姐會好似空姐咁詳細介紹車上規則！
▲今次九巴更推介252千島湖路線和52x黃金海岸+三聖路線供大家選擇！
▲各位乘客只要遵守車上交通規則，遊完巴士河之後就可以領取KMB福袋一份！
|
http://www.hgps.hlc.edu.tw/modules/tadnews/index.php?nsn=2562
|
主旨： 有關各機關依「聘用人員聘用條例」及「行政院與所屬中央及地方各機關約僱人員僱用辦法」進用之聘用人員及約僱人員（以下合稱聘僱人員） 準用及比照公務人員保障法（以下簡稱保障法）第23條加班補償結算機制一案，請查照轉知。
一、 依據行政院112年4月6日院授人培字第11200133071號函辦理。
二、 查111年6月22日修正公布，並自本（112）年1月1日施行之保障法第23條規定：「（第1項）公務人員經指派於法定辦公時數以外執行職務者為加班，服務機關應給予加班費、補休假。但因機關預算之限制或必要範圍內之業務需要，致無法給予加班費、補休假，應給予公務人員考績（成、核）法規所定平時考核之獎勵。……（第3項）公務人員補休假應於機關規定之補休假期限內補休完畢，補休假期限至多為二年。遷調人員於原服務機關未休畢之補休假，得於原補休假期限內至新任職機關續行補休。（第4項）機關確實因必要範圍內之業務需要，致公務人員加班時數無法於補休假期限內補休完畢時，應計發加班費。但因機關預算之限制，致無法給予加班費，除公務人員離職或已亡故者，仍計發加班費外，應給予第一項之獎勵。公務人員遷調後於期限內未休畢之加班時數，亦同。」；同法第102條規定略以，聘用人員為該法之準用對象。
三、 至依「聘用人員聘用條例」進用之聘用人員，如何準用保障法有關加班補償一節，案經本院人事行政總處轉准公務人員保障暨培訓委員會（以下簡稱保訓會）本年3月17日公保字第1120002046號函復略以，聘用人員係以所簽訂聘用契約，規範與機關間之權利義務關係，與公務人員任用後非有法定原因不得免職之性質尚有不同，且不適用公務人員考績（成、核）法規規定，爰聘用人員聘約期限屆滿，因原機關（構）無續聘義務，本應離職，若尚有未休畢之加班時數，且合於保障法第23條第4項所定係機關確實因必要範圍內之業務需要致未休畢者，因無得依公務人員考績（成、核）法規規定予以獎勵，原機關（構）即應準用該條項規定結算加班費。至聘期屆滿於原機關（構）續聘者，若認相當公務人員之遷調，於雙方所訂聘用契約載明續行依限期補休而不結算加班費者，該會同意並予尊重。
四、 基於聘僱人員管理方式之一致性，爰有關各機關約僱人員之加班補償結算機制，比照保訓會前開本年3月17日函釋規定辦理。是以，有關各機關聘僱人員之「加班補償結算機制」與「續行補休」說明如下：
契約存續期間，機關確實因必要範圍內之業務需要，致聘僱人員加班時數無法於補休假期限內補休完畢，機關應計發加班費。
聘僱人員因離職（契約期滿或終止）或亡故，無法補休假之加班時數，機關應計發加班費。
另實務作業上，多有聘僱人員離職同日再經原（新）機關續（新）聘僱且年資銜接之情形：
離職同日再經原機關續聘僱者：
考量補休期限內未休畢之補休假時數，經原機關續聘僱後續行補休，執行上尚無窒礙，爰是否得續行補休，尊重各機關管理權責。
各機關如欲採續行補休之作法，應於契約明定；如未明定，應結算加班費。
至離職同日並經新機關聘僱者：於原機關補休期限內未休畢之補休假時數，離職時應由原機關計發加班費予以結算。
五、 基於聘僱人員係由各機關自行依契約定期進用，在考量該等人員健康權之前提下，各機關本應覈實指派加班，並預為安排規劃及時之加班補休機制。又保障法第23條修正規定係自本年1月1日施行，爰有關聘僱人員續行補休及加班補償結算機制，以施行日（即本年1月1日）起發生之加班事實，始有適用。
|
https://chilled-wine.com/%F0%9F%90%87-mid-autumn-festival-mooncake-and-wine-pairing/
|
呢款最受香港人歡迎嘅月餅，你可以揀一支經典嘅Karl May Pinot Brut 2018嚟搭配呢款經典月餅。葡萄酒嘅酸度可以與蓮蓉同鹹蛋黃嘅豐富味道相搭配。
呢款月餅越來越受年輕人歡迎。冰皮月餅比較輕盈，通常係凍嘅狀態食用。所以我地揀咗Albino Armani Moscato Spumante NV呢支酒，佢嘅果香花香同微甜嘅清新礦物質尾韻，同冰皮月餅非常搭配。另外，我地亦揀左Trenz Johannisberger Hoelle Riesling Spatlese（遲摘型），佢帶有芒果同蜜糖味道，亦係一個完美嘅組合。
好多五星級酒店都有做奶黃口味，佢地鬆軟多汁，如果用烤箱微熱一下，味道更加好。
呢款月餅唔算太甜，所以我地會推薦我地嘅Oliver Zeter Trockenbeeren Auslese（TBA），佢係一支甜美如夢嘅熱帶水果味甜酒，係德國最高級嘅甜酒。
搭配雪糕月餅嘅酒款要視乎雪糕嘅口味。
我地嘅精選：
香草味 – 我地嘅Karl May Riesling Auslese味道帶有蜂蜜果香，係同香草味係絕配。
士多啤梨味 – 搭配我地半乾型嘅Karl May Rosé，就好似Barbie同Ken一樣，粉紅夢幻組合。
朱古力味 – 好似我地嘅Masseria Pietrosa Primitivo Di Manduria，一支濃郁嘅黑色水果紅酒，，兩者相輔相成。
咖啡味 – 最適合揀一支醇厚嘅酒，好似我哋嘅Serafino Black Label Cabernet Sauvignon。佢有濃郁嘅黑色水果同埋煙燻味，同咖啡味道非常夾。
|
https://www.ascmathsecrets.com/math-recipe-order
|
Recipe 系列一定可以幫到你！
令你溫書既時候更加事半功倍！
第 3 版會分成一套兩冊：
＠Asc_Recipe 一定係你想擁有既公式紙！
呢張「公式紙」既好處：
Searchable - 搵到你想搵既公式同 Reason！
方便 - 攞起電話，上到網，隨時隨地都會睇到！
重量更仲質 - 中一至中六既 Content 都會有，包括 DSE Syllabus！
|
https://megalife.com.hk/6141/lifestyle-%E5%81%A5%E5%BA%B7%E7%94%9F%E6%B4%BB/%E9%8A%85%E9%91%BC%E7%81%A3mrsteak_%E4%BB%BB%E9%A3%9F%E8%87%AA%E5%8A%A9%E9%A4%90/
|
$320任食生蠔、長腳蟹、牛壽喜燒！
食buffet 就唔一定要去酒店嘅，銅鑼灣就有間buffet 餐廳價錢合理而且食物質素高同種類都非常多！生蠔、長腳蟹同各色日本刺生就走唔甩。另外仲有好多招牌菜例如﹕香煎鴨肝 、牛壽喜燒、歐洲手工芝士同意大利黑毛豬風乾腿。佢地近期就推出 Summer Promotion，由現在至八月底，lunch buffet日日都有七五折，平日未連加一，每位都只係180蚊，而星期六、日同公眾假期，每位320蚊。建議大家星期六日去，因為海鮮選擇夠豐富，性價比更高。
招牌菜牛壽喜燒，唔係間間buffet 有！
食開buffet嘅朋友都知生蠔係必食架啦。
滿滿嘅長腳蟹山，望到都流哂口水！
|
https://packngo.hk/13934/
|
都係照舊淡季即飛盤，要就入貨啦！
今次又搶喇！AccorHotels亞洲酒店6折起！
今晚早啲瞓聽朝要返工呀！香港快運今晚12點全線八折！
第277期國泰港龍Fanfares速報！首爾、芝加哥、倫敦so good！
Next story 遠期減價盤！全日空ANA來回東京$1928起！
|
https://dev.collection.news/appledaily/articles/53OEV56GICNSK6YTA57ZCL57IU
|
鍾楚紅（紅姑）身為香港地球之友嘅環保大使，對環保工作自然不遺餘力。
噚日紅姑就將自己多年嘅攝影作品製成心意卡，喺灣仔地球之友總部舉行名為「寸草心環保知識下鄉」嘅義賣簽名會，吸引咗幾十位影迷到場購買心意卡同要求同紅姑簽名及合照。
噚日紅姑着咗件恤衫到場，可能因為天熱關係，所以佢扣少咗幾粒衫鈕，身材呼之欲出，當佢見到記者影相嗰陣，就即刻扣埋啲鈕。
講到生於斯長於斯嘅香港，紅姑對特區政府嘅環保施政就有彈冇讚，佢話：「其實維港景色好浪漫，唔知點解政府填海搞到愈嚟愈醜。人哋上海中央圖書館就學歐洲嘅建築，香港中央圖書館就學廣州。係要討好中國都學北京啦。」紅姑話唔排除遲啲寫信畀特首投訴。
余安安嘅兩個女兒Marcia和Sasha前晚喺傭人陪同下，到灣仔會展睇新片《小孩不笨》首映。問到兩個細路女點解父母冇陪佢哋嚟，Marcia話：「因為媽咪要留喺屋企睇世界盃，爹哋就約咗朋友食飯，而我又唔鍾意睇波，所以咪同妹妹一齊嚟睇戲囉！」佢哋前晚甫到場，就好識做咁到宣傳板前簽名同影相。
世界盃唔單止帶旺咗酒吧嘅生意，亦帶挈咗一啲藝人搵錢，好似姚瑩瑩同埋莫家堯，就喺世界盃舉行期間，去六間酒吧同啲客人玩遊戲，每人有六位數字酬勞。前晚佢兩個就去咗尖沙嘴修士吧，當時播緊阿根廷同英格蘭嗰場賽事，現場人頭湧湧，重差啲迫咗姚瑩瑩落地，姚瑩瑩話自己呢排要拍劇冇時間睇波，前晚係佢睇嘅第一場波。
黃伊汶噚日去咗柴灣出席「世界自然（香港）基金會慈善獎券熱賣日」，佢即時唱歌表演，現場氣氛非常熱烈。黃伊汶更即場呼籲大家要有保護海洋環境嘅意識，而佢個小師弟Juno都有嚟助陣，佢哋參與呢個活動，為大會籌咗唔少善款。
李克勤噚日去咗荃灣，出席「位元堂」分店開幕典禮，佢呢排為無綫主持世界盃，又要拍音樂特輯，所以佢都分身乏術。
克勤話：「我都有食佢哋嘅產品提神，而亦有攞珍珠末畀女友駐顏。」對於有傳王菲加盟環球唱片，李克勤重話歡迎㖭！
甄妮同女兒Melody噚日喺美國返香港，就即刻去咗金鐘睇戲。甄妮提到近期喜事多，不過傷心事亦唔少，特別係契爺張徹導演，肺積水入咗醫院，情況麻麻。多年拍檔羅文又病情一般，更慨歎兩人都係煙酒累事，如果後生嗰陣時，多加節制就唔會咁樣喎。
|
https://www.orientalsunday.hk/channel-may/%e6%90%bd%e9%98%b2%e6%9b%ac%e7%85%a7%e6%a8%a3%e4%b8%ad%e6%8b%9b%ef%bc%81%e5%b0%91%e5%a5%b3%e6%b5%ae%e6%bd%9b1%e5%b0%8f%e6%99%82-%e8%83%8c%e9%83%a8%e7%81%bc%e5%82%b7%e7%94%9f%e5%a4%a7%e6%b0%b4%e6%b3%a1-364775/
|
夏天熱辣辣，好多人會出海消消暑，雖然玩水可以降溫，但係海面所折射嘅紫外線比陸地更強，而且皮膚浸喺水入面，角質層含水量上升，引致皮膚對紫外線嘅反射能力大大降低，變相直接吸收紫外線。最近有位英國少女，明明搽咗防曬去玩浮潛，結果皮膚都係中度曬傷，背部仲生咗兩粒雞蛋咁大嘅大水泡，畫面非常嚇人。
據外國媒體報導，名叫Maisie嘅英國少女，最近同屋企人去古巴玩浮潛，佢聲稱自己明明有搽防曬先落水，低返到酒店就發現成個背部開始發熱、皮膚紅腫，背上嘅水泡逐漸大到着住衫都睇到。
Maisie曾經喺自己Facebook上分享事發經過：
“睇吓我嘅背部有幾核突有幾腫。喺我搭9個鐘頭飛機返英格蘭嘅朝早，本來曬傷咗嘅位置變到好得人驚！其實我露出背部玩浮潛只係一個鐘，當時無意識到背部已經曬傷，我肯定自己有搽防曬，但古巴陽光實在太強，而且我嘅皮膚太白。”
Maisie之後去睇急症，醫護人員叫佢等水泡自行爆開。因為傷口喺背面，一瞓喺度或者掂到背部就會劇痛，十分可憐，事件引起大量網民關注，有網民更指睇佢背面嘅傷口好似三級燒傷咁嚴重。
皮膚科專科醫生指出，曬傷有分輕、中兩個程度。
大眾通常會用「時間」嚟揀防曬。有皮膚科專科醫生指出，真正導致曬傷嘅原因係因為紫外光強度太高，就算只係曝曬一陣，防曬保護力唔足夠嘅話，有搽等於無搽！
擁有白皮膚嘅外國人，皮膚抵抗力低過黑或黃皮膚，如果平時無防曬習慣，皮膚對於陽光嘅反射能量更會隨時間愈嚟愈弱；另一邊方面，好多家長都無幫小朋友做防曬嘅習慣，對於呢啲咁幼嫩嘅膚質，其實市面上都有好多為兒童而設嘅防曬產品，配方多數都係好溫和。
成份比較簡單嘅保濕形潤膚膏，可以幫皮膚溫和補水。
蘆薈對於皮膚有鎮靜嘅功效，曬傷後用凍蘆薈敷喺皮膚上，可以立即降溫。
如果皮膚缺水嚴重到脫皮，可以用凡士林防止水分再次揮發。
如果曬傷得好嚴重，千祈唔好自己亂信偏方例如西瓜皮、可樂去處理傷口，因為呢啲方法暫時都無科學根據，搵醫生幫手先係最精明嘅做法。曬太陽可以令你擁有一身健康小麥色肌膚，亦都可以拎走肌膚嘅健康，曬太陽真係要適可宜止啊！
|
https://www.discuss.com.hk/viewthread.php?tid=24860834
|
我係讀土木工程既,不過我都睇過你呢個building既course既野,我會覺得計數比較少，文字野比較多，畫工程圖我諗都有唔少，因為我見有幾科係講ｄ消防或者屋宇設備既野，即係你平時去ｄ ｋｆｃ望上去天花板（如果無天花板），會見到好多通風管既野，我諗你呢個課程係讀點樣去設計同管理呢ｄ樓宇設備。讀完出黎我覺得唔擔心無得做，因為衣家全香港都做緊樓宇翻新大行動，你呢一科正正係屬於呢一飯，所以我相信唔會大問題。
如果野想傾下可以ｐｍ我傾傾既！
讀呢科需要用既物理 未讀過會唔會跟唔上？
出到黎做野同維修技工有咩分別？
題外話：測量學出唔又點？
但出到黎做野 體力需要好高嗎？
姐係屋宇係無設計 只得維修及保養？
如果建築科技及設計出路係咪唔太好？
佢同hkdi既建築設計又有咩分別？
兩科出路又如何？
|
https://bigbrotherchannel.com/moov-24bit%E6%9C%8D%E5%8B%99%E6%94%B6%E8%B2%BB%E5%87%BA%E7%88%90%E6%8A%B5%E5%94%94%E6%8A%B5%E8%B2%B7/
|
早喺2020年3月Moov就已經推出試用服務，不過當時只有CSL/1O1O用戶可以試用，而今日Moov終於將服務推廣到所有用戶，而且新嘅收費表都推出咗！如果你係享受高質素嘅串流音樂，又或者係Moov用戶，就立即睇吓呢個價錢引唔引到你升級啦！
Moov 24bit收費Moov 16bit收費Moov 24bit 值唔值得升級？音質係咪真係好咗？而家就即刻升級Moov 24bit？
Moov 24bit服務收費主要分做年費、月費(自動續)、月費(單次)：一次訂閱一年服務$698，平均每月$58，比起每月自動續約嘅$68平$10蚊。
睇完收費表可以睇到Moov 16bit冇加價，所以原本已經訂閱緊Moov嘅用戶冇咩影響。
Moov 24bit 值唔值得升級？
用戶每月畀多少少錢換嚟嘅係啲咩呢？Moov 24bit 服務係全港最大嘅 24bit 無損音樂平台，可能有唔少聽無損歌嘅朋友會用Tidal，但係Moov使用上比較簡單，普通用家會更易上手，而且中文歌庫相信較大，適合聽中文歌嘅朋友。
音質係咪真係好咗？
Raven本身用iPhone 11配兩個比較平價嘅耳機嚟聽，包括真無線藍芽耳機Nuarl N6 Pro同3.5mm耳機Sennheiser IE 40 PRO，其實喺好多歌都聽得出分別，例如聲音更加清晰，高低音變化更加柔順。
如果閣下用嘅係高級啲嘅DAP，好似Sony/Onkyo/Hiby呢啲品牌推出嘅Android音樂播放器，都支援安裝Moov app，又或者本身已經預載咗Moov app，配上更高級嘅耳機，相信音質都會更好。
而家就即刻升級Moov 24bit？
Raven認為可以再觀望一下歌庫嘅提升，雖然Moov本身好多歌曲已經係16bit，而24bit嘅歌曲就慢慢增加緊，當中有唔少24bit歌曲係由升頻技術轉換又嚟，歌庫暫時都唔算好完善，如果貪新鮮嘅你當然可以即刻訂閱啦，但係如果你好介意24bit歌庫，就可以試用一個月先再考慮之後會唔會繼續訂閱。
其實Moov比其他音樂串流服務唔同嘅係佢最主打都係香港音樂，而且訂閱之後可以任睇Moov多個演唱會，而且新歌都跟得好貼，大家可以留意吓！
|
https://holiday.presslogic.com/article/133319/%E7%83%8F%E5%85%8B%E8%98%AD%E5%B0%87%E9%96%8B%E6%94%BE%E5%88%87%E7%88%BE%E8%AB%BE%E8%B2%9D%E7%88%BE%E7%A6%81%E5%8D%80-%E7%99%BC%E5%B1%95%E6%97%85%E9%81%8A-%E6%89%93%E6%93%8A%E7%95%B6%E5%9C%B0%E8%B2%AA%E6%B1%A1%E5%95%8F%E9%A1%8C
|
早前HBO神劇《切爾諾貝爾》熱播，更係IMDb史上最高分嘅劇集，劇集播出後更吸引大批遊客到當地「打卡」。
切爾諾貝爾核電廠四號反應堆喺1986年4月26日爆炸，洩漏大量核幅射影響成個歐洲，至今切爾諾貝爾附近嘅地區仍然係禁區。
由於切爾諾貝爾核電廠遺址仍有高幅射，雖然興建咗石棺封住，但石棺10年前就開始出現裂縫，所以當地政府決定興建一個新掩體。
新掩體耗資21億歐元，由鋼同聚碳酸酯組成，喺7月10號正式啟用，預計可以用100年。
喺新掩體啟用禮上，烏克蘭總統簽署法令，宣布開放切爾諾貝爾禁區，打造一條「綠色走廊」，吸引旅客到訪。
其實喺正式開放禁區前，切爾諾貝爾已經有旅行團喺地下秘密營運，軍事禁區嘅軍人收取賄賂，幫助旅客進入禁區參觀。
開放切爾諾貝爾禁區做「綠色走廊」後，會建立電子售票系統，打擊當地貪污問題。
而事故發生至今已過咗33年，喺禁區逗留一天吸收嘅輻射量，同坐飛機1個鐘嘅輻射量差唔多。
|
https://www.shikoto.com/articles/120162/200604.html
|
「...嘻嘻...冇呀，想問吓旺角舖果度今日發生過咩事姐。」我單刀直入。
「...係喎！今日上去果陣聰仔你好似出左去送貨。」東哥諗一諗之後講。
「你上過離咩？」我有啲驚訝咁問東哥。
「...意大利雲石枱果單野吖嘛，志哥應該講過你知架。」東哥講。
「...都...都有聽過吓嘅，...但係...！」我講到一半停左。
「...咩呀？」老豆問。
「...但係老豆你唔係話會搞掂耀哥架咩，點解....！」我望住老豆好迷茫咁問。
條友竟然將所有野推哂落個跟單度，搞到阿東都冇佢符，最後炒左個跟單了事。」老豆講。
「.....！」搞到東哥同老豆都呆左一呆。
「...做...做咩咁激動呀聰仔？今次搞唔掂佢下次再有機會嘅。」東哥講。
大佬依個係我唯一可以見到詠恩嘅機會，你地炒左佢...咁我點算？
「...做...做咩事呀？」老豆有啲驚咁問。
「...冇...冇野！」我定一定神之後回應。
「...個女跟單...你同佢好熟架？」東哥好似開始feel到我咩事咁。
「...係跟單離架咩？」老豆問東哥，原來老豆連炒左個咩人都唔知。
「...女跟單離架，廿幾歲後生女離。」東哥回應老豆。
「...聰...唔會係你琴晚講果個？」老豆都估到啦。
「.....！」我繼續唔出聲。
依個時候...所有人都冇聲出啦，全部耷低頭食野，都唔知講咩好。
「...耀哥憑咩話係個女跟單錯呀？」食食吓我又問，因為真係想知道多啲野。
「...！」東哥同老豆對望左一眼。
收貨果陣又係個女仔自己簽收，咁好難話唔係佢做架嘛。」東哥解釋。
「...咁...咁大單野，點會係一個小職員自己可以話到事架姐！」我講。
文件同樣都有佢嘅簽名。」東哥講。
「...咁個女仔呢？」我再問。
「...個女仔咩呀？」東哥有啲疑惑咁問。
「...點先冇事囉？」我問。
「...吓...！都炒左啦，仲可以點？」東哥無奈回應。
「...唔炒得唔得呀？」我再問。
如果真係留...其他人會點睇啦。」東哥解釋。
「.....！」我都唔知講咩好。
「...除非...」東哥欲言又止。
「...除非咩呀？」我問。
「...除非佢搵到證據證明唔關佢事啦。」東哥講。
「...吓，點為止證據呀？」我面有難色咁再問。
「...er...例如有人見到係阿耀叫個女仔簽名，或者一啲阿耀同供應商連絡嘅證明咁囉。」東哥諗緊。
「...咁好難架喎，睇cctv得唔得？」我講。
可能已經揀定哂啲cctv盲點位搞。」東哥再講。
「咩方法都要試架啦。」我回應，就係咁...我當晚就返左上寫字樓睇cctv啦。
因為公司嘅cctv系統係連結網路嘅，所以喺我老豆房嘅電腦就可以隨時登入翻查。
第一個接觸依個供應商嘅人係詠恩，之後再交左比阿耀洽談。
收貨果陣啲枱全部都係包住，cctv只見到詠恩驗收果陣係完成冇打開過啲貨離睇。
而全程都唔見耀哥嘅蹤影。唔通依件事就咁不了了之？咁仲有天理嘅？
我張敬聰要以爺爺張田一嘅名義起誓，一定要還詠恩一個公道。
話雖如此，眨吓眼就已經過左一個禮拜啦。依個禮拜公司都好平靜。
我每日返工就好似行屍走肉咁。
所以得閒冇野做幫手車阿mandy姐去佢個客度。
「...喂...唔該哂呀聰。」mandy一上車就講。
「...客咩氣呀，老細叫到我照做架姐。」我笑笑口回應。
「...去邊呀mandy姐。」我問。
「...去香港仔。」mandy姐回應。
好多野mandy姐都要自己跟返冇人幫手，所以平時喺公司真係冇幾何見到佢。
差唔多搞左廿分鐘先可以安靜落離。
「...咁頻能呀？」我講。
「...咩話？」mandy姐聽唔明我講咩！
「...我話...你都幾忙喎！」我解釋。
「...冇計啦，冇左個幫手咪要一手一腳囉！」mandy姐無奈回應。
「...。點解唔叫東哥請返個人幫你手呀？」我問。
「...遲啲先啦，公司而家「六國大封相」你睇唔到架咩？況且我都唔鍾意求人嘅！」mandy姐回應。
「...其實詠恩衰咩姐？」我扮唔知。
「...衰聽話囉，一啲安全意識都冇。」mandy姐回應。
「...即係咩呢？」我繼續扮咩都唔知。
個傻妹又比阿耀點左去收貨，阿耀叫佢唔洗開離驗收佢又跟到足。」mandy姐語重心長咁回應。
「...你點知呀？」我問，無理由我睇左cctv佢仲清楚過我架？
「...果日咁啱我喺度吖嘛，聽住阿耀喺舖頭打電話遙控阿恩去收貨嘅。
mandy姐有感而發講左勁多野。
「...咁都唔炒佢，反而炒詠恩？」我問。
無啦啦做咗替死鬼，仲要比人扣哂啲糧。」mandy姐繼續分析。
就係咁，同mandy姐傾到咁上下就到左香港仔放低佢啦。
我決定要上去搵詠恩。
所以我好輕易就入到離，但係入左離之後有淆淆地底添，點算好呢！
|
https://holiday.presslogic.com/article/227276/%E6%89%80%E6%BE%A4sakura-town-%E6%97%A5%E6%9C%AC-%E5%8B%95%E6%BC%AB%E6%96%87%E5%8C%96%E4%B8%AD%E5%BF%83-%E5%8B%95%E6%BC%AB%E5%8D%9A%E7%89%A9%E9%A4%A8-%E5%8B%95%E7%95%AB%E9%85%92%E5%BA%97
|
動漫迷注意！日本最大次文化藝文中心「所澤 Sakura Town」開幕啦！呢度除咗係動漫博物館之外，仲提供酒店住宿及餐廳，之後去日本又有地方朝聖啦！
由角川集團設立嘅次文化藝文中心「所澤 Sakura Town」正式開幕啦！位於埼玉縣嘅「所澤 Sakura Town」係一個集博物館、酒店及餐廳等設施於一身嘅動漫園區，堪稱日本最大次文化流行中心。而「所澤 Sakura Town」嘅地標就係「角川武蔵野 Museum」，博物館嘅外觀有如一個巨型岩石，設計獨特。
除咗外觀吸引，內部設計更係非常壯觀，博物館內嘅「書架劇場」有高達8米嘅書架，恍如置身魔幻世界。
參觀完博物館，就要去埋附近嘅「武藏野坐令和神社」啦，神社外觀設計以玻璃為主，而內部嘅壁畫彩繪係出於大師天野喜孝之手，非常值得欣賞。
除咗博物館及神社，園區內更建有「EJ 動畫酒店」，酒店內每間房間都以超人氣動漫作品為主題打造，完全係粉絲必住！而且房間內仲配有高級音響及投影設備，等動漫迷們可以盡情睇動漫，正啊！
有得住就當然有得食啦～園區內仲有「Tiam」、「角川食堂」及「拉麵 Walker Kitchen」等餐廳提供美食畀遊客。
此外，園區內嘅「達文西商店」售賣各種書籍及動漫周邊商品，粉絲們可以瘋狂購物！
呢個動漫中心簡直就係動漫迷必到，相信粉絲們去到應該唔會想走！有興趣嘅朋友記住 bookmark 定啦！
|
https://www.hkbreast.com/staging/
|
要打贏呢場硬仗，我地要有一個好好嘅作戰計畫。知己知彼，第一個好重要嘅問題就係「乳癌分期」。
就好似消防員（醫生）救火（醫癌症）咁，第一個問題就係火種源頭（癌症源頭）係邊度？有邊啲通道／樓層（邊啲淋巴／器官）受影響？呢家工業大廈喺幾多級大火（乳癌咩期數）？我地要派幾多人／帶幾多架撐（用咩治療：手術／化療／電療／標靶）入去？淋息啲火先處理火種（術前化療）？定係先處理火種後救火（術後化療）？
要段定乳癌咩期數，要知道三個元素TNM：
照乜野掃描？
頭兩項（腫瘤同淋巴）可以靠臨床檢查同超聲波睇到，呢度冇咩爭議同分歧。
反而係點評估擴散，就各處鄉村各處例，主要分野都係負擔能力：
1）傳統做法：X光睇肺，超聲波睇肝。基本上呢個做法已經過時（等如625線彩色電視），咁低清，有野都照唔到出黎啦。
2）常見做法：電腦掃描（CT scan）睇肺／肝，骨掃描（Bone scan）睇骨。呢個就等如標清電視，大部分公立醫院都提供到，不過要排要等，好消息係而家香港政府有一個公私營資助計畫（private-public interface），會全費資助你去指定私家度照電腦掃描，唔洗錢仲要好快（約一星期）有得照。如果你負擔唔到照最高級嘅正電子電腦掃描，記得問公立醫生關於呢個計畫。
3）自選做法：正電子電腦掃描（PET-CT scan）睇晒頭顱底至大脾。呢個等同高清電視，公立醫院冇得排嘅，要自己比$8000（公立醫院轉介折扣價）－$16000（正價），就等如要自己比錢買機頂盒解碼器一樣。
2016年3月更新：最近發現原來醫管局有公開各間正電子掃描中心的公立醫院折扣價，你可以按以下連結去睇下正電子掃描收費表，裡面除左有唔同中心的正電子掃描價錢，仲有埋地址電話，咁你就易D比較去邊到做好：
亦都有醫生會選擇三樣都唔做，背後理據主要建基於「臨床早期走散機會唔高」。
有齊呢三個資料，就可以根據American Joint Committee on Cancer (AJCC) 7th edition (2010) TNM staging 去評估第幾期。
乳房原位癌 － 究竟係唔係乳癌？
冇興趣／覺得好難明嘅，直接問自己醫生。
知道第幾期（幾多級大火），消防員（醫生）就估算得到死唔死得人多（存活率），同埋知道點救火（點醫）。
唔同期數點醫？
總共有五個級別（癌症分五期），大方向如下：
1）零期：即原位癌（工廠寫字樓剛剛起火），冇機會擴散去其他器官（樓層），成功醫好嘅機會最大，主要都係手術（處理火種）加減電療／食藥。
2）一期（一級火）：早期侵蝕性癌（起火嘅工廠裏面有易燃物品），有機會抗散去其他器官（樓層），雖然機會唔大。要醫得好，就要喺佢未擴散（爆炸及蔓延去其他樓層之前）前處理好。主力都係手術（處理火種）加減化療／標靶治療／電療／食藥。
3）二期（二級火）：都仲算喺早期侵蝕性癌（不過啲易燃物品已經發生小型爆炸），有機會抗散去其他器官（樓層），機會大過一期。如果可以喺佢未蔓延之前處理好，都有得醫，主要都仲係先手術（處理爆炸品），再加化療／標靶治療（救埋啲小火），加減電療／食藥。
4）三期（三級大火）：屬於後期，啲癌細胞（大火）已經擴散去淋巴（通道／電梯／樓梯），好大機會會擴散開去，先化療（救咗啲通道大火先），再做手術（處理爆炸品及火種），術後電療，加減食藥。
5）四期（四級大火）：屬於末期，啲癌細胞（大火）已經由淋巴（通道／電梯／樓梯）擴散致其他器官（成座大廈著哂火），主要都係化療／標靶治療。坐喺電視機前睇新聞報導都心知不妙，大家要有心理準備，消防員盡力拖，拖得一時得一時，希望奇蹟發生。
記住大火級數（癌症期數）係可以隨時間／治療而變嘅，可以唔受控升級要增援，又可以火勢受控降級（術前化療）。
以上比喻包含好多資訊，可能難明少少，唔明嘅請你返睇、遲啲再睇、一睇再睇。
1）記住問醫生會決定你乳癌期數嘅大三元素：腫瘤、淋巴、同埋擴散。
2）記住香港政府有資助計畫可以免費去私家照電腦掃描。
警告：喺你撞入去之前真係要諗清諗楚，你心理上承唔承受到？如果唔得，就跳咗下一篇。
香港乳癌存活率 ： 我仲有幾耐命？
|
https://onesportpro.hk/soccer-life/%E3%80%90%E8%8B%B1%E8%B6%B3%E7%9B%83%E3%80%91%E8%89%BE%E5%88%A9%E6%B4%9B%E8%B6%85%E7%B4%9A%E5%90%8A%E5%B0%84-%E5%88%A9%E7%89%A9%E6%B5%A6%E6%B7%98%E6%B1%B0%E7%8B%BC%E9%9A%8A-%E5%8A%A0%E6%99%AE%E4%BF%82/
|
艾利洛超級吊射 利物浦淘汰狼隊 加普係未操起定唔夾？
一支穿雲箭，千軍萬馬來相見！憑哈維艾利洛一個超級吊射，利物浦喺英格蘭足總盃第3圈重賽，作客以1:0淘汰狼隊，取得2023年首勝，保持衞冕機會。
英超二連敗後，利物浦總算打番支強心針，喺周六（年卅晚）大戰同病相憐嘅車路士前，信心同士氣都有所提升。
沙拿、艾利臣比加、羅拔臣、麥迪比做後備，達雲紐尼斯、雲迪積克有傷，兵源不足，嚟緊又有大戰，今場唯有用多位副選上陣，好彩仍憑哈維艾利洛13分鐘入波，奠定勝局。
雖然晉級，但利物浦衞冕之路依然非常艱難，第四圈要對白禮頓。雙方近5次碰頭，利物浦僅一勝，日前英超交手，紅軍更慘吞三蛋。
今仗另一焦點球員，係荷蘭前鋒加普，但唔係話佢好波，而係繼續冇料到，加盟利物浦後，踢咗第三場波，唔單止同隊友未有默契，即使有射門機會，亦射到離行離列，同世界盃決賽周時相差好遠。
加普荷甲數據強到爆，唔代表可以喺英超複製。經過3場比賽，暫時睇到佢爆發力、對抗性未達最佳狀態，加上射術仍有待改善，要喺競爭性超強嘅英超立足，仍然要多下苦功。
Prev上一篇Kepa有料 車路士終於贏波；截劫梅迪克未夠皮 下個目標又係阿仙奴獵物？
|
https://girlssss.com/63944/rubyyyy-c/
|
實測6段式升級｜輕鬆解決胸部小問題！
自細因為戴錯bra原因，搞到胸部好細，廿歲都好似未發育咁😞😞雖然話冇得強求，但個心底其實都會有一點自卑😫 之前聽朋友介紹過Envus嘅6段式升級，就等我今次試下Envus好唔好啦！
首先一訓低會做咗按摩先，手法係envus獨家研創㗎！療程個名叫 6段式升級術2.0，聽落已經覺得有d料到🤭6段式升級原理係首先疏通咗胸部經絡，刺激神經末梢及穴位，軟化乳腺增生，促進乳房再度發育，仲可以防止毒素聚積引起水腫同疼痛添。想知Envus好唔好，真係要親自嚟試下，文字難以表達！
Step 2就係雙效熱療破壁滲透技術，聽個名係咪一頭霧水呢？
最後當然要敷翻個胸mask啦！
|
https://www.kamadelivery.com/blog/posts/%E7%B4%A0%E9%A3%9F%E8%80%85%E9%BB%9E%E6%A8%A3%E8%A3%9C%E8%A1%80-%E7%BC%BA%E9%90%B58%E5%A4%A7%E5%B8%B8%E8%A6%8B%E5%BE%B5%E7%8B%80-%E6%8E%A8%E8%96%A610%E6%AC%BE%E8%A3%9C%E9%90%B5%E6%A4%8D%E7%89%A9/
|
平時要補血紅素既話，相信好多人都會選擇進食紅肉、豬肝等含高鐵質肉類食物去補充鐵質，因為食物可以提供鐵質俾人體，而鐵質分別有2種，血基質鐵 (英文: Heme Iron)同非血基質鐵 (英文: Non-Heme Iron)；血基質鐵主要來源係動物性食物，屬於人體吸收率較好既鐵質，吸收率大約有25%，而非血基質鐵主要來源就係植物性食物，但對比血基質鐵既吸收率較少，吸收率大約只有3-8%。
但對於素食者既話，動物性食物就唔適合佢地啦，咁如果素食者因為長期茹素而出現缺乏鐵質既情況下而引致缺鐵性貧血，又可以食咩植物性食物去補充返血紅素呢？ 而且缺乏鐵質又有咩徵狀呢？
素食缺鐵會出現咩徵狀？
由於鐵質每日建議攝取既量，都會因年齡、性別同生理狀況而異，而一般成年女性15-18毫克，成年男性8-10毫克，孕婦同哺乳期既媽媽就要攝取更多既鐵質，大約要去到45毫克。因為鐵質係人體負責好多功能既，主要係血紅蛋白 (又稱: 血紅素 或 血色素，英文: Hemoglobin)同肌紅蛋白 (另稱: 肌紅素，英文: Myoglobin) 入面負責體內氧氣同二氧化碳既運輸，鐵質亦會製造紅血球 (英文: Red blood cells 或 Erythrocytes)，所以當缺乏鐵質時，就會無辦法運送足夠既氧氣，會容易引致缺鐵性貧血 (英文: Iron Deficiency Anemia)，亦會影響到身體細胞供應唔到能量，從而亦會出現以下8個常見缺乏鐵質既徵狀。
素食者日常可以食咩植物性食物補充鐵質？
小編推薦10款可以補充鐵質既植物性食物作參考，都係素食者平日就能容易買同處理既植物性食物，一齊參考以下素食高鐵食物啦。
菠菜含豐富鐵質，每100克就含有大約2.7毫克鐵質。
紅豆就有鐵質同蛋白質，每100克約3.7毫克鐵質。
紫菜富含鐵質同其他營養素既海藻，每100克含有約5.8毫克鐵質。
芝麻含鐵質同蛋白質，每100克含有約14毫克鐵質，已經等同於一般成年女性每日建議攝取既量啦。
燕麥含維生素B同鐵質，每100克含有約4.7毫克鐵質。
杏仁含有鐵質同蛋白質，每100克含有約3.7毫克鐵質。
枸杞子富含鐵質同維生素C，每100克含有約7毫克鐵質。
香菇含鐵質同維生素B，每100克含有約2.5毫克鐵質。
猴頭菇含有鐵質同蛋白質，每100克含有約11毫克鐵質。
火龍果（紅肉）係水果中鐵質最高既，甚至被譽為21世紀既「補鐵水果之王」，每100克含有約1.44毫克鐵質。
增加鐵質吸收率？
雖然有D素食食品中都會含有鐵質，但鐵質既吸收率可能會較低。而有研究指出，如果每餐可以增加50-75毫克既維生素C，再配搭埋含豐富鐵質既植物性食物一齊食用，就可以將鐵質既吸收率提升3-6倍啦。所以如素食者缺鐵係日常既飲食中，除左要攝取充分既鐵質，都要攝取埋維生素C，例如番石榴、金奇異果、西蘭花等既菜蔬食物。
另一方面，素食者除左容易缺乏鐵質之外，都要留意蛋白質、維生素B6和B12呢3個營養素，因為植物性食物蛋白質含量較低，加上維生素B6和B12既主要來源都係動物性食物，所以各位素食者要多加留意啦，如果真係長期缺乏身體所需要既營養素，亦可以考慮營養補充品，可以避免缺乏營養素而導致貧血或其他身體問題。
Kama Delivery經常都收到客人查詢素食到會，特別好多時開Party搞活動當中可能有小量素食者參與，所以都出左多款素食小食、套餐同埋小食盒俾大家選擇，等不同喜好朋友都可以食得開心滋味，作為你專屬嘅餐飲伙伴，希望參與你每個Party聚會，玩得開心之餘當然要食得滿足，除了素食Party Food，我哋貨架上有超過100款美食選擇，亦有針對唔同人數美食外賣到會套餐，送貨範圍覆蓋全港九及新界，歡迎隨時瀏覽我哋網站或者WhatsApp我哋查詢美食都會訂購詳情。
原來食通菜會腳抽筋？
棉花糖居然唔係素？
|
https://enterpr1se.info/2012/03/new-travel-snap-for-japan-tour/
|
因為日本之旅，原本個喼爛咗，後備喼太細個唔夠用，所以買咗個新嘅。
行完九龍灣不過啲喼好似麻麻地，見尖咀星光行 Brands Corner 有做清貨特價所以睇睇。
我最初以為會幾大間但其實係細細間，去到見到有兩個大陸人睇，已經折咗仲要再折，搞到個 sales / 老闆娘都有少少勞氣講無折。
可能佢大耐無對過香港人所以對我地都好好聲氣，呵呵。
最後買咗呢個 28″ 嘅 American Tourister 喼，其實都唔知係咪名牌，不過見佢 3 年全保，拉開可變 30″ ，雖然貴啲都揀咗佢。
Previous article點解咁多人都睇唔清楚 CY 嘅本質呢？
|
https://utouch.hk/2022/11/22/%E4%BD%A0%E4%BB%8A%E6%97%A5%E9%81%8E%E5%BE%97%E5%A5%BD%E5%97%8E%EF%BC%9F%E4%BD%A0%E5%BF%AB%E6%A8%82%E5%97%8E%EF%BC%9F-%E7%95%99%E8%A8%80%E8%A9%B1%E6%88%91%E5%9C%B0%E7%9F%A5%EF%BC%8C%E6%88%91%E5%9C%B0d/
|
我發覺好少人會主動問人呢個問題。就算係自己既好朋友、伴侶或者家人都未必會問自己呢個問題。佢地可能會問你今日做左d咩，但唔會問你有咩感覺。每日打開IG 更係，見到d朋友出既story千奇百趣，有去食好西既、0＋3去旅行既、分享笑片既、朋友聚會既…咩都有！但就見少左既一d負能量既story。感覺大家都似乎開始習慣係網上面報喜不報憂，好少人會po自己今日派成績又肥佬左、po自己今日返工又做錯野比人鬧、po自己同屋企人又嘈到想離家出走。無人知道story背後既你今日真實既心情，係咪真係過得咁快樂。好多人玩社交媒體會話係想紀錄生活，的確，你影低左你今日去過既美麗地方同美食，但你記唔記得當刻既感受。你有冇紀錄你既感受？
雖然遲左一段日子，但大家知唔知道每年10月10日都係世界精神健康日？uTouch想趁週末提醒大家問問自己幾個問題，關心下自己既精神，做個健康快樂寶寶。
❔你最近既感覺如何？
❔身邊有冇人可以比自己傾訴下？
❔我有冇足夠既睡眠？
❔我有冇定期食野？
❔我對自己同其他人友唔友善？
❔我到底需要d咩？
❔我需唔需要從社交媒體中休息一下？
|
https://www.mylittlesomeday.com.hk/products/vegetable-steam-bag-1-1
|
👉番工前切好同洗好ｄ菜，放入個袋到拎番公司。
👉LUNCH 就可以叮黎食(約3分鐘)-用微波爐蒸菜就成功喇。
👉叮完翻開兩邊，或者撕開放上碟上，加上沙律醬就可以有新鮮熱辣辣既菜食喇。
👉食完就咁掉左個袋，飯盒都唔洗洗，好方便。
👀富士電視/讀賣電視都有介紹過，日本OL大愛。日本溫野菜簡單食。
💡減醣人士，番工人士，想食多Ｄ菜既番工人士岩晒。
💡可擺放:南瓜﹑金菇，西蘭花，椰菜，紅蘿蔔，菇類，豆類等都可以。
|
https://www.gtm.hk/all/%E5%AE%B6%E5%B1%85%E6%B8%85%E6%BD%94%E7%AF%87%EF%BC%9A%E7%89%A9%E5%93%81%E6%94%B6%E7%B4%8D%E8%88%87%E7%AE%A1%E6%B8%A0%E6%B8%85%E6%BD%94/
|
有心理學家指出，保持家居清潔係可以緩和負面情緒同減低壓力。懶惰嘅小編就唔會經常執屋喇，不過偶爾執拾房間嘅時候，通常都會搵返好多唔見咗嘅嘢。原本凌亂不堪嘅房間變到井井有條，真係會有一種好舒暢嘅感覺㗎！
提到執屋，近年經常都會聽到人講「斷捨離」。呢個觀念係源自日本，從「斷行、捨行、離行」發展為「捨去多餘、唔需要嘅物品，脫離對物品嘅執著。」日本雜物管理諮詢師——山下英子喺2000年提出咗一套人生整理嘅觀念，透過整理物品嘅過程，去釐清自己內心真正重視同需要嘅事物，放低心理上嘅負擔，從而達到精神減壓同愉快嘅效果。
實踐「斷捨離」嘅第一步，首先係要思考係咪真正需要嗰樣物件。好多人唔敢捨離物品，原因係嗰樣物品仲可以用，掉咗好似好浪費；又或者嗰樣物品係有紀念價值同特殊意義。面對囤積已久嘅雜物，要決定「保留」定係「捨棄」，係一個非常困難嘅抉擇。
山下英子強調「斷捨離」嘅主角並非物品，而係自己。時間軸係應該思索現在，而非將來。換言之，當我哋決定要唔要捨棄物品嘅時候，應該要問自己：「依家需唔需要用？」對於具有「收藏價值」嘅物品，山下英子認為要清晰了解自己「收藏」嘅原因，只要嗰件物品係自己真正鍾意嘅話，「收藏」並無不可。
捨棄咗部分物品之後，下一步就係放置現有要保存嘅物品。最有效嘅方法就係將物件分類，放置喺唔同嘅收納箱。
不論唔同物品嘅大小，市面上好多地方都可以買到各式各樣嘅收納箱。最簡單就係正正方方嘅塑膠抽屜式收納盒，外表樸素自然，有好多格仔，易於分類。
營造一個整潔嘅環境係會令人心情舒暢，但表面乾淨咗，係咪就真係等於乾淨？
一般家居常見嘅渠塞情況：
▲通常都係油脂同廚餘積聚導致堵塞，坊間有好多方法處理堵塞問題，最常用嘅方法就係扭開管渠底下嘅樽蓋，直接清走廚餘同油脂。
▲沖涼洗頭好易甩頭髮塞住個去水位，就算清理咗去水隔嘅表面，都會有微小嘅淤塞物流入管道。尤其頭髮同毛巾纖維都係唔容易分解，當淤塞物積聚喺U型喉管內，就有機會導致堵塞。處理渠塞嘅方法有好多，坊間都流傳倒入「梳打粉、熱水、醋」可以有助通渠，但唔係任何渠塞都適用。借助「熱水通渠」，係對於溶解油脂淤塞物比較有效嘅方法，但浴室嘅頭髮、毛巾纖維都係難以分解，所以效果就唔理想喇。
今次同大家介紹嘅係日本生活百貨十大最受歡迎嘅產品：BENLY YOU 水管分解毛髮除臭劑。顧名思義呢個產品係專解決頭鬆喺排水管積聚嘅問題，令水管回復正常嘅去水能力，消除管內污垢同惡臭，溶解水管入面嘅頭髮同灰塵，最重要係唔會傷及喉管。
▲實測前嘅頭髮，小編會測試下BENLY YOU 水管分解毛髮除臭劑嘅分解程度。
▲上圖：使用後1個鐘｜下圖：使用後8個鐘。
|
https://hk.ulifestyle.com.hk/activity/detail/103257/-30snoopyapm
|
為咗慶祝《史諾比：花生漫畫大電影》將會喺平安夜上映，apm特意舉辦「apm x 史諾比飛越夢想聖誕」展覽，喺6000呎嘅場地入面打造Snoopy 3D電影嘅經典場景！
展覽將會分為「Snoopy聖誕飛船」、「“Snoopy經典紅屋」 、「數碼聖誕樹林」、「Snoopy& Friends電影院」 、「Snoopy 65年珍藏展」、「期間限定pop up store」6大夢想聖誕主題區。在展覽入面Snoopy女朋友菲菲嘅立體雕塑仲會喺香港首度亮相！
全場最搶眼既一定喺全球最大嘅Snoopy聖誕飛船，有成30呎架！Snoopy將會化身成飛行員帶菲菲遨遊天際。而影相熱點就非Snoopy經典紅屋莫屬啦！花生漫畫入面最標誌性既狗屋將會加上聖誕裝飾，以 20呎高既身影出現喺大家眼前，呃like最啱！
聖誕節仲有好多靚景比大家影相架，即刻check>>2015聖誕影相好去處<<！
用App睇片‧賺積分‧換獎賞！
認住 U Fun 標誌「 」， App內睇文同睇片可隨時捕捉U Fun彩蛋， 換領現金券及禮品！
開啟 App 成為會員賺U Fun！
《幪面超人》x《超人》x《Spy Family》 10月進駐屯門期間限定店 3大限定品會場首賣！
泰式蛋糕200件！
即到《社群》參加！
|
http://www.yiuedward.com/2021/11/blog-post_26.html
|
又係搵topic 上電台分享秋冬食乜好就諗起呢間嘢，出奇地呢間咁好食嘅和食竟然冇乜嘢人講，佢係我心目中其中一間食水炊鍋同地雞土鍋飯隱世之選。
呢度好多和式食物有得俾你選擇，好似串燒，定食，火鍋等等，基本上你講得出乜嘢都有，而且最好嘅係識嘅人唔多，餐廳又坐得舒服，所以推介下俾大家。不過，你睇得我個page應該都真係好講究飲食的話，我會推介你主力食水炊鍋同地雞土鍋飯。
水炊鍋(みずたき)，說穿了就是源於博多的雞湯鍋，普通的水炊鍋大多使用昆布湯底，博多水炊鍋就會用上以雞骨熬煮而成，因為用上雞骨，佢嘅湯底非常清澈而且勁含膠質，充滿骨膠原。
當日就點左呢個日本地鶏のスープの海鮮鍋， 剩係排場都一流，蛤，日本蠔，海老，油甘鮫，日本魷魚，雜菜，二人前，基本上呢淨係食呢個鍋物都已經夠飽，如果你唔夠基本上可以追加唔同嘅食物，例如美國和牛、油甘魚鮫 、日本魷魚、日本蠔、海老，大蝦，蜆等等。
成個水炊鍋有三個食法，第一次先飲一口湯，感受佢嘅骨膠原嘅豐富，用上來自日本嘅華味鳥，淨係飲個湯頭都已經夠照。
第二個食法就係加完海鮮之後，湯頭會有唔同嘅分別，明顯再變得另一種鮮甜，多咗海鮮嘅調教之後又係另一個感覺 ，加上佢全部嘅海鮮都係大部份由日本嚟，好似蠔同魷魚，仲有最出色嘅油甘魚鮫，油甘魚鮫油脂同埋肥美，令成碗湯嘅層次多咗好多，而且樣樣海鮮都超好食。
其實仲加左菜，又多加味，不過玩法無咁唔同。
最後加上日本脆米飯，就煮咗個粥底飯，又係第三種食法啦，我個人最鍾意呢間食法，基本上層層遞進就好似一篇完整嘅文章有起承轉合一樣咁正。
地雞土鍋飯，又係唔算好多地方可以見到，另一間最常見嘅應該就係海港城，但係如果以地雞來講我覺得呢度嘅味道特別出色。用上日本青森縣米製作米飯，以去骨日本雞髀肉，又加上自家調過的竹炭汁去做，基本上佢攞出嚟嘅嗰一刻，全間餐廳都聞到個竹炭香，雞肉又滑又嫰，送埋個飯直頭係一流嘅享受。加多個茶，又可以變茶漬飯。
當晚其實都食咗好多唔同嘅日本食物，幾種唔同嘅串燒都好食，當中最好食嘅就係免治雞肉棒。
另外蛋卷都十分吸引，加少少酒飲，呢餐真心好完滿。
總之，水炊鍋與土鍋飯都係極級推介嘅選擇，特別係想見識水炊鍋嘅朋友，香港冇咩地方可以做到呢樣嘢，快啲黎試吓啦。
|
https://holiday.presslogic.com/article/326829/%E6%97%A5%E5%9C%93-%E4%B9%BE%E6%B7%A8-%E7%B4%99%E5%B9%A3-%E8%B2%A8%E5%B9%A3-%E4%BA%BA%E6%B0%91%E5%B9%A3-%E5%90%AB%E8%8F%8C%E9%87%8F
|
出國旅遊時通常都會兌換當地貨幣，其中日本嘅紙幣雖然因交易經常轉手，但多數都保持十分「乾淨」嘅狀態，可能同日本人生活習慣、紙幣嘅原材料等原因有關。曾有調查指多國嘅貨幣含菌量過萬！
日本係港人其中一個熱門旅遊地，想去當地旅行當然會換日圓，其中紙幣每日經手嘅人都非常多，但日本紙幣卻能保持相對乾淨嘅狀態，令好多網民感歎日本連紙幣都乾淨過人！不過佢之所以可以做到咁都有幾個原因。
除咗塑膠鈔票便於清理外，傳統紙幣好易因為被塞入口袋而變得皺掹掹，而且唔防水有時放喺袋唔記得拎返出嚟就掟落洗衣機洗，加上一張紙幣可能每日流通至唔同人嘅手裡，一般嚟講都好難保持新淨。
日本紙幣之所以與其他紙幣唔同有可能與日本人生活習慣有關，日本稅務專家龜田潤一郎曾經出書指好多企業老闆都係用長銀包，佢哋相信長銀包可以提供紙幣住豪華酒店咁嘅待遇，從而改善財運，令更多嘅紙幣「入住」佢哋嘅銀包。即使唔係用長銀包，大多日本人都用銀包裝紙幣，好少會直接將紙幣放入口袋，所以保存得較好。
此外日本有好多自動售賣機，如果紙幣太皺嘅話，極有可能被自動售賣機拒收，所以日本人都會盡量將紙幣保持筆直嘅形態，甚少會隨意摺疊。
根據日本「国立印刷局」，日本紙幣所用嘅紙張係由結香同馬尼拉麻蕉製成。結香樹皮可以製成繩索，亦常用於製作高級日本手工紙，其特點係既堅韌又耐用，唔易破損。
日圓回收快？
日本銀行數據顯示，10,000日圓紙幣平均壽命約為4至5年，而使用頻率較高嘅5,000日圓同1,000日圓紙幣約為1至2年，如果紙幣變髒或者受損，按照情況可以喺日本銀行全國32家分店作更換，所以市面上流通嘅紙幣大多都唔會用到破舊。
若紙幣被確認無法再使用後會回收再利用，用作廁紙、建築材料、辦公室用品等，或作一般廢棄物處理。
據外媒引述牛津大學工程科學系嘅教授指，佢哋曾做測試，歐元平均含有11,000個細菌，其中丹麥克朗逾40,000個細菌、瑞典克朗則含39,600個細菌。香港城市大學一項研究比較7個亞洲地區嘅鈔票，人民幣含菌量最高，一張人民幣含有178,000個細菌，比排第2嘅港幣多出16萬細菌！
|
https://www.unitexconsultants.com/post/%E5%8A%A0%E6%8B%BF%E5%A4%A7%E8%BF%9125%E5%B9%B4%E4%BE%86%E9%A6%96%E6%AC%A110%E6%9C%88%E8%90%BD%E9%9B%AA%EF%BC%9F
|
加拿大氣象學家表示安大略省將會係嚟緊25年來首次提早迎接寒冷同落雪嘅日子，有報導指多倫多及安省南部可能在10月尾出現零散降雨、寒冷天氣，而相比起舊年11月月初，今年更預計部分省份最快十月已經開始落雪。但今個星期多倫多氣溫又有回暖跡象，所以都係要密切留意當地氣象局公報。
好多人最擔心適應唔到加拿大嘅天氣，特別係冬天。雖然加拿大天氣四季分明，日溫差較大，相信好多人聽過加拿大冬天溫度會去到零下幾度甚至幾十度，但其實都淨係維持幾日，而且好在加拿大好多室內地方都有暖氣，市中心亦有地下街連接商場、店鋪、地鐵站、辦公室大樓，室溫都保持二十幾度左右，所以都唔使太擔心。
而喺香港，大部分人只要朝早留意天氣報告，睇睇溫度，都會大概知道選擇咩衫或者帶咩外套。但係去到加拿大落雪嘅季節，出門口返學或返工前就要習慣預多啲時間準備，例如要準備手套、圍巾、着厚羽絨，亦要換上防水雪地靴。
除左睇溫度，仲要留意其他方面例如交通情況，不論你搭公共交通工具定揸私家車，都最好要留意多方面消息，特別朝早嘅繁忙時間，要緊貼實時路面情況。而另外，有車嘅人士仲要預留時間鏟雪，尤其路面出現積雪嘅時候，亦都要準備定雪胎，如果唔係遇上較濕滑例如黑冰路段嘅話會比較危險。有興趣移居而選擇住獨立屋嘅話，記得要留意居住城市內的鏟雪規定，尤其係行人通道。不過鏟雪都係住獨立屋嘅獨有福利，可以自己打理自己屋企周邊都係一種樂趣黎嘅！
如果你準備緊今個冬天會移居加拿大，應該都開始收拾行李同時亦預備緊當地穿著嘅禦寒衣物。溫馨提示一下，原來香港買嘅羽絨嘅保暖功效去到加拿大係會減低架！有見及此，下一篇小編就會同大家分享下加拿大同香港禦寒衣物嘅分別，幫大家係加拿大過返個暖笠笠嘅冬天。
|
https://www.im3238.com/%E4%B9%BE%E7%B2%89%E5%BD%A9%E7%9A%84%E7%A5%9D%E7%A6%8F/
|
身為IT人，梗係識得用Illustrator 畫畫，唔識就唔會有呢度囉。
不過我鍾意就咁用顏色筆隨心畫畫，呢樣電腦不能代替。你諗吓畫條曲線，用Mouse點選鋼筆工具然後喺artboard 吓拉吓……放過我好嗎。
有人在義工隊攪乾粉彩畫聯誼活動，覺得幾易玩，於是報名參加。雖然下星期開始，但我早D買咗盒乾粉彩試玩。
原來一盒乾粉彩很很貴啊，就算我去中學年代文具舖買一盒普通24色都要接近一百蚊囉，有珍珠閃嗰D簡直係天價嚟囉，仲要準備一支定型劑保護作品。
其實呢排WFH，我唔可以返公司攞揮春，不如用乾粉彩寫揮春啦。塗底色好好玩，就咁整碎D粉彩，然後用手指掃吓掃吓就得。而家我研究緊用咩筆寫四字賀詞，唔通要似畫福字咁大陣仗？
|
https://fitz.hk/sports/running/%E4%B8%96%E4%B8%8A%E6%9C%80%E7%9F%AD%E3%80%8C%E9%A6%AC%E6%8B%89%E6%9D%BE%E3%80%8D-418%E7%B1%B3/
|
距離雖然短，不過參加者同主辦單位都好認真，仲有警車開路。
講究「正名」嘅跑友，好多都執著於「馬拉松」比賽，一定要有42.195公里 (26英哩)，其他距離就唔可以叫馬拉松比賽。所以，時下嗰啲「10公里馬拉松」、「5公里迷你馬」、「2公里親子馬拉松」，好多人都不以為然，覺得需要正名。
呢項 Micro Marathon 位於美國華盛頓州嘅胡士托 (Woodstock)。比賽全長只有0.26英哩，相等於418.4294米，如果喺田徑場衝外圈，真係一個圈都唔夠。活動圍繞一個市區廣場而跑。參加者除咗「跑」之外，亦可以去到廣場市集買下嘢，食下嘢，一家大細開心下。
賽道仲有補給站，不過大家食補給嘅時間，可能仲耐跑步。
大會話呢項活動係想鼓勵更多人投入運動，不過呢位先生就enjoy休息多啲。
|
http://www.kinseymama.com/2012/08/
|
哈哈哈...今日我地又為小小豬開左一個小PARTY，慶祝小小豬農曆生日啦！
我地今日都可以話人強馬壯，因為除左我地一家之外，仲請埋糖糖同小肥肥，仲有LULU妹一位朋友，一屋十二人為小小豬慶祝呀！
話明係生日PARTY，當然唔少得好多嘢食，大部分嘢食都係小豬媽為左同小小豬慶祝生日已整，真係辛苦晒小豬媽，亦都證明小豬媽係錫到小小豬燶呀！
就係咁，我地又過左一個又開心又飽飽嘅晚上。希望大家都係一樣，有機會再一齊玩過食過開心過！
話明係生日派對，又點少得生日禮物呢？糖糖同小肥肥都分別送左禮物俾我同小小豬呀！
真係多謝兩位好姊姊，佢地真係好錫小小豬同我，好開心亦好感動，好朋友.....一切都在心中啦！
經過三日由我地帶返學校之後，今日小小豬又有一個新挑戰，就係自己搭校車返學啦！
其實今日都仲係親子返學，不過就俾小朋友自己嘗試搭校車返學，家長就自己去學校。
由於之後有朋友教落，唔可以同小小豬SAY BYEBYE，放左佢上車之後就唔好回頭望，咁就唔會有拉扯。所以我就照做，放低之後就即走，行到好遠遠先敢裝佢。
到左學校，我地又搵個位置嚟裝佢，只見小小豬傻吓傻吓咁跟老師入學校，仲唔洗老師抱，自己行入課室添。
小小豬第一次自己搭車返學，係上車同落車過程都好叻仔，完全冇喊冇扭計，真係要俾個叻叻佢呀！
Alice講得啱，仔仔冇親人係身邊係正常啲呀！
萬眾期待嘅日子終於來臨，今日就係小小豬第一日返學嘅大日子啦！
其實今日都係返一個鐘頭，等小朋友感受一吓學校生活。小小豬上半部都做得幾好，識得自己拎玩具返埋位玩，又識得收拾玩具放回原處(當然就唔係全程玩同一種玩具，仲有時唔坐底要起身玩)，不過都係冇扭計嘅。當做體操時都有趕住老師一齊做(不過就比較慢左兩拍)，玩大型車車時又肯自己去玩。
但一到下半部分，入課室聽老師講故事時就開始出事，班入面十個小朋友，都只係得三個需要家長陪入課室(當然係有我份啦)，依個小小豬要陪都不止，仲要坐上我大脾上面，痴到實一實，真係俾佢激C呀！
之後食茶點都叫做OK啲，不過因為依個為食豬實在太為食，一見啲餅餅就要即刻食，未識等埋其他小朋友(已經係屋企教過好多次，不過都仍然係咁，真係冇佢收呀)。
整體上今日小小豬表現都真係麻麻地，唔知係唔係全班佢最細嘅關係，感覺上其他小朋友真係叻好多，又唔見佢地有喊同扭計，又好似識講好多嘢咁，都有一刻驚小小豬同其他同學未必可以一齊玩。
不過，今日都係第一日返學，嚟緊仲有成年時間，可能到最後小小豬會好叻叻，同其他同學仔會一齊學習得好開心啦！
希望小小豬可以快啲適應，鐘意校園生活，咁就可以開開心心咁學習啦！
話說好耐之前都買左一隻DUFFY俾自己，打算搵一次帶埋佢入迪迪尼影相。但....都小小豬同行時，又點可以帶到DUFFY呢？所以DUFFY一直都係我地張床上面，做左一個陪襯品。
小小豬唔知係唔鐘意DUFFY，定係唔識佢，所以擺左係床尾都有一段時間，佢都冇同DUFFY有親密接觸(亦都可能佢係太愛MICKEY，第二個佢睇唔上眼)....哈哈！
真係好少見小小豬笑得咁燦爛，唔通佢開始鐘意DUFFY？大家放心，小小豬都好乖，同DUFFY玩之後就放回原位，係一個好有手尾嘅小朋友嚟呀！
|
https://wonderworldculture.com/2023/09/05/%E7%BE%8E%E8%82%A1%E5%A5%BD%E5%94%94%E6%8E%82%E5%92%A9%EF%BC%81%EF%BC%9F/
|
美股好唔掂咩！？
近幾個星期，常傳美股要大調整，我真係覺得莫明奇妙，美國摩通仲懶擔心咁奇怪點解投資者對美股咁有信心。
真係扮晒野！
如果我可以直接質詢摩通既分析員，我真係想問，咁就當美國企業其實無咁掂，咁我想問，如果我放左d美股，d美金放喺邊？
全世界都因樓房大過剩出現大狀況，特別亞洲，隨時陷入超級大衰退，難道投資者咁偉大從美股套美元出嚟購買各地既房地產信託基金或直接買樓房拯救全世界？！
如果將美金拎去買比特幣得嘛？你唔係呀嘛，比特幣跌勢咁明顯，你仲椿個頭埋去？走都走唔切啦！
我唔係講美股唔會有調整，大趨勢下，環球各巿場也要向下調整，但就算美股跌，都係最輕微，反彈亦係最快最急，與其將美股賣出套現擺喺床下底，不如揸住，由佢跌跌升升。
只要美股唔係要跌三年，仲唔係跌到好深，同埋最緊要係夠力反彈，我就費時煩，keep 住算，買嚟買去心都亂埋，阻住我學科技！
前一排，華爾街d金融機構又吹NVIDIA 其實無咁值錢，人工智能被高估價值，又乜又物！NVIDIA 跟住係有跌既，但好快又升返，而且幾乎每股要破500元美金。
邊班散戶咁蠢，放貨比華爾街班人呢？睇住吖，呢班專業粉皮仲會繼續吹低NVIDIA ，因為佢地唔夠貨，要集貨！
|
https://onesportpro.hk/soccer-life/%E3%80%90%E8%8B%B1%E8%B6%85%E7%9F%AD%E6%89%93%E3%80%91%E7%87%95%E8%B1%AA%E8%8A%AC%E8%B2%A1%E5%9B%B0-1%E6%9C%88%E5%A5%97%E7%8F%BE%E6%94%BE%E4%BA%BA%EF%BC%81%E6%9B%BC%E8%81%AF%E6%9C%89%E6%9C%9B%E6%88%90/
|
曼聯同C朗解約後，急須搵鋒將代替，一直盛傳PSV燕豪芬嘅加普，係曼聯心目中嘅頭號人選，但隨住加普今季喺荷甲大放異彩，加上喺世界盃亦有水準演出，令其身價進一步上揚，唔少球會吼到實，想簽佢都肯定要使唔少錢。
不過，英國《鏡報》日前報導，目前排荷甲第三嘅燕豪芬，目前正陷入財困，會方要盡快賣主力籌錢，有價有市嘅加普，將會成為首位套現對象。
事實上，喺今夏嗰陣，曼聯領隊坦哈格，曾經同加普傾過加盟意向，雙方亦情投意合，不過曼聯同燕豪芬傾唔掂轉會費，最終曼聯買咗安東尼而棄加普。
走唔成之後，加普今季喺荷甲入9球、12次助攻，兩項數據都係聯賽第一，去到世界盃，加普更有3球進帳，頭槌、左右腳各入一球，相當全面。
由於曼聯同加普已經傾好晒，燕豪芬只要同曼聯斟掂轉會費，加普就可以成行，《鏡報》指燕豪芬為加快成事，願意只收取約5000萬鎊轉會費，如無意外，1月前就會有好消息公佈。
Prev上一篇年薪16.5億 搵到2030！C朗接受沙特球會報價 因為真係冇得揀？
|
http://www.kinseymama.com/2014/10/blog-post_6.html
|
謝謝公關姐姐邀請，最近小小豬食到「Body-SOS寶健先鋒」出品嘅「資優樂健康軟果」。
其實我一向都唔會俾太多糖小小豬食，一嚟驚食得太多甜食對身體唔好，二嚟又怕食得多糖會影響小小豬個正餐食量，影響胃口就唔好嘛。
不過，將心比己，一個小朋友又點可以唔食零食呢？所以我平時都只會係等小小豬乖嘅時候俾幾粒佢，當係一個獎勵，加上我對零食都幾揀擇，所以小小豬食嚟食去都係得嗰幾款呀！
當然係未俾小小豬試食之前，我自己都有試食。整體上感覺都唔錯，我覺得個口感就好似我地平日吃橡皮軟糖，煙煙韌韌但又唔會黏牙。味道方面就係天然嘅果味而且一啲都唔覺得甜添。
依家小小豬零食購買名單可以加埋依一款 「資優樂健康軟果」啦！
|
https://www.hlychoccico.com/products/jp-ipocare-ex-clarifying-lotion-200ml
|
🚩含有維生素 D3（膽鈣化醇）嘅角蛋白！
👉🏻可以有效乳化皮膚角質層，令到死皮細胞唔會變硬，防止皮膚長出油脂粒！
🚩精選薏米籽提取物、膽鈣化醇、洋甘菊花提取物、尿囊素、甘草酸2K！
👉🏻可以有效滋潤肌膚，保持肌膚光滑！
🚩含有角鯊烷、荷荷巴籽油美容成分！
👉🏻性質溫和，低敏不刺激，能夠增強皮膚保護屏障，減少水分嘅流失，免使皮膚遭受乾燥、發炎！
沐浴或洗臉後，取適量塗抹於面部、頸部和胸口，配合Ipocare - EX 除疣專用美容液使用效果更佳！
|
https://flyformiles.hk/929/ae%E6%96%B0%E6%8E%A8%E5%84%AA%E6%83%A0
|
由2014年1月11日至2月15日，憑美國運通卡或者其他電子付款方式消費到Lee Gardens購物區包括希慎廣場、利園一期及二期、利舞臺、禮頓中心、希慎道壹號、希慎道 18 號及禮頓道 111 號之零售及餐飲商戶（「參與場地」）之零售及餐飲商戶簽賬，即有著數！
須為「亞洲萬里通」會員。
付之金額將不會計算在內。
2. 參加即獎時必須出示即日的商戶收據正本及美國運通卡簽賬單正本。
3. 會員/客戶須於 2014 年 1 月 11 日至 2 月 15 日期間前往希慎廣場 2 樓或利園一期2樓之美國運通專櫃﹝開放時間: 上午 11 時正至晚上 10 時 30 分﹞，出示合乎消費要求之即日收據正本，方可換取抽獎券。
4. 會員/客戶必須於推廣期內將填妥之抽獎券放入抽獎箱。過期遞交將不會接受。
5. 得獎者須親身領獎並於領獎時出示抽獎券之客戶存根。
2. 介紹朋友申請國泰AE，勁賺里數～！
簽唔夠唔緊要，介紹人申請國泰AE仲抵玩呀！
於推廣期內推薦摯友即場申請美國運通國泰航空信用卡，可獲最多額外4000里！
小斯呢排搭廉航多，搞到我冇貴賓室用，真係申請返張黎屈個lounge用下都好呀！
呢個推薦親友優惠絕對推介！
有乜special offer? 睇下吸唔吸引？
如果介紹人申請CX AE尊尚個張卡：
受薦人：可獲1500里 + 高達76000迎新獎賞，包括：
2000 early bird bonus即係包佐網上申請個1000里？
點解蘋果唔計？
蘋果唔計係因為年幾前，希慎有個推廣係俾人換果籃，之後有班人買完蘋果野之後，換完果籃就退貨，玩串左個場，搞到希慎之後所有推廣都唔計蘋果……
諗起都嬲都爆炸……
同埋，其實AE係10月個陣都推出過同一個推廣，不過個地點係又一城，內容同宜家希慎個個一模一樣。
請問呢張卡要WAIVE年費難嗎？
|
https://www.letseatoutdiary.com/%E9%A3%9F%E5%93%81%E9%A1%9E%E5%9E%8B/%E7%94%9C%E5%93%81/%E5%8F%AF%E6%84%9B%E5%8F%88%E5%8F%AF%E6%81%A8%E7%9A%84%E5%BD%A9%E8%89%B2%E5%B0%8F%E7%94%9C%E7%AD%92/
|
平時甚少逛嘅Q幫娜娜團購，一係唔出，一出就係非常吸引嘅優惠。今次半價食Crepe，用$15買到$30現金券，任選色彩繽紛，極之吸引嘅法式薄餅。
分開兩次幫襯，兩次都係選擇同一個Double Jouir Crepes組合，由蛋糕、水果同醬汁組成，自由配搭鍾意嘅材料。
第一次食，選擇左黃今今嘅組合，又香蕉、又芝士蛋糕，拎上手都係黃色嘅。餅皮煎得好薄，薄得黎亦非常軟熟幼滑。無錯，皮薄都可以好滑，係無粒粒唔鞋口嘅幼滑。餅皮有微微嘅蛋香味，亦算煙韌，就算只配搭鮮忌廉，已經好滿足。鮮忌廉係低脂忌廉，相信亦係低糖少甜，佢話係由日本大阪入口嘅低膽固醇植物脂肪鮮忌廉，所以奶味較為突出，亦無一般鮮忌廉嘅油膩感。鮮忌廉最誘人之處，莫過於其滑不溜口嘅口感，一大啖送到入口，總會滑溜到唧番出嘴角。
選擇左芝士蛋糕，並唔係結實嘅餅型芝士蛋糕，而係比較腍身、鬆軟嘅日式芝士蛋糕。可能因為配上濃甜嘅可可醬，芝士味道並唔突出，只有淡淡奶味。加上新鮮嘅香蕉肉，就係一個非常豐富嘅下午茶小食。
第二次到訪，選擇全新嘅配搭，希望食到唔同材料嘅味道。今次呢位職員小姐嘅手勢，明顯比上次果位好，材料配色亦較上次吸引。中間一大舊布朗尼餅，未食已經見到兩層朱古力嘅顏色，口感比芝士蛋糕更結實，亦有少少脆脆口感，中間係濕潤極濃郁嘅朱古力蛋糕。明顯布朗尼餅比芝士蛋糕更勝一籌。加上酸酸甜甜嘅草莓同焦糖漿，亦不失為一個好配搭。
除左食餅之外，邊等邊睇住個製作過程都係一種享受。就好似玩Flash Game咁，左邊唧啲，右邊加啲，再捲成一個雪糕筒形狀，實在過癮。得閒又可以望下櫥窗上色彩繽紛嘅食物模型，區區消磨三、四分鐘等候時間，真係太容易。
可麗餅Crêpe，可愛嘅名稱，係甜魔又愛又恨嘅美食。
頭痛﹕件件都色彩繽紛好吸引，又可以自由選料，選擇太多，花多眼亂，唔知揀邊款。
可恨﹕材料同熱量成正比，材料越豐富，付出嘅代價越大，而且仲有最邪惡嘅鮮忌廉。好彩Mazazu Crepe提供低脂忌廉，減淡罪惡感。
如此可愛又可恨嘅甜品，多得團購，補番$7差價，只需付出$22就可以食到。
平時食甜品只會諗到去甜品舖坐低慢慢嘆，同樣都係三十幾蚊嘅價錢，Crepe係另一種邊行邊食嘅甜品選擇。
|
https://www.mrmiles.hk/bea-world-mastercard/
|
東亞銀行BEA World Mastercard 迎新享HK$500現金回贈！
東亞銀行World Mastercard：呢張卡申請個陣可以比你自行選擇獎賞方式，可以揀儲里數遲啲用嚟換機票又或者簽賬獎賞當食飯卡/外幣簽賬卡用。里數方面係本地簽賬做到HK$5/里，抵過出面大部分卡要HK$6/里。而且獎分仲可以儲5年，兌換里數仲免手續費㗎，可以慢慢儲夠先一次過換啦！或者可以拎嚟當食飯/外幣簽賬卡用，全港餐飲同網上外幣簽賬有6X獎分。無論揀邊款獎賞計劃，亦可以用埋Mastercard Pay with Rewards用獎分直接繳付簽賬。想賺到精明就記得要配合埋「東亞日．手機付款」優惠，指定類別（香港快餐店/餅店/咖啡店）簽賬更可享高達10.4%回贈。呢張卡最近仲降低咗年薪要求，只需要HK$12萬就申請得！
迎新如下👇：
東亞銀行 World Mastercard嘅信用卡積分可以點用？
答：東亞銀行 World Mastercard嘅信用卡積分可以儲5年，可以用嚟找卡數或者兌換里數都得。
東亞銀行 World Mastercard嘅積分兌換里數洗唔洗比手續費？
答：東亞銀行 World Mastercard嘅積分兌換里數係免手續費。
東亞銀行World Mastercard日常簽賬做到幾多回贈？
答：東亞銀行World Mastercard本地簽賬HK$5簽賬= 8獎分 = 1里數，如果唔想keep咁多卡只用一張所有日常簽賬$5=1里已近乎最好。
於eatigo、Chope預訂泰國或新加玻餐廳可享折扣優惠！ Mox Credit過數免手續費! 上限因人而異! HSBC EveryMile信用卡專享簽賬優惠！每階段首$15,000海外及外幣簽賬全部都係$2/里！無最低簽賬要求！ AE積分點用好？最新兌換萬豪積分有Bonus！換Asia Miles或換Avios抵唔抵？想極大化AE積分價值就換萬豪積分嚟換奢華酒店！
|
https://hkgpao.com/articles/1030370
|
美國1865年廢除奴隸制度，但美式奴隸制度以另一種形式借屍還魂。喺全球經濟瀕臨崩潰嘅呢一刻，世界各國嘅存在價值，原來係割肉捐血供養美國霸權，做美國嘅奴隸。
美國面臨近40年最嚴重嘅通脹危機，9月通脹率高達8.2%，比預期高多0.1個百分點，真係高處未算高。為咗唔畀通脹去到雙位數，美國聯儲局唔使用腦，剩係不斷大幅加息就得㗎喇！有乜嘢好得過既可以救市，又可以損人利己？
普遍估計，嚟緊兩個幾月，聯儲局好大機會繼續喪加息，世界各國嘅經濟肯肯定會雪上加霜。
美國向全世界輸出經濟危機、輸出通脹、輸出恐懼，令到好多傳統智慧失靈。老一輩嘅人總會話，世界唔安寧，黃金至穩陣，但大家有冇發現，就算俄烏打到hehehumhum，股市跌到乒鈴嘭唥，呢排金價冇乜點升，近排現貨黃金價格甚至跌到每安士1,650美元。眾人皆醉，美元獨「升」，當最好嘅避險聖地黃金都唔保險嘅時候，黃金hihi，全球hihi，美元haha，美元嘅霸權地位就更加堅固喇！
「死道友不死貧道」，美國持續加息，某程度上等同進一步榨乾全世界。
點解咁講？睇返今年截至9月27號嘅世界各大貨幣表現，主要貨幣都出現大幅貶值。當正美國係大佬嘅英國、日本，佢哋嘅英鎊、日圓齊齊仆直，貶值幅度超過20%；抗壓能力較強嘅人民幣都貶值咗11.21%；唯獨美元自己好晒，升值18.71%。當匯市壓力山大，美元成為投資首選，於是市場上出現大量購買美元資產、拋售自身國內資產同資金外流嘅情況。呢啲錢主動投懷送抱，向美國霸權供書教學。當市場恐慌情緒高漲嘅時候，呢個情況越嚟越勁。
美國本來好難保住霸權地位，但當煽動咗一場俄烏戰爭，導演咗一場環球經濟危機，美國成功製造咗割韭菜自肥嘅黃金機會。加息累街坊雖然可恥但有用，而且相當有用。大石砸死蟹，美國帶頭搞冧全球經濟，泵水救自己，但你有你鬧，美國仍然繼續加，加加加加加，加到美國吸飽血就加完㗎喇！有乜嘢爽得過我鋸完你一頸血，你仲要無條件好似英國、日本咁繼續做我嘅跟班，想反抗都唔得？咪就係等加息退潮嘅時候鋸多你刀囉！
如果問，美國嘅日子點解咁疏乎？本俠會答：當美國榨乾全世界，當霸權當地球係農場，當美國以外嘅人通通變成霸權私產一樣嘅豬牛羊雞，賣肉賣血賣腎只求取悅美國，咁都唔疏乎，真係有鬼！
|
https://hkppltravel.com/71256/uncategorized/%E9%87%91%E9%90%98%E8%8C%B6%E9%A3%B2%EF%BC%9A%E3%80%90kiki%E8%8C%B6%E9%A3%B2%E8%B8%8F%E8%B6%B3%E8%8C%B6%E9%A3%B2%E7%95%8C%EF%BC%81%E5%BF%85%E8%A9%A6%E6%B6%88%E6%9A%91%E9%A3%B2%E5%93%81%E9%85%B8/
|
台灣過江龍Kiki品牌跨足茶飲界，今個夏天仲推出多款消暑特式茶飲，為大家降溫！新茶飲「葡萄沙冰」酸甜清爽，葡萄解渴又有益身體、「百香果沙冰」同樣香甜，仲含有豐富維他命A及C，係健康既消暑佳品！仲有「芒果貴妃荔枝奶昔」味道超夾，充滿熱帶風情，岩晒夏天飲！而家仲新推出左「隨心配」系列，客人自己選擇想要既茶底，再自選心水奶蓋，搭配出最岩自己既口味！奶蓋選擇亦比市面上多，除左傳統「芝士海鹽」，仲有「焦糖堅果」同埋全新口味「紅莓奶蓋」等等！而珍珠亦有四款選擇，包括超獨特既KiKi椒麻粉炮製而成「川味珍珠」，同埋中式涼茶口味既「夏枯草珍珠」，你又敢唔敢試？
▲今個夏天新推出既葡萄沙冰(HKD$38)非常解渴，葡萄仲可以滋養身體，減低心血管疾病的風險，係健康之選！
▲百香果沙冰(HK$38) 果味香濃，酸甜滋味，夏天消暑必備！
▲芒果貴妃荔枝奶昔(HKD$38) 芒果同荔枝都係夏日聖果，配搭得宜，奶昔亦夠香滑！
▲為響應環保，KIKI茶仲推出兩款特製吸管套裝(HKD$39)，代替膠吸管，支持環保，值得推薦！
▲位置金鐘太古廣場既KIKI茶飲，店舖環境舒服寬敞，打卡休息都唔錯！
|
https://metroeducationplus.com.hk/22657/dse-%E5%B0%8F%E8%96%AF%E8%8C%84-%E6%9C%B1mic/
|
DSE文憑試放榜在即，各位應屆考生未來想向哪方面發展？
小薯茄為代表的人氣網上短片製作團隊，近年來愈發走紅，拍網片成為不少年青人嘅愛好，亦有愈來愈多年青人加入網絡界成為Youtuber，因此我哋特意邀請咗《小薯茄》幕前成員之一「朱Mic」，分享當年DSE放榜嘅心路歷程，並就過來人身份將成功入行嘅貼士傳授俾各位應屆DSE考生！
朱Mic今次率先為大家公開當年DSE考試成績及加入小薯茄嘅原因，立即去片！拉落啲仲可以睇埋文字足本版。
想知小薯茄招募全過程？即睇Part 2！
朱Mic答 : 因為我中學嗰時有讀BAFS，覺得與ECON相關嘅嘢幾得意，本身有啲興趣所有就揀咗呢一科，第二就係睇成績，因為當時我BAFS成績都Okay，讀得都算上手同快，所以我就揀咗呢一科。就算大家揀學校或揀科，我覺得最緊要都係睇興趣先，因為如果冇興趣好難讀得好。
朱Mic答: 中六畢業之後去咗一個Grad Trip，當時嘗試拍低自己去旅行嘅過程，然後發現原來紀錄生活呢件事都幾得意，然後去到大學Year 1就開咗個Youtube Channel，嘗試自己營運，發現我對拍片都幾有興趣，變咗一個新嘅興趣，因為自己本身鍾意打鼓，不嬲都淨係讀下書打下鼓比較普通，有咗呢個興趣之後，做多咗呢樣嘢，探索多咗，見嘅嘢都多咗。
朱Mic答: 嗰陣都有少少Lost，因為自己讀緊嘅嘢同想做緊嘅嘢有少少唔同，例如我讀緊Business，但我想做Media同網絡相關嘅嘢，當時都有少少Lost，諗自己有冇做錯決定，但最後我都係好簡單Set咗個Goal俾自己，如果我畢咗業兩三年嘅時間，我會好努力做關於網絡嘅嘢，會好努力拍Youtube，咁如果冇乜成績先返去做返商科嘅嘢，但好好彩地喺臨畢業前參加咗小薯茄嘅幕前招募，最後成功咗，而小薯茄都俾咗一個平台俾我發展自己嘅興趣。
朱Mic答: Year 1就開咗個Youtube Channel，嘗試過拍好多唔同類型嘅嘢，例如Vlog、綜藝等，接觸咗好多唔同嘅器材，發現咗自己好有興趣。小薯茄係我一個睇開嘅Channel，我好Buy佢哋嘅Concept，小薯茄影片節奏好快，片長比較短，有時會因為一個劇情反轉，好容易就出到嗰件事。呢個咁快嘅節奏同咁幽默嘅方式，感覺非常網絡，我好鍾意呢個方式，所以想加入小薯茄。另外因為小薯茄規模大，入到嚟都俾咗好多機會我去學習及展演自己，所以當知道小薯茄有幕前招募就好快去參加。
朱Mic答專訪共有三集，同大家分享佢演藝路上嘅故事，繼續留意我哋頻道，其他精彩內容即將上架！
|
https://holiday.presslogic.com/article/136828/%E8%B2%93%E9%A0%AD%E9%B3%A5%E8%BA%AB-%E5%8F%B0%E7%81%A3%E6%8E%A8%E8%90%8C%E7%88%86%E8%B2%93%E9%B3%A5%E6%89%AD%E8%9B%8B-%E4%BC%81%E9%B5%9D-%E9%BA%BB%E9%9B%80-%E5%8F%B0%E7%81%A3%E8%97%8D%E9%B5%B2%E5%85%A8%E8%A2%AB%E8%B2%93%E5%8C%96
|
唔理你係貓控、鳥控定動物控今次台灣推出嘅依一個系列都會令你忍唔住望多兩眼。
近日有台灣插畫家白色吉米就連同一間模型製作公司意識型態推出一系列高萌「貓鳥」扭蛋，完美將主子同唔同嘅鳥類合體。
其實之前喺過去韓國都曾經推出過一系列嘅狗鳥扭蛋。
不過就一直等唔到有主子嘅系列推出，所以佢哋就決定要自己做一套。
佢哋最終揀選咗麻雀、文鳥、企鵝、貓頭鷹、玄鳳鸚鵡及台灣藍鵲等6種鳥類作為原型，加上超可愛嘅主子，真係好得意呀！
|
http://cocoonbridal.com/cocoon-news?start=22
|
經過cocoon & Loveshots 專業造型團隊最後選出 Tanny & Daniel 成為得獎者, 恭喜哂！
各位如果將會拍攝婚紗照又想睇下Tanny & Daniel 影靚相既過程,記住密切留意我地facebook既update啦！
參加者只需以電郵方式寄3至5張生活照及聯絡電話到 This email address is being protected from spambots. You need JavaScript enabled to view it. (每張照片不大於1M)，即可參加選舉。
得獎名單將於 2013年5月10日 於 www.cocoonbridal.com 及www.loveshots.com.hk公佈，並有專人於活動後1個星期內通知領獎。
每對參加者最多獲獎一次。
若因未能聯絡、提供資料不正確或不齊全、於限期內未能依指示領獎，Cocoon Bridal及 Loveshots有權取消其領獎資格。
得獎者必須親自領獎及須提供身份證明文件以核實得獎者身份。 所有獎品均不得轉讓、不得退換、不可兌換現金或其他優惠。
所有獎品需於指定日期內拍攝。 參加者提供之比賽相片及個人資料可能會被用作其他推廣用途。
參加者應細閱所有條款及細則，並須同意接受此活動之一切細則及條款。 是次推廣只適用於香港特別行政區。
Cocoon Bridal 及 Loveshots保留一切活動之最終決定權，包括更改活動的條款及細則、獎項及其他安排，而不作另行通告。 上述活動細則，僅限於是次活動專用。如有異議，Cocoon Bridal 及 Loveshots保留最終決定權。
|
https://onesportpro.hk/soccer-life/%E3%80%90%E8%8B%B1%E8%B6%85%E3%80%91%E8%B3%93%E7%A6%8F%E7%89%B9%E5%89%8B%E6%9B%BC%E5%B8%82%E9%9B%99%E9%9B%84%EF%BC%81%E5%86%87%E4%BB%BD%E8%B8%A2%E4%B8%96%E7%9B%83-%E6%9D%B1%E5%B0%BC%E6%89%93%E7%88%AD/
|
無緣世界盃，化失望為動力，中鋒艾雲東尼梅開二度，賓福特爆冷作客2:1挫曼城，今季成為曼市雙雄尅星。
賓福特季初曾以4:0大勝曼聯，今仗再贏曼城，球會歷史上第3次一季內同時擊敗曼市雙雄，之前已追溯至1936-37及1937-38年球季。
曼城今季第2次落敗，球員有疲態、推進亦冇以往順暢，哥迪奧拿賽後承認，賓福特值得取勝，除防守夠深度，高Q大棍踢法收效，令曼城防線未能制止攻勢。
高大中鋒艾雲東尼今季表現不俗，曾有入選英格蘭世界盃大軍嘅機會，可惜最終榜上無名，疊埋心水砌英超，開波16分鐘，即以身材優勢，頭槌破網開紀錄。
曼城上半場完結前，由菲爾科頓勁射扳平，但之後火力失靈，奇雲迪布尼、艾寧夏蘭特未如之前般極有威脅，反而賓福特反擊更堅，去到補時8分鐘，乘曼城空群搶攻，展開超高速快攻，最後由艾雲東尼近門撞入，贏2:1完場。
賽後艾雲東尼喺IG出po，張相係自己慶祝，用兩隻手指掩住耳仔，被外界認為係向修夫基示威。因傷落選英格蘭嘅右閘列斯占士，就引用摩佬金句、現已成為著名meme圖嘅“if I speak i’m in big trouble”嚟回應，至於同樣落選嘅中鋒譚美阿巴謙，亦用咗一個emoji嚟回應，唔敢多加comment。
曼城超熱W不保。
呢張相幾型。
至於稍後時間出擊嘅利物浦，主場3:1挫修咸頓，達雲紐尼斯打番場好波，梅開二度，另一球來自法明奴。
世界盃大軍名單已公布，仲有一輪英超，有冇球員出事？李斯特城雖然2:0挫韋斯咸，但剛入選英格蘭國家隊中場占士麥迪臣，上半場被換出，好彩之後李城領隊羅渣士話麥迪臣無大礙，可如期出戰世界盃。
|
https://inews.hket.com/article/2701461/%E3%80%90%E7%96%AB%E5%B8%82%E7%87%9F%E5%95%86%E3%80%91%E6%98%9F%E5%B7%B4%E5%85%8B%E5%A4%96%E8%B3%A3%E6%8C%87%E5%AE%9A%E9%A3%B2%E5%93%8120%E5%85%83%E3%80%80%E6%98%9F%E6%98%9F%E9%80%81%E4%B8%8B%E5%96%AE%E5%85%8D%E9%81%8B%E8%B2%BB?mtc=20009
|
新冠肺炎疫情持續，晚市繼續禁止堂食。星巴克乘着20週年慶祝活動，推出一系列優惠和推廣活動，包括晚餐外賣優惠。只要每日下午5時起，食客凡外賣一件食品和一杯飲品 （包括中杯裝或以上手調飲品或罐裝或樽裝飲 品），即可享8折優惠。
由即日起至7月31日，亦可在指定外賣平台，包括星巴克「星星送」、foodpanda及Uber Eats，可用優惠價20元，購買指定手調飲品。例如粉桃啫喱綠茶、極粹烏龍啫喱鮮奶抹茶、芒果抹茶星冰茶等。若以星星送下單，更可免運費。
另外，食客於每周二及周末，於指定分店購買指定手調飲品，亦設有20元優惠。
同時，更設有其他不同飲品、食品優惠，包括全新推出20週年飲品禮券套裝。禮券套裝售590元，包括20張中杯裝手調飲品禮券；1張TEA-OLOGY系列手調飲品優惠券，憑券可以20元，換購大杯裝限定飲品一杯；以及1張指定食品八折優惠券。優惠期截至8月2日為止。
至於商品優惠，購買指定商品，可享不同折扣，包括購買兩件可享8折優惠、三件75折優惠，及 四件或以上7折優惠。
疫情肆虐 靠科技拯救零售業？
|
https://karob-baby.com/product/%E6%97%A5%E6%9C%AC%E8%BF%AA%E5%A3%AB%E5%B0%BCfrozen%E5%B9%BC%E7%AB%A5%E8%A5%AA%E4%BB%945%E5%B0%8D%E5%A5%97%E8%A3%9D-%E5%96%AE%E4%B8%80%E5%B0%BA%E7%A2%BC9%EF%BD%9E15cm/
|
上次Champion頸巾爆賣後，又新返另一款日本頸巾 黎緊下星期凍就岩曬。
小朋友對自己鐘意既野，絕對係去到 狂熱程度 ，由其係對車車 ，成日要儲埋一套套不同系列 。
而今次既 新幹線襪仔 亦以一系列五款套裝 ，仲以不同顏色出場，著足星期一至星期五 。
宜家優惠只係百零蚊就買到日本高質迪士尼涼鞋。
另外，袋既格數同格既位置設計都係方便返靚媽們，包括袋內旁邊有有放奶樽位置，袋既前方同背部位都設有袋位，方便放唔同既物件。
|
https://flyagain.la/51121/
|
好消息！英國航空平機票嚟啦！近排好多粉絲都等緊英航出優惠，依家卒之有平啦！
12月31日前出發，香港出發英國和歐洲經濟客位來回機票低至HK$4,800起，World Traveller Plus高級經濟客位來回機票低至HK$11,780起。Club World商務客位機票HK$36,960起，頭等機位票價則為HK$66,960元起。
英國航空由香港飛倫敦仲可揀空中巨無霸A380航班，未試過真係要試下，航點遍及多個歐洲城市，例如經倫敦飛往紐卡素探索《哈利波特》電影霍格華茲魔法與巫術學院拍攝場景「英國安尼克城堡」、飛往愛丁堡到訪「愛丁堡城堡」，或者飛往布拉格欣賞「捷克布拉格城堡」等等，感受歐洲各地風情，歐洲目的地包括：奧地利、比利時、捷克、法國、德國、希臘、冰島、意大利、荷蘭、西班牙、瑞典、瑞士等。深度玩歐洲或者Openjaw都適合。
經濟艙香港來回各航點連稅計：
提提大家：用匯豐銀行萬事達卡於英國航空網站訂購機票，輸入優惠代碼”HSBCMC2017“，更即時享有額外9折優惠。
|
https://eatwo.info/?p=12214
|
大窩口基本上可以話係美食沙漠，兩個人要喺附近搵食唔容易，良心小店更罕見，通常要行到荃灣或葵涌搵食。近一年有一間咖啡店座落大窩口國瑞路，門口光潔雪白，予人一種悠閒舒適感，到底選址呢區做食肆，質素可否留住附近居民呢？
咖啡店室內同樣以白色為主調，裝飾亦貫徹一般文青咖啡店，不過望到廚房內部昏暗非常，有種殘舊嘅感覺。位置只係縉庭山隔離，加上座落鹹田村，同時有村屋居民同私樓住客幫襯，可謂附近居民嘅飯堂，獨市經營的確有優勢。食物味道基本不過不失，有待改進，只係出餐速度緩慢，根本做唔切，大部份客人都係坐著乾等，門口等待外賣嘅客人表示，逾30分鐘都未有出餐。
試試日式咖喱手打漢堡扒蛋包飯 $58，心裏本來諗蛋包飯應該幾穩陣，點知蛋包飯竟然無蛋？大家無睇錯！店員落單後15至30分鐘前嚟道歉表示無蛋，食材售罄嘅情況本來都好平常，一般會更換其他食物或取消order，但店員指已經截單，唔可以換其他食物，只能將蛋改為罐頭午餐肉。其實可以取消order，做法等同政府逼大家揀接受定離開，只能二揀一，但小編等待太耐真心肚餓，附近亦無其他餐廳揀，唯有硬食。
味道呢？手打漢堡扒肉質可接受，略厚實，尚算軟腍，不過咖哩汁絕對唔似咖哩汁，入口超鹹，咖哩味欠奉，基本難以繼續食落去，感覺似人流多唔夠分，咖哩磚落得唔夠，似溝水再溝調味料。而白飯亦偏乾，加上冷氣太低，冷氣直接吹向食物，不消半分鐘，白飯通通變涼。
睇睇另一道最穩陣嘅All Day Breakfast 雪山英式全日早餐 $60，最大優點係對比其他咖啡店算平價，本來包含炒滑蛋、香脆煙肉、挪威煙三文魚、黃金炸薯餅、茄汁焗豆、小牛角酥、沙律菜，份量本身唔算多。All Day Breakfast同樣因雞蛋缺貨而未能供應炒滑蛋，另茄汁焗豆亦缺貨，店員稱會以蕃茄取代茄汁焗豆，並以腸仔取代炒滑蛋。事有湊巧，鄰座夫婦拍拖去亦叫咗All Day Breakfast，等候時間更長，女士直言無蛋就唔係All Day Breakfast，然後直接取消order。
欠缺食材下嘅All Day Breakfast，的確失色不少，但人流眾多導致食材極速用畢，呢個理由係可以接受。不過，味道方面的確難以接受，茄汁豆換大蕃茄一片都算合理，只係無諗過會以廚師腸取代炒滑蛋，本來以為係德國腸等相近級數腸仔，廚師腸既乾又巢皮，黃店拯救隊曾經表示All Day Breakfast用廚師腸絕對要加入拯救行列，估唔到小編亦有幸一試。
其他材料都可以接受，牛角包幾鬆軟，只係欠缺酥脆感，薯餅亦香脆，但油份未印乾，入口好重油味。而沙律菜就新鮮爽脆，淋上少量油醋幾開胃。
抺茶鮮奶 +$8 係比較穩陣嘅嘢飲，因為只係加入抺茶粉同鮮奶，有抺茶味，但未夠香濃，鮮奶比較重水嫩感，反而奶味較輕，雪山主題意思大概係飲品頂頭擠滿忌廉，營造雪山感覺。而本店最中伏嘅飲品絕對係粒粒草莓鮮奶特飲 +$8，小編從來無諗過一杯飲品會用果醬嚟炮製，粒粒士多啤梨意思即係果Jam入面嘅軟爛士多啤梨，唔通特飲意思就係特別嘅飲品？今次呢杯特飲的確令人眼界大開，胃口盡收。
（1）周末假期人流眾多，大概都係附近居民，靠近郊野，有好多小昆蟲，比蚊更可怕，如果多人就要喺門口等候，一定要帶備蚊怕水等噴霧。
（2）假期中午營業時間只到15:00，而14:30就已經截單，想試一定要盡早去。
事實上，一間食店，尤其係小型無管理系統之食店，臨時欠缺食材導致客人需要更換其他食材，的確係經常發生，但發生後點處理就係留住客人嘅因素之一。可以好似大部份店舖咁以更優質食材填補自己嘅缺失，又或者奉送其他美食，甚至提供折扣，雖然用金錢解決問題係一個方法，但相信香港人更在乎食店本身食物質素、解決問題時是否尊重顧客。
今次該店做咗一個最錯誤嘅示範，以比原材料更差劣兼唔配合主體嘅食材俾客人，拒絕更換食品之餘，亦藉詞推說已截單無得更改，情況令人覺得係交行貨，抱得過且過嘅心態對待客人。當然，一間食店喺面對問題時，廚師嘅轉數同廚藝功力都好重要，該店似乎力有不逮，只係附近全無其他食肆，以獨市經營姿態獲勝。附近既有村屋居民，亦有私樓住客，完全不愁生意多寡、客人多少，不思進取亦能理解。我哋支持黃店，但黃店都要好食先得㗎！
交通﹕巴士32M/235都可到達附近，由港鐵大窩口站步行，腳程就要約10分鐘。
|
https://hkbuschannel.com/2022/01/20220127-kmb-tko-collapse/
|
2022年1月27號朝早5點幾，位於將軍澳運隆路嘅九巴車廠發生地陷，仲令到2架停泊喺廠內嘅巴士跌入地陷嘅窿。
根據香港01記者現場所見，涉及今次地陷跌入窿嘅包括：
1架富豪B8L型雙層巴士（車隊編號：V6B126，車輛登記：WL8094），車頭右側跌入地陷個窿，幸好車尾未有離地。
當局接到報案後，寶林消防局第一時間派出救援人員趕到現場，確認無人被困，並且研究判斷會唔會有進一步危險，以協助之後九巴「救車」。
2019年10月28號，美國賓夕法尼亞州匹茲堡市中心有一架當地港務局旗下嘅公共巴士喺燈位等緊轉燈嘅時候，馬路突然發生地陷而跌咗入個窿。
事後仲成為咗一時之間嘅商品噱頭添！
|
http://www.kinseymama.com/2014/01/blog-post.html
|
我成日都覺得有一啲事係好特別，就係當你好想買/要一樣嘢嘅時候，你點樣用盡方法都係搵唔到。但當你已經決定放棄嘅時候，咁就會得到。
其實自從大約一年多前，貪得意買左個斜咩袋型嘅銀包之後，我就發覺勁好用，有時落街買少少嘢，都只係咩住個銀包仔就可以出門口。有時同大肥豬出街，個大背包就由大肥豬咩，我自己就咩住個銀包仔，所以八達通都放晒入去，上車都方便啲呀！
不過，用開個包包都已經殘殘地，所以大肥豬都叫我買過一個新嘅當係聖誕禮物送俾我。點知我當時周圍搵都係搵唔到，最後過左聖誕節都過左，我都仲係搵唔到，依個時候都打算放棄唔再搵，舊有嗰個用到真係爛先再考慮買其他款啦！
世事就係咁奇怪，小豬媽想買對運動鞋，所以今日就同佢去行吉之島。點知就係我地只係路過嘅時候，見到到個包包，我地都覺得個間格同顏色都真係唔錯，所以就係咁我又有新銀包用啦，仲要係小豬媽送俾我嘅，真係十級開心呀！
依款銀包真係好難搵，所以要好好小心咁用，唔好咁快整爛，如果唔係真係唔知黠買得返呀！
|
https://rhapsodyinlingo.com/jyut/podcast-047/
|
YouTube世界弱肉強食，以色列搞咗兩年幾都冇起色。今集我哋一齊歸納下，語言界成功嘅YouTuber有邊幾種？點樣先可以打敗邪惡嘅演算法？
-邊啲人會鍾意話自己母語最難？
-揭穿polyglot騙子！！！！！
-講half nine令人遲到一個鐘？
05:38 虛擬實境都學外語喇！
17:00 做語言KOL好唔要面？
44:23 以色列喺現今YouTube語言界有咩前景？
苗：呢個就好似係啱啱十二月出嘅，十二月中啊，都大概一個幾月啦，噉就好平㗎啫，都……
以：而家講咗一個幾月，即係限制咗我一定要兩個禮拜之內剪好，係咪啊？
苗：梳，梳。噉我講兩個月囉。
以：唔使。
以：歡迎返到嚟《絮言．狂想》第四十七集，我係以色列。
以：咦？係咪三苗你delay咗，定係我呢邊啊？
苗：吓？唔通係我有問題？
以：因為我新電腦啫，我個網絡冇唔同到㗎嘛。
靳：係喎，你……以色列，你又話……你咪話你有個新setup嘅？你而家新嘅電腦用成點啊？
以：佢真係爽快好多囉。轉嗰啲片啊，嗰啲呢，好快手搞掂囉。之後理論上可以打機嘅，不過呢，我就好少打機拉，所以好似得物無所用噉樣，淨係愛嚟剪片。之後次次同人講呢，即係人哋一知道我電腦個spec呢，就喺度話：嘩！你電競㗎？我話唔係啊，我做YouTube咋。
苗：剪片。鬥快剪片。
靳：係啊， 好重要㗎。
苗：Competitive editing。
以：我都想練下剪得快啲。定係鬥快ren片咋？不過呢個唔關我事，呢個係個spec嘅問題。
苗：即係你好似嗰啲騎師，騎馬噉樣，但係隻馬自己喺度跑，個騎師唔喺上面啊。
以：遙控……咩啊？遙控車車比賽囉。
苗：都要㗎！要控制㗎嘛！遙控車。
以：都係喎，都要揸㗎喎，係喎。
苗：自動車比賽就話啫。都唔係喎，都可能要整出嚟㗎喎。
以：自動車比賽啊？你問下Elon啦！死啦，會唔會遲啲啲人攞啲Tesla，走去賽車？會唔會勁……
靳：可能會。
苗：吓？未開始就爛咗喇喎。
以：唔知啊，我唔識揸車㗎。
苗：一開車即刻撞咗。
以：係啊。揸車嗰啲，我隔籬房好似熟啲。係囉，個個同我講打機。之後我就走去好奇睇下有啲咩遊戲嗰啲啦。噉有見到其實而家都好多啲虛擬實境喎。
苗、靳：VR呀？
以：VR。
苗：講返VR都得，係喇。
靳：VR係廣東話嚟㗎。
以：係啊。VR可能大家聽得多啲，係咪啊？死啦，我唔想講Metaverse，可唔可以唔講Metaverse？
苗：戴住個頭套呀？點樣叫啊？Headset。「戴住個頭套」好似有啲奇怪。
靳：笠……笠住個套喺個頭……
以：頭盔，戴頭盔。
苗：戴頭盔。
以：我都唔知喎。
苗：眼罩囉。
靳：都係嘅。
苗：算唔算啊？
以：眼罩……即係總之又係有個mon，又有耳機，又有……乜都有嗰啲呢。
苗：係喇，成個笠落個頭。
靳：總之就遮住你隻眼噉樣。跟住有啲……隻手又揸住啲嘢噉樣囉。
以：係啊。我就對VR冇乜接觸嘅。我唯一接觸就係我有個friend，佢早兩年話佢細佬送咗個聖誕禮物畀佢，就係嗰啲……嗰啲VR頭盔啦，唔知乜嘢啦。噉佢就掹咗我入去玩VRChat囉。噉其實我係望住個正常嘅mon，之後就係用個鍵盤喺度控制。之後我係噉跌落水啦。之後佢話：點解你玩VRChat，玩到好似Minecraft噉樣嘅？係噉仆街。睇得出我幾唔識打機。唔知大家有冇玩過VRChat啦，係……就係一個虛擬嘅世界，之後大家可以識人。
苗：我都聽過囉。啲人話係好似……好似Metaverse，但係好啲囉。
以：唔知點為之好啲喎。Metaverse佢淨係得嗰啲……
苗：起碼多啲人用，成熟少少囉，嗰個……嗰樣嘢。
靳：即係會有人同你傾偈，唔係係噉sell你嘢。同埋即係同啲人係會傾偈。
以：唔係淨係賣廣告，係咪啊？
靳：係傾到偈嘅，噉樣。
以：我係感覺好奇怪嘅。因為入到去好似……係囉，即係好多陌生人囉。即係depends on你去一個咩環境嘅。噉但係你真係身邊就係你全世界唔同嘅人，一齊喺度講緊嘢噉樣。之後有少少怕醜，因為你行埋去人哋度，人哋會聽到㗎嘛。我唔知啊，類似噉樣啦。
靳：噉但係佢嗰個目標就係噉吖嘛。
以：我知啊。冇啊，我呢啲可能太過習慣呢個現實世界。
苗：呢個好似大部分人都係喎。
靳：你唔係話「哎？我作為一個語言學習者……」，跟住佢就叮一聲，跟住話：「哎啊，可唔可以用呢樣嘢嚟做語言交換呢？」噉樣㗎嘛，應該係。
以：好似係……好似係噉喎，係咪啊？可以識到啲人，之後做語言交換。呢個我哋陣間再講。比較習慣啲就係去跟現有嘅朋友入去嗰個世界裏面囉，或者係有時有啲group噉樣啊，即係好似我入咗個BSL嘅group呢，就係VRChat裏面，佢哋就要好先進科技嘅，要嗰啲咩有個鏡頭track住你隻手，嗰啲嘅頭套嘅。
靳：啊，有啲噉嘅嘢㗎？原來。
以：係啊，而家貴嗰啲好勁㗎。即係你唔需要戴手套囉。佢係有個鏡頭喺前面，望住你隻手，噉你就可以用手語囉。但係冇表情㗎，冇表情。
苗：噉點解唔直接用個cam睇住成個人呢？
以：人哋怕醜，唔想畀你睇佢個樣吖嘛。
靳：又啱喎。
以：想睇佢個虛擬嗰個……阿凡達，avatar。
苗：可以變做一個虛擬，即係……
靳：遲啲可以detect埋你個樣，即係可以……可以整埋……
苗：係啊，即係你個cam呢，可以望住個樣吖嘛。跟住佢知道你係個表情係咩、你啲手……眼耳口鼻啊、啲手係邊，噉佢咪變做你嗰個虛擬嗰個人。
以：可能而家平民嗰啲產品仲未去到嗰度，我諗。可能啲企業嗰啲，可能會去到嗰度。
靳：應該幾年之內喇，我諗都有。
以：我唔知啊，據我所知係噉啦，而家淨係去到睇到你隻手嘅啫。噉所以佢哋自己有一套手語係冇表情㗎。
苗：哦，手勢啦，即係。
苗：講起呢樣嘢呢，我之前有個朋友就腥咗一個廣告畀我睇，噉就係同語言有關，同埋同呢個VR都係有關嘅。佢就係一個叫做Noun Town嘅app啦，佢係一個用呢個虛擬實境去學語言嘅遊戲囉。你大家估下係……係咩嚟嘅？叫Noun Town，即係呢個名詞嘅小鎮啦。
以：點解我會諗咗去代名詞嗰度嘅？梳。係咪睇得太多啲……
苗：Pronouns。
以：啲政治嘢多。
靳：Pronouns，呢啲係noun啫。
以：入到去就係係噉講「我嘅pronoun係佢／佢／佢」噉樣。
苗：只係noun啫，係喇，唔pro嘅。
以：名詞，係咪……
靳：係咪有個地方，你行入去，跟住就會有好多唔同嘅嘢，跟住你就會學嗰啲嘢叫咩名噉樣？
苗：係喇，係喇，其實基本上……
靳：學晒全部都係noun，冇verb嘅，全部都係noun噉樣。
以：淨係得名詞，唔准郁嘅，唔准使用嗰啲物件。
苗：係啊，下一集……下一集就叫做Verb Suburb啊，可能。
以、靳：嘩！
以：押韻㗎，好犀利啊，三苗。
靳：不得了啊，真係。
苗：呢個Noun Town好似都係有其他字嘅，唔係真係淨係得noun嘅。但係佢嗰個主要嗰個成分，都真係學一啲係物件嘅單詞囉。因為你真係可以喺個虛擬實境度，同唔同嘅嘢去互動啦，或者有唔同嘅虛擬角色，你可以去對話，噉樣就從中學到一啲新嘅單詞囉。
以：哦。有冇話可以點樣互動法啊？例如。如果我哋唔想播片嘅話。
苗：噉要……真係要睇返條片。我都唔記得，因為。好快睇，睇 下先。
靳：係咪有得切生果㗎？好似。
以：切生果係Overcooked喎。
苗：Noun Town VR game……
以：喺三苗揾緊期間呢，我喺度諗緊，嗰啲切嘢啊……啲身體動作嗰啲嘅動詞呢，我想講喺外語學真係好難啊。
靳：係好……好難。因為好細啊。真係……真係啲好……
以：好……好specific嘅嘢囉。
靳：好難形容。
以：係啊。彈手指，定係捽啊……
靳：即係抌啊、掟啊、拋啊、掉啊……
以：掉啊。
靳：有咩分別？
苗：一啲用手做嘅嘢。
靳：你好難解釋畀人聽。
以：如果有人教我都好。
苗：我見到有一個……佢嗰個廣告呢，佢有一個場景，就係佢全部嘢都係灰色嘅，都係黑白嘅。然之後你只要每學一個新嘅單詞呢，佢就會將嗰樣嘢變成彩色囉。即係譬如有個……有個鋪頭噉樣啦，裏面有好多唔同嘅食物。你就學呢個……哦，呢個生果，呢個係西瓜！噉樣。你就學咗西瓜嗰個字啦。然之後啲西瓜就會變做彩色囉，你就可以搦起啲西瓜，我唔知可以點……可以切個橙噉樣。唔知仲可以做啲咩，應該都係用手做嘅。
靳：可以掟啲西瓜。
以：Fruit Ninja！
苗：變咗Fruit Ninja，噉就。係。暴露年齡嘅一個……一句嘢。係。
以：Angry Bird啊。喊出嚟。噉但係嗰個遊戲點樣知道你學識咗未啊？定係你㩒啱一次，Duolingo噉樣，啱一次就當你識嘞。
苗：冇玩過喎。佢……佢網上面嗰啲片都係好短啫，我又冇特登去深入去睇佢嗰啲遊戲嘅片段，所以都唔係真係好知。不過都係一個幾得意嘅app嚟嘅，即係用呢一個概念。即係因為VR呢樣嘢都好新啦，所以大家都喺度實驗緊佢究竟可以做啲咩囉。就算唔同嗰啲遊戲呢，我都睇過有少少講即係呢個遊戲設計嘅一啲……一啲YouTube channel，佢哋都有講即係VR究竟係咪一個導啲人入去玩遊戲嘅一個好好嘅方法呢？因為你如果要打機嘅話，你要識用鍵盤、要識用滑鼠，噉其實要學本身點樣去控制個鏡頭啊、望嚟望去呢，已經有……其實好困難喇，如果你唔熟嘅話。你冇打過機，完全冇打過機，一個可能老人家噉樣，你真係唔識㗎喎。但係反而呢啲虛擬實境就可以你就噉戴住個頭套，你周圍望，即係我成世都有做啦，我都……我知咩係周圍望，我知咩係用手去……
以：你係咪歧視盲人啊？
苗：去㩒……大部分人都知道咩係周圍望，咩係用隻手去掂啲嘢、去搦起啲嘢噉樣。噉所以就令到呢樣嘢係好大好大嘅潛能囉，呢個虛擬實境。噉所以就將呢樣嘢套用到學語言，其實都係一個好新嘅嘗試囉，就唔係好似……
以：即係攞走咗控制嗰個呢layer吖嘛。
|
https://www.skinnymore.com/blog/posts/wtslazy2
|
鰻魚飯雖然份量唔多，但鰻魚做法落左好大心機，燒得岩岩好，肉質好嫩滑。
咖喱吉列豬排定食，咬落香脆唔油膩，而豬排鬆軟帶少許油脂香，外層都夠鬆化，但整體吉列豬扒非常高質。
紫薯奶凍，奶凍的奶味香濃，配上甜紫薯粒就恰到好處。
加辣汁會更濃香，每碗都送條生菜，每款餸都好新鮮。
瑞士雞翼整得好好味，雞翼好滑，同埋瑞士汁入晒味落雞翼。
煙三文魚拱包，煙三文魚鹹鹹哋，連埋包食就岩晒。入面仲有好多芝士同洋蔥，令到成個包好香。
全日早餐，炒蛋發揮得好好，炒得好香口，香腸都煎得幾香，有啲salad伴碟！
|
http://edwinor.blogspot.com/2009/04/blog-post_26.html
|
飛日本好短途啫，分開坐陣冇所謂噃，不過如果隔籬遇著個騎呢怪就慘啲！
西北，都有名你叫喇下話！
港男港女幾好笑喎又！
正一八卦佬！
同朋友去旅行有得揀梗係一齊坐啦，都四粒鐘架！
哈，我上次同朋友去飛，就喺要假扮情侶難捨難離先至可以一齊坐。
遲咗年幾睇，本來唔想留言架啦，不過都忍唔到手，我想話：”班馬係唔食包嘅！”
靚就話公主啫，佢憑乜呢？
|
https://holiday.presslogic.com/article/221256/%E9%9F%93%E5%9C%8B%E7%BF%BB%E8%AD%AF%E7%8B%97%E5%B8%B6-petpuls-%E7%8B%97%E7%8B%97%E4%BA%BA%E5%B7%A5%E6%99%BA%E6%85%A7%E9%A0%B8%E5%9C%88-%E8%AE%80%E6%87%82%E7%8B%97%E7%8B%975%E7%A8%AE%E6%83%85%E7%B7%92
|
韓國公司研製「翻譯狗帶」可以讀懂狗狗 5 種情緒！
相信好多養寵物嘅人都希望可以同愛犬溝通到，依家呢個願望可以實現啦！韓國公司 Petpuls 研製出一款翻譯狗帶，可以讀懂狗狗 5 種情緒！咁樣咪可以知道狗狗諗緊咩？！
韓國公司 Petpuls 研製出一款「狗狗人工智慧頸圈」，聲稱透過頸圈及手機就可以辨識狗狗 5 種情緒，包括放鬆、焦慮、生氣、傷心及開心。另外，頸圈仲可以監測愛犬嘅運動量及休息程度。
據消息指，Petpuls 由 2017 年開始就不停蒐集唔同品種狗狗嘅吠叫聲，從而去分析及歸納佢哋嘅情緒，目前為止佢哋嘅數據庫已經有超過 1 萬個聲音樣本，成功開發出專利演算法。
呢款「人工智慧頸圈」係由環保無害嘅矽膠製成，而且仲好輕，重量唔到 25 克，售價約港幣 $700。而頸圈仲有 5 款顏色選擇，包括深藍色、淺藍色、粉紅色、綠色及橙色，設有兩種 size，適合大隻同細隻嘅狗仔，而且頸圈充滿電仲可以使用 8 - 10 小時。
據指韓國嘅首爾大學都認證呢款產品，表示「人工智慧頸圈」對情感辨識嘅準確度高達 90%！
有咗呢款產品咁以後咪可以知道狗狗諗咩？！
|
https://cat-home-cat.blogspot.com/2013/09/blog-post_28.html
|
家姐：爬高D，睇下先！
家姐：呢邊跳唔跳到過去呢？
僕人：喂，咪亂跳呀，跌架。
家姐：哼！好巴閉咩！
係！的而且確係大D⋯⋯⋯⋯個廁所。嘻嘻！
未架，而家好似垃圾岡咁架！所以齊影個廁所。
或者下篇我捉佢地入廁所影吖。
衰妹，跳到咁高！
佢最鐘意跳上跳落，新居全部都俾佢跳均lu。
化糞池？？業主同我講過，都係好似用化糞池架，不過好在有馬桶。
我昨天也問過業主，佢講我住條村好多人租，舊住客搬出一個星期左右就有人搬入去。（真假我無求證。）不過，佢話而家村入面未有人放租，要等新屋起好，入得伙先有。
家姐很有少女look！
其他兩位大小姐和細妹還未敢動？
頭先細妹係度“碌”地沙，不過我忙緊，無手影相。
家姐性格係咁㗎，唔俾佢上去，佢會係咁叫唔停㗎。
|
https://carersgarden.org/content/my-mum-series-1-feeling-relieved-meeting-mom/
|
媽咪年過九十，我最近日日都去探佢。
過去兩年，佢身體退化得好快，由行得走得，到依家連起身都起唔到。但更大問題係，佢連自己喺屋企都唔知道，於是佢會驚，情況就好似俾人綁架咁。一醒咗，就發現自己喺一個自己都唔知道喺邊度嘅地方。
我發現媽咪唔知道自己喺屋企，最初喺觀察到佢一啲奇怪行為，同埋越嚟越唔穩定嘅情緒。
有一次我返屋企，佢喺度執衫，執到一地都係。我問佢做乜事，又唔答我。工人姐姐逢星期日休息，我幫手睇住媽咪。姐姐夜晚返到屋企，我準備走，媽咪就話要一齊走。我好奇怪，問點解，佢就發脾氣。其實佢一直唔知道自己喺屋企，所以覺得要走。
有幾次姐姐打電話畀我，話媽咪大發脾氣，嗌住要走，姐姐勸唔到佢。最誇張係有兩次，佢半夜居然自己一個人搭lift落街，結果喺樓下被看更截住，最後上返屋企。
情況重複發生，而媽咪心情越嚟越飄忽。我開始覺得發生一啲問題，佢仲認得人，認到我係佢個仔，所以我需要日日返去睇佢，令佢有返啲安全感。
其實衰老過程，唔單止反映喺身體退化，亦反映喺情緒變化。衰老係一個令人不安，充滿焦慮嘅過程。
|
https://blog.xebe.com.hk/electronic-products-flooding/
|
電子產品浸水唔洗驚，呢樣做先有用！
去廁所唔小心將手機跌入馬桶、耳機連捲線器放喺衫袋一齊洗、咖啡打瀉喺notebooke上面，相信以上情形好多人都經歷過，您知道面對咁嘅麻煩事點做先喺最好嘅應對方式？
以下步驟唔擔保一定救得番您嘅電子產品，但喺死馬當活馬醫，寧願試下都唔好放棄任何一個機會。
發現電子產品入水，第一緊急步驟就喺熄機，好多浸過水嘅產品之所以會壞都喺因為入水造成短路，關電源可以減少電子產品喺充滿水氣嘅情況下運作。
熄機之後拎條乾毛巾將水完成抹乾，呢個時候您都可以用盡一切方式排除水氣，記得：用風筒要用凍風，因為高溫亦都喺會加快電子產品壞嘅原因之一。
可以嘅話就要好小心咁將所有零件拆除，例如外殼、sim卡、電池、捲線器等等，因為拆得越徹底，就有越多空氣可以流入裝置嘅每個位，乾嘅機會亦越多，不過要注意，浸過水嘅電子產品喺最脆弱，所以每個程序都要好小心。
古人有云：滴水可以穿石，只要有恆心同毅力，”濕機”都有變好嘅一日，將佢放喺密封嘅盒入面，確保同空氣完全隔絕，建議可以喺旁邊放幾包乾燥劑或者水玻璃，加快濕氣退散，之後等至少三日以上，呢段時間千奇唔好重開機或者使用，否則就會前功盡棄。
裝番好同檢查下走過一輪鬼門關嘅電子產品喺咪可以正常運作，如果耳機浸水嘅話，建議試用果陣將音量較到最大並且放番30~40秒，咁樣主要喺為咗將音膜震開，令音質番番最初嘅狀態。
除咗最基本嘅手機、電腦，亦都有好多訂造禮物類型嘅電子產品都有浸過水經驗，好似行動電源、USB手指等等都極有可能發生呢啲慘事，如果呢類型嘅訂造禮物比較唔能夠拆開嘅話，為咗產品嘅壽命，建議都喺交畀專業嘅嚟處理，最後提醒大家，無論喺咩產品，千奇唔好喺太緊張就狂揈想揈曬啲水出嚟，就算表面水份會揈甩，但喺咁就會令啲水流入去更深嘅地方哦！
|
https://ohtria.blogspot.com/2015/12/blog-post_3.html
|
咁奧地利人有幾健康？
男女食蔬果比例。
想不到奧國勁過美國喎！
感覺美國多肥人啲。
王子每日嘅攝取量又係幾多呢？
冇去計。想食咪食囉,唔好虐待自己。
我只係想唔好咁短命。
我試過去美國工幹3周，回港重咗10磅，王子去咗咁多年，咪洪金寶上身！好驚嚇！
第一張圖係講卡路里攝取量？標題個字Alkohol唔係解酒精咩？
我cut得唔好.佢意思係酒精攝取量都排好前。
係呀，冬天胃口都大啲。
呢個統計我睇咗算啦,唔好太認真。
|
Subsets and Splits
No community queries yet
The top public SQL queries from the community will appear here once available.